cyanic-selkie/wikianc huggingface dataset:
ߘߟߊ߬ߓߊ߫ ߡߙߊ߬ߓߊ߰ߘߊ
ߘߟߊߓߊ߬ ߛߏߞߣߐߟߊ߸ ߓߐߖߍ߫߸ ߘߌߕߌ߲ߣ߸ ߞߊ߮ߟߊ߫߸ ߞߊ߲ߞߟߊߓߋ߬߸ ߞߍߓߊߟ߸ ߞߏߓߊ߬߸ ߡߊߝߙߊ߫߸ ߡߌ߯ߕߌ߫߸ ߊ߬ ߣߌ߫ ߡߐ߲ߓߋߦߊ߫.
ߛߌ߰ߓߊ߮
ߘߟߊ߬ߓߊ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߄߂ ߈߈߀ ߠߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߃߃ ߆߇߇ ߘߌ߫.
ߓߘߍ߬ߓߘߍ߬ߟߌ
ߓߘߍ߬ߓߘߍ߬ߟߌ߬ߟߊ ߡߍ߲ ߠߎ߬ ߓߍ߯ ߓߘߊ߫ ߓߊ߯ߙߊ߫ ߘߟߊ߬ߓߊ߫ ߞߊ߬ߦߌ߯ ߘߍ߲ߖߘߍߟߦߊ ߞߍ߫ ߘߊ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߐ߬ߝߐ
ߢߣߊߡߦߊ ߟߐ߲ߞߏ
ߟߐ߲ߞߏ ߝߊ߬ߓߏ߲ ߡߍ߲ ߠߎ߬ ߦߋ߫ ߝߋ߲߫ ߢߣߊߡߊ ߟߎ߬ ߞߊ߬ߙߊ߲߬ ߠߊ߫ (ߣߌߡߊ ߣߌ߫  ߝߍߘߍ߲ߝߋ߲).
ߊ߲ߘߙߋ߫ ߕߎ߬ߙߋ߫
ߊ߲ߘߙߋ߫ ߕߎ߬ߙߋ߫ ߛߐ߬ߘߐ߲߬ ߘߊ߫ ߁߉߃߄ ߠߋ߬ ߟߊ߫߸ ߝߊ߬ߙߊ߲߬ߛߌ߫ ߣߊ߲߬ߕߌ߰ ߘߊ߲ߘߊߟߌߟߊ ߘߏ߫ ߣߌ߫ ߖߌ߬ߣߍ߬ߞߊ߬ ߡߛߏ ߘߏ߫ ߟߊ߫߸ ߊ߬ ߝߘߎ߫ ߘߊ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߓߟߏ߫ ߁߉߅߃ ߣߌ߫ ߁߉߈߄ ߕߍ߫߸ ߊ߬ ߗߍ߬ ߛߊ߬ ߘߴߏ߬ ߡߍ߲ ߠߊ߫.
ߊ߬ߟߋ ߟߋ߬ ߦߋ߫ ߖߌ߬ߣߍ߬ ߡߛߏ߬ ߝߟߐ ߝߟߐߡߊ ߘߌ߫ ߖߌ߬ߣߍ߬ ߟߊ߫ ߘߐ߬ߝߐ ߘߐ߫߸ ߝߊ߯ߘߐߞߍ ߣߊ߯ߣߌ߲ߢߐ߲߮ ߞߎ߲߬ߕߊ߮ ߞߘߐ߫. ߊ߬ ߟߊ߫ ߖߡߊ߬ߣߊ ߡߛߏ߬ ߝߟߐ߬ߦߊ ߞߎ߲߬ߕߊ߮ ߞߘߐ߫߸ ߊ߬ ߕߘߍ߬ ߦߴߏ߬ ߞߍ߫ ߟߊ߫ ߜߎ߲߬ߘߎ ߖߍ߬ߘߍߖߍ߬ߘߍ ߟߋ߬ ߘߐ߫. ߞߊ߬ߝߏ߬ ߖߊߛߏ߲ ߞߍ߫ ߣߍ߲ ߊ߬ ߗߍ߬ ߟߊ߫ ߛߊ߬ߦߊ ߕߟߋ߬ ߘߊ߲ߘߐ ߞߐ߫߸ ߊ߬ ߣߴߊ߬ ߘߋ߲ ߠߎ߬ ߡߌ߬ߣߊ߬ ߘߊ߫ ߞߵߊ߬ߟߎ߬ ߟߊߘߏ߲߬ ߥߛߎߓߏ߲߫ ߞߋߟߋ߲߫ ߞߣߐ߫߸ ߞߊ߬ ߓߊ߲߫ ߞߵߊ߬ߟߎ߬ ߓߟߏߝߋ߲ ߓߍ߯ ߡߌ߬ߘߵߊ߬ߟߎ߬ ߟߊ߫. ߊ߬ ߞߊ߬ ߛߊ߲߬ ߣߊ߯ߣߌ߲߫ ߞߍ߫ ߥߛߎ ߟߊ߫ ߦߋ߲߬߸ ߊ߬ ߟߊߓߐߣߍ߲ ߥߛߎ ߟߴߊ߬ ߞߊ߬ ߖߡߊ߬ߣߊ ߓߌ߬ߟߊ߬ ߔߋߎ߫߹ ߞߣߊ߬ ߕߴߊ߬ ߞߐߛߊ߬ߦߌ߬ ߖߌ߬ߣߍ߫ ߛߊ߲߬ ߁߂ ߕߊ߬ߡߌ߲ ߞߐ߫.
ߞߊ߲߬ߞߎߡߊ
ߊ߬ ߛߐ߬ߘߐ߲߬ ߘߊ߫ ߁߉߃߄ ߠߋ߬ ߟߊ߫߸ ߣߊ߲߬ߕߌ߰ ߘߊ߲ߘߟߊ ߔߏߟ-ߡߊ߬ߙߌ߫ ߘߎߔߑߟߊ߲ߕߌߦߋ߫ ߣߌ߫ ߞߊ߬ߦߌߛߊ߫ ߞߙߏ߬ߡߊ ߟߎ߬ ߘߋ߲ ߠߋ߬ ߦߋ߫. ߊ߬ ߞߵߊ߬ ߣߊ߫ ߛߌ ߟߋ߬ ߕߊ߬ ߞߊ߬ ߓߍ߲߬ ߕߎ߬ߓߊ߬ߓߎ߬ ߕߟߋ ߝߘߎ ߛߙߊߕߌ ߡߊ߬߸ ߊ߬ ߝߊ߬ ߓߐ߫ ߘߊ߫ ߖߌ߬ߣߍ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߘߊߡߌ߬ߣߊ߬ ߕߎߡߊ ߟߊ߫߸ ߞߵߊ߬ߟߋ߬ ߘߋߣߍ߲ߕߐ ߕߏ߫. ߊ߬ ߕߏ߫ ߘߊ߫ ߟߊ߬ߡߐ ߘߐ߫ ߊ߬ ߓߏߙߌ߲ߞߍ߫ ߛߋ߲ߞߎ߲ ߞߊ߬ߓߊ ߓߘߊ ߞߊ߲ߞߊ߲߫ ߠߋ߬. ߊ߬ ߓߊ߲ ߞߐ ߘߐ߫ ߛߊ߲߬ ߁߂ ߞߊ߬ߙߊ߲ ߛߙߋߓߍ ߛߐ߬ߘߐ߲߬ ߠߊ߫ ߁߉߄߆ ߟߊ߫߸ ߊ߬ ߥߊ߫ ߘߊ߫ ߞߐߣߊߞߙߌ߫ ߔߏ߰ߕߌ߮ ߟߎ߬ ߟߊ߫ ߞߊ߬ߙߊ߲߬ߘߊ ߟߊ߫߸ ߞߊ߬ߙߊ߲߬ߕߊ ߏ߬ ߕߘߍ߬ ߦߋ߫ ߞߑߟߎߙߌ߫ ߛߍ߲ߕ-ߗ߭ߏߛߍߝ ߕߊ ߟߋ߬ ߘߌ߫. ߊ߬ ߓߐ߫ ߘߊ߫ ߛߙߋߓߍ ߓߊߖߎߟߞߊ ߟߋ߬ ߘߌ߫ ߦߋ߲߬߸ ߊ߬ ߣߊ߬ ߘߊ߫ ߞߍ߫ ߝߊ߬ߙߊ߲߬ߛߌ߬ ߘߍ߮ ߡߏ߬ߛߏ ߟߎ߬ ߟߊ߫ ߞߏߟߊߘߍ ߞߟߊ߬ߕߌ߮ ߘߌ߫. ߊ߬ ߣߌ߫ ߛߋߞߎ߬ ߕߎ߬ߙߋ ߞߊ߬ ߢߐ߲߮ ߟߐ߲߫ ߊ߬ ߓߏߙߌ߲߫ ߛߋ߲߬ߞߎ߲߫ ߞߊ߬ߓߊ ߓߘߊ ߟߋ߬. ߛߋߞߎ߬ ߕߎ߬ߙߋ ߥߊ߫ ߘߴߊ߬ ߟߊ߫ ߡߛߏ߬ߢߌ߬ߣߌ߲߬ ߕߊ߯ߡߊ ߞߍ߫ ߞߊ߲ߞߊ߲߫ ߠߋ߬. ߟߐ߲ߓߊ߯ߦߊ ߕߘߍ߬ ߦߋ߫ ߘߋ߲ߓߦߊ ߝߌ߬ߟߊ ߟߎ߬ ߕߍ߫ ߞߘߐ߬ߡߊ߲߫߸ ߓߊߏ߬ ߤߊߖߊ߬ ߊ߲ߘߙߋ߫ ߡߐ߬ߞߍ (ߣߊ߫ ߝߊ߬) ߕߘߍ߬ ߦߋ߫ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߬ ߓߘߊ ߟߋ߬. ߝߘߎ ߛߘߌ߬ ߘߊ߫ ߝߘߎߡߊ ߝߌ߬ߟߊ ߟߎ߬ ߕߍ߫ ߦߏ߫ ߥߊ߯ߕߌ ߏ߬ ߟߊ߲߬ߘߊ ߞߵߊ߬ ߝߐ߫ ߢߊ ߡߍ߲. ߊ߬ (ߛߋߞߎ߬ ߕߎ߬ߙߋ) ߕߎ߲߬ ߦߴߊ߬ ߝߍ߬ ߞߵߊ߬ ߛߋ߲߬ߠߕߊ߬ߟߊ߲ ߠߎ߬ ߟߊߡߐߣߍ߫. ߊ߬ ߣߌ߬ ߝߣߊ߫ ߖߊ߰ߕߙߊ ߟߎ߬ ߟߊ߫ ߘߍ߭ ߣߌ߬ߣߌ߬ߣߍ߲ ߠߎ߬ ߕߘߍ߬ ߦߴߊ߬ ߝߍ߬ ߞߵߊ߬ߟߎ߬ ߞߐߘߏ߲߬ (ߞߵߊ߬ߟߎ߫ ߓߊ߲߬)߸ ߞߏ߬ߣߵߊ߬ߟߎ߬ ߡߊ߫ ߢߊ߫ ߛߐ߬ߘߐ߲߬ ߏ߬ ߡߊ߬. ߛߋߞߎ߬ ߕߎ߬ߙߋ ߕߘߍ߬ ߦߴߊ߬ ߝߍ߬ ߞߵߊ߬ ߛߎߥߊ߲ߘߌ ߊ߬ ߟߊ߫ ߞߙߎߞߊ ߗߋߕߌ߯ߦߊ ߟߊ߫߸ ߖߌ߬ߣߍ߬ ߓߍ߯ߦߊ ߞߙߎߞߊ߸ ߊ߬ ߣߌ߫ ߞߵߊ߬ ߞߏߝߐ߫ ߊߝߙߌߞߌ߬ ߝߘߊ߬ߝߌ߲ ߠߎ߬ ߟߊ߫ ߓߊ߯ߙߟߊ ߟߎ߬ ߝߘߏ߬ߓߊ߬ ߘߍ߮ ߟߎ߬ ߢߍ߫ ߗߋߛߓߍ ߘߏ߫ ߘߐ߫. ߛߋߞߎ߬ ߕߎ߬ߙߋ ߕߘߍ߬ ߦߴߊ߬ ߝߍ߬ ߞߵߊ߬ ߝߘߎߛߘߌ߬ ߛߍ߲ߕ-ߡߊ߬ߙߌ߫ ߓߊ߬ߕߏ߬ߓߏ߲ ߠߊ߫ ߞߐߣߊߞߙߌ߫߸ ߓߊߏ߬ ߤߊߖߊ߬ ߊ߲ߘߙߋ߫ ߕߘߍ߬ ߦߋ߫ ߝߓߊ߬ߟߊ߬ߞߊ ߟߋ߬ ߘߌ߫ ߥߊ߯ߕߌ ߏ߬ ߟߊ߫߸ ߞߏ߬ߣߵߊ߬ ߡߊ߫ ߛߋ߫ ߡߌߛ߭ߍߟ ߓߙߊߙߘ ߟߊ߫ ߤߊߕߍߦߊ߫ ߟߊ߫, ߞߐߣߊߞߙߌ߫ ߕߎ߬ߓߊ߬ߓߎ߬ߡߏ߬ߙߌ߬ ߛߙߍߞߍ߸ ߛߊ߫ ߘߍ߭ ߏ߬ ߢߊ߰ߢߊ߮ ߘߌ߫ ߛߋ߫ ߞߍ߫ ߟߊ߫. ߣߊߡߎ߲ (ߘߌ߯ߣߊ) ߝߘߎ ߛߘߌ ߣߊ߬ ߘߊ߫ ߞߍ߫ ߏ߬ ߞߐߝߍ߬ ߥߊ߬ߛߌ߬ߥߙߊ ߁߈ ߁߉߅߃ ߟߊ߫߸ ߛߌ߬ߟߡߊ߬ߦߊ ߝߘߎߛߘߌ ߟߊ߫ ߞߊ߲ߞߊ߲߫ ߡߌ߬ߛߙߌ߬ߓߊ ߟߊ߫߸ ߝߘߎߡߊ ߝߌ߬ߟߊ ߓߍ߯ ߞߐ߫, ߦߏ߫ ߛߌ߬ߟߡߊ߬ߦߊ߬ ߣߊߡߎ߲ ߞߵߏ߬ ߖߡߊ߬ߙߌ߬ ߢߊ ߡߍ߲ ߥߊ߯ߕߌ ߏ߬ ߟߊ߫. ߞߏ߬ߣߌ߲߬ ߛߋߞߎ߬ ߕߎ߬ߙߋ ߟߊ߫ ߝߘߎ߫ ߝߟߐ ߕߎ߲߬ ߕߴߏ߬ ߘߌ߫߸ ߊ߬ ߕߎ߲߬ ߓߘߊ߫ ߝߘߎ ߞߍ߫ ߁߉߄߄ ߠߊ߫ ߞߘߐ߬ߡߊ߲߬߸ ߏ߬ ߕߘߍ߬ ߦߋ߫ ߖߌ߬ߣߍ߬ߞߊ߬ ߛߎ߲ߞߎߘߎ߲ ߞߊ߬ߙߊ߲߬ߓߊߟߌ ߘߏ߫ ߟߋ߬ ߘߌ߫߸ ߓߌߣߋߕߎ߬ ߕߎ߬ߙߋ߫. ߞߏ߬ߣߌ߲߬ ߝߘߎ ߏ߬ ߓߟߏߞߊ߬ ߘߊ߫ ߞߊ߬ߙߌ߬ߝߐ ߕߟߋ߬ ߄ ߁߉߄߇ ߟߊ߫߸ ߞߊ߬ ߓߊ߲߫ ߞߊ߬ ߛߣߍ߬ߜ߭ߊ߯ߟߌ߫ ߝߓߊ߬ߟߊ߬ߞߊ߬ ߛߎߞߎߘߎ߲ ߘߏ߫ ߝߘߎ߫ ߓߌ߲ߠߊߥߎߟߋ߲ ߕߋ߬ߟߋ߫ ߉ ߁߉߄߈ ߠߊ߫߸ ߡߍ߲ ߕߐ߯ ߕߘߍ߬ ߞߏ߫ ߡߊ߬ߙߌ߫ ߒߘߊߥ, ߏ߬ ߕߘߍ߬ ߦߋ߫ ߓߊ߯ߙߊ߫ ߟߴߊ߬ ߝߍ߬ ߜߋߟߋ߲ߜߋߟߋ߲ ߣߌ߫ ߔߙߊߕߌ ߗߋߓߏ߲ ߠߊ߫ ߦߋ߲߬߸ ߏ߬ ߝߣߊ߫ ߝߘߎ ߣߊ߬ ߘߊ߫ ߛߊ߬ ߁߉߅߂ ߓߊ߲߫ ߕߎߡߊ ߟߊ߫. ߊ߬ ߣߴߊ߬ ߝߘߎߡߊ ߥߊ߫ ߘߴߊ߬ߟߎ߬ ߡߊߞߍ߫ ߛߊ߲ߘߍߙߑߝ߭ߊߟߌߦߊ߫ ߞߌ߲߬ߘߊ ߟߊ߫ ߥߛߎ߬ ߞߎߘߎ߲߫ ߞߘߐ߫߸ ߞߐ ߟߊ߫߸ ߊ߬ߟߎ߫ ߦߟߍ߬ߡߊ߲߬ ߘߊ߫ ߞߐߣߊߞߙߌ߫ ߛߏߕߌ߮ ߡߊߞߍ߫ ߦߌߟߊ ߘߐ߫߸ ߛߏ ߖߌ߬ߦߊ߬ߓߏ߲ ߕߙߐߝߍ߬. ߊ߬ߟߎ߫ ߞߊ߬ ߖߡߊ߬ߣߊ ߟߊ߫ ߘߍ߲ߒߖߘߍߟߦߊ ߢߌߣߌ߲ ߥߎ߬ߛߎ ߟߎ߬ ߞߍ߫ ߢߐ߲߮ߝߍ߬߸ ߤߊ߲߯ ߞߊ߬ߝߏ ߞߵߊ߬ ߟߊ߫ ߘߍ߲ߖߘߍߟߦߊ ߡߊߛߐ߬ߘߐ߲߬߸ ߊ߬ ߣߌ߫ ߡߊ߲߬ߛߊ߬ߦߊ ߕߎ߬ߡߊ. ߊ߬ ߡߊ߫ ߕߘߍ߬ ߖߌ߬ߣߍ߫ ߓߘߍ߬ߓߘߍ߬ߟߌ ߘߐ߫ ߛߊ߫߸ ߊ߬ ߞߏ߬ߣߌ߲ ߕߘߍ߬ ߦߋ߫ ߢߌߣߌ߲ߠߌ߲ ߞߍ߫ ߟߊ߫ ߘߍ߬ߟߐ߲߬ߘߐ߬ߦߊ ߘߊߞߎ߲ ߠߎ߬ ߡߊ߬. ߊ߬ ߘߏ߲߬ ߘߴߊ߬ ߗߍ߬ ߟߊ߫ ߣߊߡߎ߲ ߛߌ߬ߟߡߊ߬ߦߊ ߘߐ߫߸ ߊ߬ ߣߌ߫ ߞߊ߬ ߟߊ߬ߛߣߍ߬ߟߌ ߘߏ߫ ߟߎ߫ ߞߐߦߌ߬ߘߊ߬. ߞߵߊ߬ ߕߵߊ߬ߟߎ߬ ߟߊ߫ ߝߘߎ߫ ߛߘߌ ߡߊ߬ ߤߊ߲߯ ߞߊ߬ ߥߴߊ߬ ߛߌ߰ ߁߉߆߁ ߕߙߊߓߊ ߟߊ߫߸ ߣߴߊ߬ߟߎ߫ ߞߊ߬ ߘߋ߲ߞߍ߫ ߝߟߐ ߡߎߤߊߡߍߘ ߕߎ߬ߙߋ߫ ߛߐ߬ߘߐ߲߬߸ ߏ߬ ߟߋ ߞߋߟߋ߲߫ ߦߴߊ߬ߟߎ߫ ߓߟߏ߫ ߘߋ߲ߗߍ߫ ߘߌ߫, ߊ߬ ߣߴߊ߬ ߘߐ߯ߡߛߏ߫ ߊߡߌߣߊߕߊ߬ ߕߎ߬ߙߋ
ߦߏ߲ߓߌߙߏ߫
ߦߏ߲ߓߌߙߏ߫ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߞߛߌ߬ߘߎ߯ ߡߙߊ߬ߓߊ߰ߘߊ߮ ߣߌ߫ ߝߊߙߊ߲ߣߊ߫ ߕߌ߲߲߬ߞߎߘߎ߲ ߘߐ߫.
ߛߌ߰ߓߊ߮
ߦߏ߲ߓߌߙߏ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߅ ߂߆߆ ߟߋ߬ ߘߌ߫ ߂߀߁߆ ߟߊ߫߸ ߏ߬ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߰ߛߓߍ߬ߟߌ ߟߋ߬ ߡߊ߬߸ ߏ߬ ߡߍ߲ ߞߍ߫ ߘߊ߫ ߁߄ ߂߁߄ ߘߌ߫ ߂߀߇߄ ߠߊ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߟߐ߲ߞߏ߫ ߜߍߟߍ߲
ߊ߬ ߝߘߏ߬ߓߊ߬ ߝߐߟߌ ߘߐ߫ ߸ ߟߐ߲ߞߏ߫ ߜߍߟߍ߲ ߦߋ߫ ߛߎ߲ߞߎ߲ ߟߐ߲ߞߏ ߣߌ߫ ߘߡߊ߬ߦߊ ߟߐ߲ߣߌ߲ ߠߎ߬ ߟߊߘߍ߬ߣߍ߲ ߠߋ߬ ߘߌ߫.
ߔߌߕߊ߬ ߡߙߊ߬ߓߊ߰ߘߊ
ߔߌߕߊ߫ ߡߙߊ߬߬ߓߊ߰ߘߊ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲ ߘߏ߫ ߟߋ߬ ߘߌ߫ ߡߊ߯ߡߎ߲߫ ߕߌ߲߬ߞߎߘߎ߲ ߘߐ߫߸ ߊ߬ ߘߎ߰߰ߓߊ ߦߋ߫ ߔߌߕߊ߬ ߟߋ߬ ߘߌ߫.
ߊ߬ ߘߐߕߟߊߣߍ߲߫ ߦߋ߫ ߡߙߊ߬ߘߊ߬ߘߎ߯ߟߊ ߟߎ߬ ߘߌ߫: ߔߌߕߌ߫ ߛߏߞߣߐߟߊ߸ ߓߊ߲ߕߌߢߍߟ߸ ߓߙߎߥߊߟߑߕߊߔߋ߫߸ ߘߐ߲ߜ߭ߐߟߑߕߎߡߊ߫߸ ߜ߭ߐ߲ߜ߭ߏߙߋ߬߸ ߟߋߦߑߡߌߙߏ߫߸ ߡߊߛߌ߫߸ ߣߌ߲ߜ߭ߍߟߊ߲ߘߋ߫߸ ߛߊ߲ߜ߭ߊߙߋߦߊ߫߸ ߛߌ߲ߕߊ߬ߟߌ߫߸ ߕߌ߲ߓߌ߫-ߡߊ߬ߘߌ߬ߣߊ߫߸ ߊ߬ ߣߌ߫ ߕߌ߲ߓߌ߫-ߕߎߣߌ߫
ߛߌ߰ߓߊ߮
ߔߌߕߊ߬ ߛߌ߰߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߉߇ ߂߅߅ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߞߍ߫ ߘߊ߫ ߡߐ߰ ߂߇߈ ߅߃߀ ߘߌ߫.
ߔߏߟߐ߲ߢ ߓߙߊߡߊߖߊ߲ߓߊ߲
ߔߏߟߐ߲ߢ ߓߙߊߡߊߖߊ߲ߓߊ߲߸ ߊ߬ ߡߊߟߐ߲ߣߍ߲߫ ߦߋ߫ ߕߎߟߊߝߌ߲ ߓߙߊߡߊߖߊ߲ߓߊ߲߫ ߕߐ߮ ߝߣߊ߫ ߡߊ߬߸ (ߔߐߟߐ߲ߞߊ߲ ߘߐ߫: Kampania wrześniowa) ߥߟߊ߫ ߁߉߃߉ ߡߊ߬ߞߊ߲߬ߞߊ߲߬ߠߌ߲߫ ߞߟߍ (ߔߐߟߐ߲ߞߊ߲ ߘߐ߫: Wojna obronna 1939 roku) ߥߟߊ߫ ߔߏߟߐ߲ߢ ߘߍߘߍ߲ߝߍߟߌ (ߊߟߏߡߊ߲ ߘߐ߫: Polenfeldzug) ߥߟߊ߫ ߝߊ߲߬ߝߘߊ߬ ߜߍߡߊ߲ (ߊߟߏߡߊ߲ ߘߐ߫: Fall Weiss)߸ ߏ߬ ߕߘߍ߬ ߦߋ߫ ߣߊ߲߬ߕߌ߰ ߛߐ߬ߓߛߏ߬ߟߌ ߘߏ߫ ߟߋ߬ ߘߌ߫ ߡߍ߲ ߠߊߥߟߌ߬ ߘߊ߫ ߊߟߏߡߊ߲ߘߎ߯ ߓߟߏ߫ ߘߊ߲ߕߑߖ߭ߌߞ ߛߏ߫ ߞߊ߲ߠߊߓߌ߬ߟߊ߬ߣߍ߲ ߣߌ߫ ߛߑߟߏߝ߭ߊߞߌ߫ ߞߟߍ߬ߓߏߟߏ߲ ߘߏ߫ ߟߎ߫ ߟߊ߫ ߛߋ߲߬ߞߘߐ߬ߡߊ߬ߕߌ߲߬ߕߌ߲߬ߠߌ߲ ߞߐ߬ߣߐߡߊ߬߸ ߊ߬ ߣߌ߫ ߛߏߝ߭ߌߦߋ ߘߍ߭ ߝߣߊ߫߸ ߛߴߊ߬ߟߎ߫ ߘߌ߫ ߛߋ߫ ߔߏߟߐ߲ߢ ߡߊߜߐ߬ߙߐ߲߬ߞߕߐ߬ ߟߊ߫ ߞߊ߬ ߓߊ߲߫ ߞߵߊ߬ ߘߐߝߘߊ߫ ߢߐ߲߯ ߕߍ߫. ߞߟߍ߬ ߟߊߓߙߊ߬ߣߍ߲ ߏ߬ ߟߋ ߞߍ߫ ߘߊ߫ ߓߙߌߕߊ߲ߓߊ߫ ߛߋ߲߭ ߕߍ߬ߘߍ ߛߊߓߎ߫ ߘߌ߫ ߞߍ߬ߟߍ ߘߐ߫߸ ߊ߬ ߣߌ߫ ߝߊ߬ߙߊ߲߬ߛߌ߫, ߞߵߊ߬ ߟߊߓߊ߲߫ ߋߙߐߔߎ߬ ߟߊߛߏ߲߭ ߡߊ߬ ߝߘߏ߬ߓߊ߬ ߞߟߍ ߘߏ߫ ߘߐ߫ ߡߍ߲ ߡߊ߫ ߘߎߢߊ߫ ߝߊ߲߬ ߛߌ߫ ߟߊߝߘߏ߬߸ ߡߍ߲ ߥߊ߫ ߘߊ߫ ߞߍ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߘߌ߫.
ߊߟߏߡߊ߲ ߠߎ߬ ߟߊ߫ ߘߍߘߍ߲ߝߍߟߌ ߏ߬ ߘߊߡߌ߬ߣߊ߬ ߘߊ߫ ߁߉߃߉ ߕߎߟߊߝߌ߲ ߕߟߋ߬ ߁߭ ߟߋ߬ ߡߊ߬߸ ߥߟߊ߫ ߡߟߏߕߏߝ߭-ߙߌߓߍ߲ߕߙߏߔ ߓߍ߲ߘߐ ߞߟߊ߬ߣߐ߬ߦߊ ߟߐ߯ߞߎ߲߫ ߞߋߟߋ߲ ߡߊ߬߸ ߞߵߊ߬ ߕߘߍ߬ ߛߏߝ߭ߌߦߋ ߕߊ߫ ߘߍߘߍ߲ߝߍߟߌ ߘߊߡߌ߬ߣߊ߬ ߘߊ߫ ߕߎߟߊߝߌ߲ ߁߇ ߟߋ߬ ߡߊ߬ ߞߵߊ߬ ߕߘߍ߬ ߡߟߏߕߏߝ߭-ߕߐ߯ߜ߭ߐ߫ ߓߍ߲ߡߊߞߊ߲ ߡߍ߲ ߞߍ߫ ߘߊ߫ ߕߎߟߊߝߌ߲ ߁߆ ߡߊ߬߸ ߏ߬ ߓߘߊ߫ ߛߙߊߕߌ߫ ߞߋߟߋ߲߫ ߓߌ߬ߟߊ߬ ߌ߬ߙߌ߬ߛߌ߫ ߣߌ߫ ߗ߭ߊߔߐ߫ ߠߊ߫ ߖߎ߯ߢߐ߲߯ߦߊ ߟߊ߫ ߞߏ߯ߙߋ߫ ߣߌ߫ ߡߊ߲߬ߛ߭ߎ߯ߙߌ߫ ߟߎ߫ ߘߐ߫. ߓߙߊߡߊߖߊ߲ߓߊ߲ ߞߎ߲߬ߝߊ߰ ߘߊ߫ ߞߏ߲ߓߌߕߌ߮ ߕߟߋ߬ ߆ ߟߋ߬ ߡߊ߬ ߔߏߟߐ߲ߢ ߘߎ߰ߞߟߏ ߘߐߝߘߊߟߌ ߣߴߊ߬ ߘߍߘߍ߲ߝߍߟߌ ߟߎ߬ ߟߊ߫ ߊߟߏߡߊ߲ߘߎ߯ ߣߌ߫ ߛߏߝ߭ߌߦߋ ߘߍ߭ ߟߎ߬ ߕߍ߫߸ ߊߟߏߡߊ߲ߘߎ߯ ߣߌ߫ ߛߏߝ߭ߌߦߋ ߟߎ߬ ߟߊ߫ ߓߍ߲߬ߘߐ ߛߙߊߕߌ ߕߘߍ߬ ߦߋ߫ ߡߍ߲ ߘߌ߫߸ ߏ߬ ߟߋ ߕߘߍ߬ ߦߋ߫ ߣߝߊ߬ߢߐ߲߰ߦߊ ߣߌ߫ ߘߊ߲߬ߕߍ߰ߓߐ ߟߎ߬ ߘߌ߫.
ߊߟߏߡߊ߲߫ ߝߊ߲ߞߊ ߟߎ߬ ߞߵߊ߬ߟߎ߫ ߞߍ߫ ߔߏߟߐ߲ߢ ߞߊ߲߬ ߊ߬ ߞߐ߬ߘߎ߮ ߘߐ߫߸ ߥߙߏ߬ߘߎ߮ ߘߐ߫߸ ߊ߬ ߣߌ߫ ߕߟߋ߬ߓߋ ߘߐ߫ ߕߎߟߊߝߌ߲ ߕߟߋ߬ ߁߭ ߛߐ߰ߡߘߊ߬ߣߍ߲ ߠߊ߫߸ ߞߏ߬ߣߌ߲߬ ߜ߭ߑߟߋߌߥߌߕߖ߭ ߓߌ߬ߟߊ߲߬ߘߐ ߞߐ ߘߐ߫ ߏ߬ ߡߍ߲ ߞߍ߫ ߘߊ߫ ߘߡߊߞߊߟߊ߲ ߘߌ߫. ߔߏߟߐ߲ߞߊ߫ ߝߊ߲ߞߊ ߟߎ߬ ߣߌ߫ ߥߍߤߑߡߊߗ ߟߎ߫ ߜߏ߬ߛߌ߬ߣߍ߲ ߢߐ߲߯ ߠߊ߫߸ ߊ߬ߟߎ߫ ߟߊ߫ ߛߝߊ߫ ߖߊ߲߬ߝߊ߬ߣߍ߲ ߠߎ߬ ߡߊߛߊ߬ߡߊ߲߫ ߘߊ߫ ߡߍ߲ ߠߎ߬ ߕߘߍ߬ ߦߋ߫ ߔߏߟߐ߲ߢ ߣߴߊߟߏߡߊ߲ߘߎ߯ ߓߐߕߏ߲ ߡߊߜߍ߲ ߘߐ߫߸ ߞߊ߬ ߥߊ߫ ߡߊ߬ߞߊ߲߬ߞߊ߲߬ߠߌ߲߫ ߛߝߊ ߘߏ߫ ߘߊߘߐߓߍ߲߬ ߕߟߋ߬ߓߋ ߘߐ߫. ߔߏߟߐ߲ߞߊ ߟߎ߬ ߗߌߙߏ߲ ߞߐ ߘߐ߫ ߓߖ߭ߎߙߊ߫ ߞߟߊߓߍ߲ ߝߍ߬߸ ߊߟߏߡߊ߲ ߠߎ߬ ߟߊ߫ ߡߊ߬ߡߙߊ߬ߟߌ ߟߊ߫ ߢߍߛߐߘߐ߲ ߞߍ߫ ߘߊ߫ ߡߊ߬ߛߐ߬ߛߐ߬ߓߊߟߌ ߘߌ߫. ߔߏߟߐ߲ߞߊ߫ ߝߊ߲ߞߊ ߟߎ߬ ߞߊ߬ ߡߛߊ߬ߡߊ߲߬ߠߌ߲߫ ߞߎߘߊ߫ ߞߍ߫ ߏ߬ ߘߐ߫ ߞߊ߬ ߥߊ߫ ߥߙߏ߬ߘߎ߮-ߕߟߋ߬ߓߐ ߝߊ߲߭ߝߍ߬߸ ߊ߬ߟߎ߫ ߞߵߊ߬ߟߎ߫ ߘߐߓߍ߲߬ ߡߊ߬ߞߊ߲߬ߞߊ߲߬ߠߌ߲߫ ߟߊߝߛߊ߬ߣߍ߲ ߘߏ߫ ߞߊ߲ߡߊ߬ ߦߋ߲߬ ߙߎߡߊߣߌ߲ߞߊ ߟߎ߬ ߟߊ߫ ߛߍ߲ (tête de pont) ߠߊ߫߸ ߞߊ߬ ߥߊ߫ ߢߌ߲߬ߢߐ߲߮ ߠߎ߬ ߟߊ߫ ߡߊ߬ߜߍ߲ ߘߐߞߐ߬ߣߐ߲߫ ߦߋ߲߬ ߛߊ߫ ߣߊߟߌ߬ߡߎ߲߫ ߡߊ߲߬ߛߊ߬ߟߊ߫ ߘߍ߬ߣߍ߲ ߣߌ߫ ߝߊ߬ߙߊ߲߬ߛߌ߫ ߟߎ߫ ߘߌ߫. ߒ߬ߞߊ߬ ߓߊߏ߬ ߓߍ߲߬ߘߐ ߡߍ߲ ߕߘߍ߬ ߦߋ߫ ߖߡߊ߬ߣߊ߫ ߝߌ߬ߟߊ ߏ߬ ߟߎ߫ ߕߍ߫߸ ߏ߬ ߟߎ߫ ߞߊ߬ ߞߍ߬ߟߍ ߟߊߥߊ߲߬ߞߊ߫ ߊߟߏߡߊ߲ߘߎ߯ ߞߊ߲ߡߊ߬ ߕߎߟߊߝߌ߲ ߃ ߡߊ߬߸ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߫ ߟߎ߫ ߡߊ߫ ߛߋ߫ ߔߏߟߐ߲ߢ ߡߊߜߍ߲߫ ߠߊ߫ ߓߘߍ߬ ߟߊ߫ ߝߏ߫ ߡߊ߬ߜߍ߲߬ ߕߜߋ߫.
ߛߏߝ߭ߌߦߋ ߘߍ߭ ߝߣߊ߫ ߣߊ߬ ߔߏߟߐ߲ߢ ߕߟߋ߬ߓߐ ߡߊߜߐ߬ߙߐ߲߬ߞߕߐ߬ ߟߊ ߕߎߟߊߝߌ߲ ߁߇ ߡߊ߬߸ ߗ߭ߍߙߑߡߊߣߌ߫-ߛߏߝ߭ߌߦߋ߫ ߓߍ߲ߘߐ ߜߎ߲߬ߘߎ߬ߘߐ߬ ߟߊߞߢߐߡߊߟߊ ߘߏ߫ ߟߊ߫ ߘߊ߲߬ߕߍ߰ߟߌ ߘߐ߫߸ ߞߴߏ߬ ߞߊ߬ ߓߐ߬ߣߐ߫ ߘߍ߰ߜߍ ߟߋ߬ ߟߊ߫ ߔߏߟߐ߲ߢ ߟߊ߫ ߡߊ߬ߞߊ߲߬ߞߊ߲߬ߠߌ߲ ߝߊ߲߬ߝߘߊ ߡߊ߬߸ ߏ߬ ߡߍ߲ ߞߵߊ߬ߟߎ߫ ߟߊߓߣߐ߬ ߊ߬ߟߎ߬ ߟߊ߫ ߓߍߓߊ߯ߦߊ ߡߊ߬ߡߙߊ߬ߟߌ ߘߐ߫. ߊ߬ߟߎ߫ ߣߌ߫ ߞߟߊߘߊ߫ ߝߌ߬ߟߊ߫ ߡߊ߬ߜߐ߬ߙߐ߲߬ߞߕߐ߬ߟߌ ߜߊ߬ߛߌ߬ߢߐ߲߰ߠߊ ߘߐ߫ ߛߊ߫߸ ߔߏߟߐ߲ߢ ߞߎ߲߬ߠߊ߬ߛߌ߮ ߞߊ߬ ߞߛߊߞߊ ߘߏ߫ ߟߊߓߐ߫ ߞߏ߫ ߙߎߡߊߣߌ߲߫ ߡߊ߬ߞߊ߲߬ߞߊ߲߬ߠߌ߲߫ ߘߊߞߎ߲ ߓߊ߲ߓߊ߲ߣߍ߲߫ ߕߴߏ߬ ߞߐ߫߸ ߞߵߊ߬ ߟߊ߫ ߞߟߍ߬ߘߋ߲ ߠߎ߬ ߓߍ߯ ߖߡߊ߬ߙߌ߬ߦߊ߫ ߥߊߟߌ ߟߊ߫ ߙߎߡߊߣߌ߲߫ ߕߍߕߋߟߋ߲ߣߍ߲ (ߡߍ߲ ߛߋ߲߬ ߕߎ߲߬ ߕߴߊ߬ ߘߐ߫). ߥߍߤߑߡߊߗ ߟߎ߫ ߟߊ߫ ߟߥߊ߬ߛߊ߬ ߛߐߘߐ߲ ߞߐ ߘߐ߫ ߞߐߞ ߞߟߊߓߍ߲ ߘߐ߫߸ ߊߟߏߡߊ߲߫ ߝߊ߲ߞߊ ߟߎ߬ ߣߌ߫ ߛߏߝ߭ߌߦߋ ߕߊ ߟߎ߬ ߞߊ߬ ߔߏߟߐ߲ߢ ߘߎ߰ߞߟߏ ߡߎ߰ߡߍ ߡߙߊ߬. ߊߘߐߟߝ ߤߌߕߑߟߍߙ ߣߌ߫ ߖߏߛߍߝ ߛߑߕߊߟߌߣ ߠߎ߫ ߞߊ߬ ߔߏߟߐ߲ߢ ߞߊ߲ߓߍ߲߫ ߝߌߟߊߣߊ߲ ߠߊߛߴߊ߬ ߘߊ߲߬ ߠߊ߫߸ ߞߵߊ߬ ߕߘߍ߬ ߜߎ ߊ߬ߟߎ߫ ߡߊ߫ ߛߋ߫ ߖߡߊ߬ߣߊ ߞߙߊߓߊ߫ (ߞߵߊ߬ ߡߙߊ߬ߓߊ߮ ߟߎ߬ ߡߌ߬ߘߊ߬) ߟߊ߫.
ߊߟߏߡߊ߲ߘߎ߯ ߞߊ߬ ߔߏߟߐ߲ߢ ߕߟߋ߬ߓߋ ߟߴߊ߬ ߟߊ߫ ߖߡߊ߬ߣߊ ߞߊ߲߬ ߞߏ߲ߓߌߕߌ߮ ߈ ߡߊ߬߸ ߊ߬ ߣߌ߫ ߘߊ߲ߕߑߖ߭ߌߞ ߛߏ߫ ߞߊ߲ߠߊߓߌ߬ߟߊ߬ߣߍ߲߫ ߞߘߐ߸ ߊ߬ ߣߴߊ߬ ߡߊ߫ ߖߡߊ߬ߣߊ ߦߙߐ ߡߍ߲ ߟߴߊ߬ ߞߊ߲߬ ߊ߬ ߘߏ߲߬ ߡߴߊ߬ ߘߌ߫ ߛߏߝ߭ߌߦߋ ߘߍ߭ ߡߊ߬߸ ߞߵߏ߬ ߟߎ߫ ߓߌ߬ߟߊ߬ ߝߘߏ߬ߓߊ߬ ߞߎ߲߬ߠߊߛߌ߰ ߞߎߘߊ ߞߘߐ߫. ߛߏߝ߭ߌߦߋ ߝߣߊ߫ ߞߊ߬ ߦߙߐ ߡߍ߲ ߠߎ߬ ߞߟߍ߬ ߥߟߊ߫ ߡߍ߲ ߠߎ߬ ߘߌ߫ ߘߴߊ߬ߟߎ߫ ߡߊ߬ ߊߟߏߡߊ߲ߘߎ߯ ߓߟߏ߫߸ ߏ߬ ߝߣߊ߫ ߞߵߏ߬ ߟߎ߫ ߟߊߘߏ߲߬ ߛߏߝ߭ߌߦߋ ߞߊ߲ߓߍ߲߫ ߓߋߟߏߙߎߛߌ߫ ߣߌ߫ ߎߞߙߍߣߌ߲߫ ߠߎ߫ ߘߐ߫߸ ߞߵߏ߬ ߟߎ߫ ߛߏߝ߭ߌߦߋߦߊ߫ ߓߙߊߡߊߖߊ߲ߓߊ߲ ߘߊߡߌ߬ߣߊ߬ ߞߊߟߌߦߊ߫ ߘߐ߫. ߔߏߟߐ߲ߢ ߣߊ߲߬ߕߌ߮ ߥߊ߯ ߦߙߌߞߊ ߟߎ߫ ߘߏ߲߬ ߘߊ߫ ߔߏߟߐ߲ߢ ߕߟߋ߬ߓߋ ߣߊ߲߬ߕߌ߮ ߟߎ߬ ߘߐ߫ ߡߍ߲ ߠߎ߬ ߛߏ߯ߙߏ߫ ߘߊ߫ ߝߊ߬ߙߊ߲߬ߛߌ߫߸ ߞߵߊ߬ ߕߘߍ߬ ߔߏߟߐ߲ߢ ߞߎ߲߬ߠߊ߬ߛߌ߮ ߟߎ߬ ߓߘߊ߫ ߥߴߊ߬ߟߎ߫ ߡߊߞߍ߫ ߢߊߣߌ߲ߡߊߓߏߙߌ ߘߐ߫. ߔߏߟߐ߲ߢ ߖߍ߬ߘߍ ߝߣߊ߫ ߘߐ߫߸ ߞߐߞߐߣߐ߲ߠߌ߲ ߕߏ߰ߝߏ߬ ߥߙߍߓߊߓߊ ߟߎ߬ ߛߌ߲߬ߝߏ߲߬ߧߊ߫ ߘߊ߫߸ ߞߊ߬ ߔߏߟߐ߲ߢ ߘߏ߲߰ߘߐ߬ ߞߊߝߏ ߛߌ߲ߘߌ߫߸ ߏ߬ ߞߍ ߊߙߑߡߌߦߊ ߞߙߊߖߏߥߊ߫ ߞߊ߬ ߣߍ߱ ߝߏ߬ߦߌ߬ߕߊ (fer de lance) ߛߏ߯ߙߏ߫.
ߔߏߟߐ߲ߞߊ ߟߎ߬ ߟߊ߫ ߗߌߙߏ߲ߠߌ߲ ߞߍ߫ ߘߊ߫ ߡߙߊ߬ߟߌ߫ ߖߊ߲ ߣߴߊ߬ ߥߢߊߞߌ ߟߋ߬ ߘߊߡߌ߬ߣߊ߬ߣߍ߲ ߘߌ߫ ߊߟߏߡߊ߲ ߠߎ߬ ߣߌ߫ ߛߏߝ߭ߌߦߋ ߟߎ߬ ߓߟߏ߫߸ ߡߍ߲ ߡߊ߫ ߞߎ߲߭ߘߏ߲߬ ߝߏ߫ ߁߉߄߅ ߟߊ߫߸ ߏ߬ ߝߊ߲߭ ߝߣߊ߫ ߞߍ߫ ߘߴߊ߬ ߛߌ߰ߢߐ߲߰ ߛߏߝ߭ߌߦߋ ߟߊ߫ ߣߌ߬ߣߟߌ߬ ߞߏߟߌߞߏߟߌ ߟߋ߬ ߝߣߊ߫ ߞߐ߬ߣߐ߫ ߡߊ߬߸ ߔߏߟߐ߲ߢ ߓߐ߫ ߘߊ߫ ߞߍ߬ߟߍ ߘߐ߫ ߖߋ߬ߟߌ߬ߘߛߍ߬ߕߐ ߟߋ߬ ߘߌ߫߸ ߓߴߊ߬ ߓߣߐ߬ ߘߴߊ߬ ߟߊ߫ ߘߎ߰ߘߋ߲ ߞߋ߲߬ߥߟߎ߬ ߦߙߌߞߊ ߟߎ߫ ߟߋ߬ ߟߊ߫߸ ߊ߬ ߟߊ߫ ߞߎߓߋߘߊ ߝ߭ߊߙߑߛߏߝ߭ߌ߫ ߝߊ߲߭ ߕߋ߬ ߘߊ߫ ߟߋ߬ ߞߍ߬ߟߍ ߓߟߏ߫.
ߛߊߓߎ ߟߎ߬
ߞߎߡߘߊ ߞߏߟߏ߲ߛߏߣߍ߲:
ߘߊ߲ߕߑߖ߭ߌߞ ߕߊ߬ߡߌ߲߬ߛߌߟߊ ߣߴߊ߬ ߓߐߕߏ߲ ߁߉߃߉ ߟߊ߫. ߝ߭ߍߙߑߛߊߦ ߓߍ߲߬ߓߍ߲ ߝߍ߬ ߖߊ߯ߓߊ߫ ߞߟߍ ߝߟߐߡߊ ߕߎ߬ߡߊ ߟߊ߫߸ ߘߊ߲ߕߑߖ߭ߌߞ ߣߌ߫ ߘߎ߰ ߛߙߍߛߙߍ ߘߏ߫߸ ߞߏ߫ ߘߊ߲ߕߑߖ߭ߌߞ ߕߊ߬ߡߌ߲߬ߛߌߟߊ ߡߍ߲ ߕߘߍ߬ ߦߴߊ߬ ߕߏ߫ ߟߴߊ߬ ߦߋ߫ ߓߌ߬ߟߊ߬ ߞߐ߰ߖߌ ߡߊ߬߸ ߏ߬ ߡߌ߬ߘߊ߬ ߘߊ߫ ߊߟߏߡߊ߲ߘߎ߯ ߟߊ߫ ߦߋ߲߬ ߡߍ߲ ߕߘߍ߬ ߦߋ߫ ߔߙߎߛߌ߫-ߕߟߋ߬ߓߐ ߕߍߝߘߊ߫ ߟߊ߫. ߞߏ߲ߓߌߕߌ߮ ߂߄ ߡߊ߬ ߁߉߃߈ ߠߊ߫߸ ߊߟߏߡߊ߲ߘߎ߯ ߞߐߞߊ߲ߞߏ ߟߎ߬ ߞߏߕߌ߯ ߖߏ߬ߊߛ߭ߌ߲ߡ ߝ߭ߐ߲ ߙߌߓߍ߲ߕߙߏߔ ߞߊ߬ ߓߍ߲߬ߘߐ ߛߙߊߕߌ ߘߏ߫ ߦߌߘߊߞߊ߬ ߔߏߟߐ߲ߢ ߕߍߓߊ߯ߦߟߊ߫ ߖߏߖ߭ߍߝ ߟߌߔߛߑߞߌ߫ ߟߊ߫ ߡߍ߲ ߘߌ߫ ߛߋ߫ ߕߊ߬ߡߌ߲߬ߠߌ߲ ߝߙߋߞߋ ߢߊߓߐ߫ ߟߊ߫ ߊߟߏߡߊ߲ߘߎ߯ ߣߌ߫ ߔߙߎߛߌ߫-ߕߟߋ߬ߓߐ ߟߎ߬ ߕߍ߫: ߊ߬ ߞߵߊ߬ ߦߌ߬ߘߊ߬ ߞߏ߫ ߞߋߟߋ߲߫ ߘߊ߲ߕߑߖ߭ߌߞ ߦߋ߫ ߟߊߘߏ߲߬ ߊߟߏߡߊ߲ߘߎ߯ ߘߐ߫߸ ߥߟߴߊߟߏߡߊ߲ߘߎ߯ ߦߋ߫ ߛߌߟߊ ߘߏ߫ ߣߌ߫ ߣߍ߰ߛߌߟߊ ߘߏ߫ ߟߎ߫ ߟߊ߫ ߟߊ߫ ߡߍ߲ ߠߎ߬ ߞߍ߫ ߕߐ߫ ߦߋ߫ ߓߑߙߊ߲ߘߑߓߎߙ ߣߌ߫ ߔߙߎߛߌ߫-ߕߟߋ߬ߓߐ ߟߎ߬ ߓߌ߬ߟߊ߬ ߟߊ߫ ߢߐ߲߮ ߡߊ߬ ߘߊ߲ߖ߭ߌߞ ߘߎ߰ߞߟߏ ߛߌߟߊ ߝߍ߬߸ ߞߊ߬ ߘߊ߲ߖ߭ߌߞ ߝߣߊ߫ ߘߐߓߍ߲߬ ߔߏߟߐ߲ߞߊ ߟߎ߬ ߝߣߊ߫ ߢߍ߫ ߘߊ߲ߞߊ߲߫ ߞߊ߲ߠߊߓߌ߬ߟߊ߬ߣߍ߲ ߘߌ߫ ߡߍ߲ ߓߌ߬ߟߊ߬ߣߍ߲߫ ߦߋ߫ ߞߐ߰ߖߌ ߡߊ߬߸ ߏ߬ ߓߟߏߡߊ ߞߍ߫ ߘߊ߫ ߡߍ߲ ߘߌ߫߸ ߏ߬ ߟߋ ߦߋ߫ ߓߐߕߏ߲ ߘߏ߲߭ ߘߌ߫ ߞߊ߬ߝߏ ߝߌ߬ߟߊ ߕߍ߫߸ ߊ߬ ߣߌ߫ ߊߟߏߡߊ߲ߘߎ߯ ߣߌ߫ ߔߏߟߐ߲ߞߊ߫ ߓߍ߲ߘߐ ߘߌ߫ ߞߕߐߙߐ߲ߘߕߐ߫ ߛߊ߲߬ ߁߀ ߞߵߊ߬ ߛߌ߰ ߂߅ ߟߊ߫.
߁߉߃߆ ߣߍߣߍߓߊ ߕߟߋ߬ ߁߀ ߡߊ߬߸ ߖߏߖ߭ߍߝ ߓߍߞ ߡߍ߲ ߕߘߍ߬ ߦߋ߫ ߔߏߟߐ߲ߞߊ ߟߎ߬ ߟߊ߫ ߞߐߞߊ߲ߞߏ ߟߎ߬ ߞߏߕߌ߮ ߘߌ߫߸ ߏ߬ ߓߐ߫ ߘߴߊ߬ ߞߊ߬ߟߊߡߊ߬ ߞߏ߫ ߦߟߍ߬ߡߊ߲߫ ߡߊ߲ߞߊ߲߫ ߞߊ߬ ߘߏ߲߬ ߘߊ߲ߖ߭ߌߞ ߞߏ ߘߐ߫߸ ߊ߬ ߣߌ߫ ߕߊ߬ߡߌ߲߬ߛߌ߬ߟߊ߬ߞߏ ߖߡߊ߬ߣߊ ߜߙߋߡߟߊ ߘߐ߫߸ ߞߴߏ߬ ߢߊߢߌߣߌ߲ߕߊ ߟߋ߬ ߦߋ߫. ߁߉߃߉ ߓߌ߲ߠߊߥߎߟߋ߲ ߕߟߋ߬ ߁߀ ߡߊ߬߸ ߔߏߟߐ߲߫ ߟߊ߬ߛߌ߰ߘߋ߲ ߡߍ߲ ߕߘߍ߬ ߦߋ߫ ߣߌߦߥ ߦߐ߮ߞ߸ ߏ߬ ߞߵߊ߬ ߟߊ߫ ߞߏߕߌ߮ ߟߊߟߐ߲ߠߌ߲ߦߊ߫ ߜߎ߲߬ߘߎ߬ߘߐ߬ ߦߟߌߣߐ ߘߏ߫ ߘߐ߫߸ ߞߏ߫ «ߊߡߍߙߌߞߌ߬ ߞߎ߲߬ߠߊ߬ߛߌ߮ ߟߎ߬ ߦߴߊ߬ ߝߍ߬ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߬ ߟߎ߫ ߦߋ߫ ߢߐ߲߯ߝߊ߯ߡߎ߲߫ ߓߘߍߓߘߍߟߌ ߓߍ߯ ߟߊߛߴߊ߬ ߘߊ߲߬ ߠߊ߫ ߞߙߎߞߙߍߦߟߊ ߟߎ߬ ߝߍ߬» (ߞߎ߲߬ߠߊ߬ߛߌ߮ ߡߍ߲ ߦߋ߫ ߓߍ߯ ߟߐ߬ߘߎ߮ ߟߊߓߊ߯ߙߊ߫ ߟߊ߫ ߡߙߊ߬ߟߌ ߘߐ߫) ߏ߬ ߘߐ߫ ߞߏ߫ «ߊ߬ߟߎ߫ ߞߊߣߊ߬ ߘߏ߲߬ ߘߊߘߛߐߛߐ߫ ߛߌ߫ ߘߐ߫ ߡߍ߲ ߘߌ߫ ߛߋ߫ ߓߐߕߏ߲ ߡߊߦߟߍ߬ߡߊ߲߫߸ ߞߴߊ߬ ߜߟߍ߬ߦߊ߬ ߘߊ߫ ߢߊ߫ ߛߌ߫ ߡߊ߬».
ߖߏߛߍߝ ߛߑߕߊߟߌߣ ߣߌ߫ ߖߏߊߛ߭ߌߡ ߝ߭ߐ߲ ߙߌߓߍ߲ߕߙߏߔ߸ ߓߍ߲߬ߘߐ ߞߟߊ߬ߣߐ߰ߦߊ ߝߍ߬ ߡߛߎߞߎ߫߸ ߁߉߃߉ ߘߓߊ߬ߓߌߟߊ ߂߃ ߟߊ߫ (ߗ߭ߍߙߑߡߊߣߌ߲߫ ߛߏߝ߭ߌߦߋ ߓߍ߲߬ߘߐ)߸ ߓߙߌߕߊ߲ߓߊ߫ ߣߌ߫ ߝߊ߬ߙߊ߲߬ߛߌ߬ ߟߎ߫ ߟߊ߫ ߓߊ߲߬ߠߌ߲ ߢߊߞߘߐ߫߸ ߏ߬ ߞߊ߬ ߓߙߌߕߊ߲ߓߊ߫ ߞߏߕߌ߯ ߝߟߐ߫ ߣߋߝ߭ߌߟ ߛ߭ߊ߲ߓߍߙߑߟߍ߲߫ ߠߊߡߐߣߍ߫ ߞߊ߬ ߓߍ߲߬ ߊߟߏߡߊ߲ߘߎ߯ ߟߊ߫ ߞߝߊ ߦߋߟߌ ߡߵߊ߬ ߓߟߏ߫߸ ߏ߬ ߡߍ߲ ߞߵߏ߬ ߞߕߌ߫ ߞߏ߫ ߤߌߕߑߟߍߙ ߓߘߊ߫ ߥߊ߫ ߥߎߟߊ߫ ߟߴߊ߬ ߟߊ߫ ߡߞߊ߬ߣߌ߲߬ߠߌ߲ ߣߴߊ߬ ߟߊ߫ ߞߊߝߋߜߟߍߦߊ ߟߎ߬ ߘߐ߫ ߞߏߖߎ߰߸ ߞߴߊ߬ߟߋ߬ ߓߘߴߊ߬ ߟߐ߲߫ ߏ߬ ߘߐ߫ ߞߏ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߝߣߊ߫ ߘߌ߫ ߛߴߊ߬ ߝߍ߬ߜߍ߲߫ ߠߊ߫ ߝߏ߫ ߞߊ߬ ߥߊ߫ ߛߋ߫ ߞߍ߬ߟߍ ߡߊ߬ ߣߴߏ߬ ߟߋ ߦߋ߫ ߞߍߕߊ ߘߌ߫߸ ߊߘߐߟߝ ߤߌߕߑߟߍߙ ߝߣߊ߫ ߝߊ߲ߞߊ߲߫ ߘߴߊ߬ ߢߊߓߐ ߟߊ߫ ߣߊ߲߬ߕߌ߰ ߞߐ߲ߛߐ߲ߧߊߟߌ ߟߴߏ߬ ߟߋ ߘߐ߫. ߊ߬ ߓߊ߲ ߞߐ ߘߴߊ߬ ߥߙߏ߬ߘߎ߰ ߓߏߟߏ߲ ߠߊߞߊ߲ߘߊ߫ ߟߊ߫ ߌߕߊߟߌ߫ ߝߊߛߌߛߌ ߓߍ߲߬ߘߐ ߟߊ߫߸ ߊ߬ ߞߵߊ߬ ߝߍ߬ߖߛߐ߫ ߕߟߋ߬ߓߐ ߓߏߟߏ߲ ߗ߭ߍߙߑߡߊߣߌ߲߫ ߛߏߝ߭ߌߦߋ ߓߍ߲߬ߘߐ ߝߣߊ߫ ߟߊ߫ ߛߑߕߊߟߌߣ ߝߍ߬ ߁߉߃߉ ߘߓߊ߬ߓߌߟߊ ߂߃ ߟߊ߫. ߔߏߟߐ߲߫ ߓߟߏߡߊߛߌ߮ ߟߎ߬ ߞߊ߬ ߖߡߊ߬ߙߌ߬ߦߊ ߛߐ߬ߘߐ߲߬ ߖߏߣߊ߫ ߞߴߊ߬ߟߎ߫ ߦߋ߫ ߥߟߌߞߊߖߐ ߞߍ߫ ߘߊ߲ߕߖ߭ߌߞ ߘߎ߰ߞߟߏ ߛߌߟߊ ߝߍ߬.
ߊߟߏߡߊ߲ ߠߎ߬ ߞߊ߫ ߞߊ߲߫ ߕߘߍ߬ ߦߋ߫ ߞߊ߬ ߞߍ߬ߟߍ ߘߊߡߌ߬ߣߊ߫ ߟߏ߲ ߡߍ߲ ߡߊ߬ ߘߓߊ߬ߓߌߟߊ ߂߅, ߁߉߃߉ ߟߊ߫߸ ߏ߬ ߘߎ߬ߛߊ߬ߝߌ߲ ߡߊ߬߸ ߡߊ߲߬ߛߊ߬ߟߊ߫ ߘߍ߬ߣߍ߲ ߣߌ߫ ߔߏߟߐ߲ߢ ߟߎ߫ ߞߊ߫ ߢߐ߲߯ߕߍ߫ ߣߊ߲ߕߌ߯ߦߊ ߘߊߝߍߛߌ߯ߟߌ ߓߍ߲߬ߞߊ߲ ߞߟߊ߬ߣߐ߬ߦߊ߫. ߤߌߕߑߟߍߙ ߞߊ߬ ߞߍ߬ߟߍ ߓߟߏߘߐߓߍ߲ ߠߊߟߐ߬ ߞߵߊ߬ ߕߏ߫ ߘߓߊ߬ߓߌߟߊ ߃߁ ߠߊ߫ ߛߊ߫ ߢߐ߲߯ ߝߊ߯ߡߎ߲߫ ߘߌ߫ ߛߋ߫ ߛߐ߬ߘߐ߲߬ ߠߊ߫߸ ߊ߬ ߞߊ߬ ߓߙߌߕߊ߲ߓߊ߫ ߟߊ߬ߛߌ߰ߘߋ߲ ߡߊߞߟߌ߫ ߓߍߙߑߟߍ߲߫ ߛߴߊ߬ ߞߏ ߘߌ߫ ߛߋ߫ ߢߊߓߐ߫ ߟߊ߫ ߖߛߎ߬ߛߎߡߊ ߘߐ߫. ߖߏߊߛ߭ߌߡ ߝ߭ߐ߲ ߙߌߓߍ߲ߕߙߏߔ ߞߊ߬ ߡߛߍ߬ߡߛߍ߬ߞߍ ߘߏ߫ ߟߊߣߊ߬ ߕߏ߲ߘߋ߫ ߕߊ߲ߣߌ߬ߥߐ߯ߙߐ߫ ߦߋ߫ ߡߍ߲ ߘߐ߫߸ ߊ߬ ߣߌ߫ ߞߵߏ߬ ߘߌ߬ߢߍ߬ߟߊ߬ߢߌߣߌ߲߫ ߞߴߊ߬ ߦߴߊ߬ ߕߊߕߘߍ߬ ߊ߬ ߘߐ߫ ߔߏߟߐ߲ߔ ߝߍ߬ ߞߊ߬ ߞߏߕߌ߮ ߘߏ߫ ߟߥߊ߫ ߦߋ߲߬ ߕߍ߯ߝߐ߫ ߞߊ߲ߡߊ߬ ߛߋߞߏߦߊ߫ ߘߝߊߣߍ߲ ߘߌ߫. ߛߊ߫ ߞߊ߬ ߞߊ߲ߘߟߌ ߘߏ߫ ߓߌ߬ߟߊ߫ ߛߋ߲߬ߠߊ߫ ߖߘߍ߬ߞߊ߬ߣߌ߲߬ ߡߙߊ ߞߊ߲߬ ߕߊ߲߬ߡߌ߲߬ߛߌߟߊ ߣߌ߫ ߘߊ߲ߖ߭ߌߞ ߟߎ߫ ߛߌ߰ߓߊ߮ ߟߎ߬ ߝߍ߬߸ ߏ߬ ߝߣߊ߫ ߦߋ߫ ߞߍ߫ ߡߊ߲߬ߕߏ߲߬ߕߍ ߟߐ߲߬ߞߋ߬ߟߋ ߘߏ߫ ߟߊ߫ ߡߙߊ߬ߟߌ ߞߐ߬ߣߐߡߊ߬ ߡߍ߲ ߛߏ߯ߙߏߣߍ߲߫ ߦߋ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߞߐߦߌߘߊߓߊ߮ ߟߎ߬ ߣߌ߫ ߝߊ߬ߙߊ߲߬ߛߌ߫ ߣߌ߫ ߌ߬ߙߌ߬ߛߌ߫ ߣߌ߫ ߥߞߊߕߌ߫ ߟߎ߫ ߕߊ ߟߎ߬ ߟߊ߫. ߏ߬ ߘߐ߫ ߞߐߝߟߌ ߡߍ߲ ߓߊ߯ ߓߐ߫߸ ߣߌ߫ ߓߍ߲߬ ߞߍ߫ ߘߴߊ߬ ߡߊ߬ ߏ߬ ߘߐ߫ ߞߏ߫ ߞߊ߬ ߜ߭ߘߌߣߌߦߊ߫ ߘߊ߲ߞߊ߲ ߕߏ߫ ߔߏߟߐ߲ߢ ߓߟߏ߫ ߞߊ߬ ߕߊ߬ߡߌ߲߬ߛߌ߬ߟߊ߬ ߘߐߥߛߊ߬ߣߍ߲ ߘߴߊ߬ ߡߊ߬ ߞߊ߬ ߓߌ߬ߟߊ߬ ߞߐ߰ߖߌ ߡߊ߬߸ ߥߟߊ߫ ߞߊ߬ ߛߌߟߓߊ ߘߏ߫ ߣߌ߫ ߣߍ߰ߛߌߟߊ ߘߌ߫ ߊߟߏߡߊ߲ߘߎ߯ ߡߊ߬ ߞߊ߬ ߥߴߊ߬ ߓߌ߬ߟߊ߬ ߔߙߎߛߌ߫ ߕߟߋ߬ߓߐ ߡߊ߬߸ ߊ߬ ߕߘߍ߬ ߦߴߏ߬ ߡߍ߲ ߡߞߊߣߌ߲߫ ߠߊ߫. ߓߊߏ߬ ߤߌߕߑߟߍߙ ߡߊ߫ ߖߋ߬ߓߌ߫ ߛߐ߬ߘߐ߲߫ ߏ߬ ߟߊ߫߸ ߊ߬ ߞߊ߬ ߓߙߌߕߊ߲ߓߊ߫ ߟߊ߬ߛߌ߰ߘߋ߲ ߡߊߞߟߌ߫ ߞߎߘߊ߫ ߘߌ߫߸ ߏ߬ ߥߊ߫ ߘߴߊ߬ ߟߊ߫ ߓߊ߲߬ߠߌ߲ ߦߌ߬ߘߊ߬ ߔߏߟߐ߲ߢ ߟߊߟߌ߯ߞߏ ߘߐ߫ ߛߊ߲߬ߞߏ߫ ߞߵߊ߬ ߕߐ߯ ߓߌ߬ߟߊ߬ ߢߊߓߐߟߌ ߏ߬ ߘߐ߫. «ߜ߭ߌߟߋߌߥߌߕߖ߭ ߓߌ߬ߟߊ߲߬ߘߐ» ߡߍ߲ ߞߍ߫ ߘߊ߫ ߁߉߃߉ ߘߓߊ߬ߓߌߟߊ ߃߁ ߡߊ߬߸ ߏ߬ ߟߋ ߞߍ߫ ߘߊ߫ ߣߊ߲߬ߕߌ߰ ߖߎ߯ߦߊߢߐ߲߯ߦߊ ߘߊߡߌߣߊߟߌ ߘߊߘߐߡߌߘߊߞߎ߲ߧߊ ߘߌ߫. ߊߟߏߡߊ߲ߘߎ߯ ߣߊ߲߬ߕߌ߮ ߟߎ߬ ߘߏ߲߬ ߘߊ߫ ߔߏߟߐ߲ߢ ߕߎߟߊߝߌ߲ ߕߟߋ߬ ߁߭ ߡߊ߬ ߁߉߃߉ ߟߊ߫.
߁߉߃߉ ߟߊ߫߸ ߊߟߏߡߊ߲ߘߎ߯ ߣߊߖ߭ߌ ߞߊ߬ ߏߕߙߌߛ߭ ߡߌ߬ߣߊ߬ ߊ߬ ߣߌ߫ ߓߏߤߍߡ߸ ߊ߬ ߣߌ߫ ߡߏߙߊߝ߭ߌߋߓߌ߫. ߤߊߌߕߑߟߊ߬ (ߤߌߕߑߟߍߙ) ߓߟߏ߫߸ ߘߍߘߍ߲ߝߍߟߌ߫ ߛߎ߮ ߏ߬ ߘߡߊߞߊߟߊ߲ ߞߍ߫ ߘߊ߫ ߟߋ߬ ߞߏ߫ ߊߟߏߡߊ߲߫ ߞߊ߲߫ ߝߐߟߊ ߟߎ߬ ߦߋ߫ ߦߋ߲߬߸ ߊ߬ ߣߌ߫ ߞߊ߬ ߓߊߟߏߟߌ߫ ߞߣߍ ߘߏ߫ ߘߴߊ߬ߟߎ߫ ߡߊ߬ ߕߟߋ߬ߓߐ ߘߐ߫. ߊ߬ ߘߏ߲߬ ߜߎ ߞߵߊ߬ ߕߘߍ߬ ߔߏߟߐ߲ߢ ߕߟߋ߬ߓߐ ߝߊ߲߭ ߘߏ߫ ߝߣߊ߫ ߦߋ߫ ߦߋ߲߬߸ ߊߟߏߡߊ߲߫ ߞߊ߲߫ ߝߐߟߊ ߟߎ߬ ߦߋ߫ ߡߍ߲ ߘߐ߫߸ ߏ߬ ߟߋ ߞߵߊ߬ ߦߌ߬ߘߊ߬ ߞߏ߫ ߝߊ߬ߛߏ߬ߞߊ߬ߦߊ ߣߌ߫ ߛߌߦߊߥߟߏߡߊ (ߛߌߟߊߝߛߊ) ߟߎ߬ ߟߋ߬ ߟߊߓߊ߯ߙߊ߫ ߘߴߊ߬ߟߎ߫ ߓߟߏ߫ ߞߊ߬ ߓߋ߬ ߔߏߟߐ߲ߢ ߞߊ߲߬.
ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲ ߦߌߟߡߊ:ߊߟߏߡߊ߲ߘߎ߯ ߣߊߖ߭ߌ ߦߌߟߡߊ:ߥߍߤߑߡߊߗ ߦߌߟߡߊ:ߛߏߝ߭ߌߦߋ ߘߍ߭
ߛߎ߬ߡߊ߬ߦߌߟߊ ߛߌ߬ߛߋ
ߛߎ߬ߡߊ߬ߦߌߟߊ ߛߌ߬ߛߋ ߛߐ߬ߘߐ߲߬ ߘߊ߫ ߞߏߟߌ߲ߞߏߟߌ߲ ߂߀ ߁߉߄߉ ߟߊ߫ ߕߎ߲ߓߎߞߑߕߎ߫ ߡߊ߬ߟߌ ߟߊ߫߸
ߊ߬ ߦߋ߫ ߡߊ߬ߟߌ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫߸ ߊ߬ ߞߍ߫ ߘߊ߫ ߞߏߕߌ߮ ߘߌ߫ ߁߉߉߃ ߣߌ߫ ߂߀߀߂ ߟߊ߫߸ ߊ߬ ߣߴߊ߬ ߓߘߊ߫ ߞߍ߫ ߞߐߘߏ߲ߓߊ߮ ߘߌ߫ ߞߊ߲ߓߍ߲ ߞߊ߲ߕߌ߯ߦߊ ߞߐ߫ ߛߋ߲߬ߧߊ߬ ߦߙߌߞߊ߫.
ߞߊ߲߬ߞߎߡߊ
ߊ߬ ߓߊ߲ߞߌ߲߫ ߘߊ߫ ߞߏߟߌ߲ߞߏߟߌ߲ ߂߀ ߁߉߄߉ ߟߊ߫ ߕߎ߲ߓߎߞߑߕߎ߫.
ߏߛߙߌߛ-ߙߍߞߛ
ߏߛߙߌߛ ߙߍߞߛ (ߊ߬ ߕߐ߮ ߞߘߐ: Origins-Spectral Interpretation-Resource Identification-Security-Regolith Explorer) ߦߋ߫ ߣߛߊ (NASA) ߟߊ߫ ߗߋߦߊߟߌ ߘߏ߫ ߟߋ߬ ߘߌ߫߸ ߡߍ߲ ߗߋ߫ ߞߎ߲ ߦߋ߫ ߛߊ߲ߜߘߊ߫ ߓߋߣߎ߫ ߞߊ߬ߙߊ߲ ߘߌ߫ ߊ߬ ߣߌ߫ ߞߊ߬ ߣߵߊ߬ ߢߍߛߐ߲ ߘߏ߫ ߘߴߊ߬ ߞߐߛߊߦߌ ߝߍ߬ ߘߎ߱ ߡߊ߬ ߦߊ߲߬.ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߛߏ߰ߙߋ߬ߟߊ߲ ߓߎ߰ߓߎ߬ߡߊ߬ ߘߊ߫ ߕߎߟߊߝߌ߲ ߕߟߋ߬ ߈\߂߀߁߆ ߟߊ߫߸ ߊߕߑߟߊߛ ߅߲, ߄߁߁ ߘߏ߫ ߓߟߏ߫. ߓߋߣߎ߫ ߦߋ߫ ߛߊ߲ߜߘߊ߫ ߛߎ߯ߦߊ߫ ߊߔߏߟߐ߲ ߠߎ߬ ߘߏ߫ ߟߋ߬ ߘߌ߫ ߡߍ߲ ߠߎ߬ ߟߊ߫ ߞߊߡߊ߲ ߦߋ߫ ߕߏ߫ ߟߊ߫ ߘߎ߱ ߕߊ ߘߐߞߊ߲߬ߞߊ߲߬ (ߘߎ߰ߘߐ߬ߞߊ߲߬ߞߊ߲߬ ߛߊ߲ߜߘߊ ߟߎ߬) ߠߊ߫ ߛߐ߲߬߸ ߣߴߊ߬ ߓߊߕߐ߬ߡߐ߲߬ߣߍ߲߫ ߦߋ߫ ߞߎ߲߬ ߖߐ߲ߖߐ߲߫ ߝߌ߬ߟߊ߬ ߟߊ߫: ߞߊ߬ ߓߍ߲߬ ߊ߬ ߛߌ߲ߘߌ ߡߊ߬ ߕߟߋ߬ ߞߊ߲ߞߋ ߘߐ߫ ߞߊ߬ߦߌ߰ ߖߏߣߊ߫߸ ߊ߬ ߣߴߊ߬ ߞߊߡߊ߲ ߛߎ߬ߘߎ߲߬ߧߊ߫ ߞߏ߬ߖߎ߮ ߡߊ߬ ߘߎ߱ ߟߊ߫ ߓߊߏ߬ ߊ߬ ߟߊߛߐ߬ߘߐ߲߬ ߘߌߡߊ߲߫.
ߛߎ߬ߡߊ߬ߦߌߟߊ ߛߌ߬ߛߋ
ߓߟߏߡߞߊߟߌ ߘߊߞߎ߲
ߊ߬ ߟߊ߫ ߓߊ߯ߙߊ ߦߋ߫ ߕߟߋ߬ߓߊ߰ߦߊ߬ߟߌ ߞߋ߬ߥߎ߬ߣߍ߲߬ߞߋ߬ߥߎ߬ߦߊ ߟߋ߬ ߘߌ߫߸ ߊ߬ ߞߵߊ߬ ߟߊ߫ ߞߊ߬ߙߊ߲ ߞߍ߫ ߘߊ߬ߞߊ߯ߙߎ߫ ߖߊ߯ߓߘߊ ߟߊ߫ ߛߣߍ߬ߜ߭ߊ߯ߟߌ߫߸ ߏ߬ ߞߐ߫ ߡߐ߲ߕߑߔߋߟߌߦߋ߫ ߖߊ߯ߓߘߊ ߟߊ߫ ߝߊ߬ߙߊ߲߬ߛߌ߫߸ ߊ߬ ߣߌ߫ ߞߋ߬ߥߎ߬ߣߍ߲߬ߞߋ߬ߥߎ߬ߦߊ ߟߐ߲ߞߏ ߘߋ߬ߙߌ߬ߘߊ ߛߏ߫ ߞߋߟߋ߲ ߏ߬ ߞߣߐ߫߸ ߊ߬ ߦߋ߫ ߛߌߟߊߕߌ߮ ߟߋ߬ ߘߴߊ߬ ߟߊ߫ ߓߊ߯ߙߊ ߘߐ߫. ߊ߬ ߓߊ߯ߙߊ߫ ߘߊ߫ ߝߊ߬ߙߊ߲߬ߛߌ߬ ߥߊߟߌߘߊ߫ ߞߎ߲ߓߊ ߘߏ߫ ߟߎ߫ ߘߐ߫߸ (ߝߊ߬ߙߊ߲߬ߛߌ߬ ߌ ߓߋ ߍߡ߸ ߔߋߛ߭ߌߣߋ߫ ߞߙߎ߸ ߕߐߡߑߛߐ߲߫ ߞߙߎ߸ ߊ߬ ߣߌ߫ ߛߊ߲ߡߊߞߎߟߎ߲߫ ߛߘߍ ߍ߯ߙ ߍ߲ߕߍߙ)߸ ߦߊ߬ߣߌ߲߫ ߊ߬ ߘߏ߲߬ ߕߍ߫ ߡߊ߬ߟߌ ߟߊ߫ ߁߉߈߄ ߠߊ߫߸ ߞߊ߬ ߓߊ߯ߙߊ߫ ߡߊ߬ߟߌ ߖߛߋ߬ߘߊ߲ ߠߊߛߓߊ߬ߕߌ ߓߙߊߡߊߖߊ߲ߓߊ߲ ߘߐ߫ (ߡ ߖ ߟ ߓ). thumb|ߛߎ߬ߡߊ߬ߦߌߟߊ ߛߌ߬߬߬ߛߋ
ߓߘߍ߬ߓߘߍ߬ߟߌ ߜߋ߬ߙߋ
ߊ߬ ߕߘߍ߬ ߦߋ߫ ߕߐ߲ߘߋ߲ ߠߋ߬ ߘߌ߫ ߡߊ߬ߟߌ ߓߍ߯ߦߊ ߢߌ߲߬ߢߊ߬ ߞߙߎߞߊ ߢߐ߲߯ߘߍߡߍ߲ ߣߌ߫ ߕߋߟߋ߲ߓߊ߯ߦߊ (ߊߘߋߡߊ߫-ߔߊߛߗ߭) ߛߌ߲ߘߌ߫ ߕߎߡߊ ߟߊ߫߸ ߊߟߌߝߊ߫ ߎߡߊߙߎ߫ ߞߏ߬ߣߊ߬ߙߋ߬ ߛߎߘߊ߲ߣߍ߲ ߡߊ߬ߟߌ ߞߊ߲ߕߌ߮ ߘߌ߫ ߞߊ߲ߕߌ߯ ߛߎߥߊ߲ߘߟߌ ߘߏ߫ ߞߐ߫߸ ߊ߬ ߞߍ߫ ߘߊ߫ ߞߊ߲ߓߍ߲ ߞߊ߲ߕߌ߯ߘߊ߮ ߝߘߏ߬ߓߊ߬ ߞߟߊߕߌ߮ ߘߌ߫. ߊ߬ߊ߬ ߕߐ߯ߦߊ߫ ߘߊ߫ ߁߉߉߃ ߟߊ߫ ߞߵߊ߬ ߞߍ߫ ߣߊ߲߬ߝߟߏ߬ߦߊ߬ߟߌ ߞߏߕߌ߮ ߘߌ߫߸ ߊ߬ ߣߌ߫ ߣߊ߲߬ߝߟߏ߬ߦߊ߬ߟߌ ߣߌ߫ ߖߊ߬ߥߏ ߞߏߕߌ߮ ߁߉߉߄ ߠߊ߫߸ ߣߊ߲߬ߝߟߏ߬ߦߊ߬ߟߌ ߞߏߕߌ߮ ߞߎߘߊ߫ ߘߌ߫ ߁߉߉߇ ߟߊ߫߸ ߊ߬ ߣߌ߫ ߖߐ߯ߙߊ߲ ߠߎ߬ ߞߏߕߌ߮߸ ߘߎ߰ߞߟߏ ߘߊߘߐߓߍ߲ߠߌ߲߸ ߊ߬ ߣߌ߫ ߛߏߞߣߐߟߊ ߟߎ߬ ߂߀߀߃ ߟߊ߫. ߊ߬ ߓߙߐߕߐ߫ ߘߊ߫ ߞߎ߲߬ߠߊ߬ߛߌ߮ ߘߐ߫ ߂߀߀߂ ߟߊ߫ ߞߵߊ߬ ߓߌ߲ߓߌ߲߫ ߞߊ߲ߕߌ߯ ߛߎߥߊ߲ߘߟߌ ߓߟߏߘߐߓߍ߲ ߞߊ߲߬. ߊ߬ ߟߊߛߌ߰ ߘߊ߫ ߊߘߋߡߊ߫-ߔߊߛߗ߭ ߞߎ߲߬ߠߊ߫ ߟߋ߬ ߦߏ߫ ߡߊ߬ߡߌ߬ߘߊ߬ߟߌ߬ߟߊ ߡߍ߲ ߞߍߕߐ߫ ߦߋ߫ ߊߟߌߝߊ߫ ߎߡߊߙߎ߫ ߞߏ߬ߣߊ߬ߙߋ߬ ߣߐ߬ߘߐߓߌ߬ߟߊ߬ ߟߊ߫. ߊ߬ ߞߊ߬ ߟߐ߬ߘߎ߰ ߝߌߟߊߣߊ߲ߦߊ ߟߋ߬ ߛߐ߬ߘߐ߲߬ ߕߊ߬ߞߏ߬ ߝߟߐ ߘߐ߫߸ ߊߡߊߘߎ߬ ߕߎߡߊߣߌ߲߫ ߕߎ߬ߙߋ߫ ߟߋ߬ ߞߵߊ߬ ߘߊ߬ߘߌ߬ ߕߊ߬ߞߏ߬ ߝߌߟߊߣߊ߲ ߘߐ߫߸ ߊ߬ ߞߊ߬ ߞߊ߲ %߃߅ ߟߋ߬ ߛߐ߬ߘߐ߲߬. ߊ߬ ߞߵߏ߬ ߖߊ߬ߕߋ߬ ߞߏ߫ ߊߟߌߝߊ߫ ߎߡߊߙߎ߫ ߞߏ߬ߣߊ߬ߙߋ߬ ߓߘߴߊ߬ ߖߊ߲߬ߝߊ߫߸ ߏ߬ ߞߍ ߊ߬ ߓߐ߫ ߘߊ߫ ߕߐ߲ߘߋ߲߫ ߞߙߎߞߊ ߊߘߋߡߊ߫-ߔߊߛߗ߭ ߘߐ߫߸ ߞߊ߬ ߞߊ߲ߓߍ߲ ߣߌ߫ ߓߍ߯ߦߊ ߘߍ߭ ߜߘߌ ߛߌ߭ (ߞ ߓ ߘ) ߥߊ߬ߛߌ߬ߥߙߊ ߟߊ߫ ߂߀߀߃ ߟߊ߫. ߛߎ߬ߡߊ߬ߦߌߟߊ ߛߌ߬ߛߋ ߞߍ߫ ߘߊ߫ ߊߝߙߌߞߌ߬ ߕߟߋ߬ߓߋ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߝߊ߬ߘߊ߲߬ߞߊ߬ߞߏ ߘߍ߭ (ߊ ߕ ߡ ߛ ߛ = ߎ߳ߋߡߏߊ) ߟߐ߲߬ߞߋ߬ߟߊ߬ ߞߊ߲ߕߌ߮ ߘߌ߫ ߂߀߀߄ ߣߌ߫ ߂߀߁߇ ߕߍ߫. ߊ߬ ߞߊ߬ ߂߀߁߃ ߞߊ߲ߕߌ߯ ߛߎߥߊ߲ߘߟߌ ߢߣߊߓߊ߯ߦߊ߫߸ ߊ߬ ߞߊ߬ ߟߐ߬ߘߎ߰ ߝߌߟߊߣߊ߲ ߠߋ߬ ߛߐ߬ߘߐ߲߬ ߕߊ߬ߞߏ߬ ߝߟߐ ߘߐ߫߸ ߊ߬ ߣߴߌߓߎߙߊߤߌߡ ߊߓߎߓߊߞߊߙ ߞߋߕߊ߬ ߟߋ߬ ߓߌ߬ߟߊ߬ ߘߊ߫ ߢߐ߮ߠߊ ߕߊ߬ߞߏ߬ ߝߌߟߊߣߊ߲ ߘߐ߫. ߊ߬ ߞߵߊ߬ ߟߊ߫ ߗߌߙߏ߲ߠߌ߲ ߠߊߟߐ߬ ߛߎߥߊ߲ߘߟߌ߫ ߛߓߍ ߟߎ߬ ߘߊ߲ߠߌ߲ ߓߊ߲ ߢߍ߫. ߊ߬ ߞߊ߬ %߂߂,߄ ߠߋ߬ ߛߐ߬ߘߐ߲߬ ߞߐߝߟߌ߫ ߟߊߓߊ߲ ߘߐ߫߸ ߊߓߎߙߊߤߌߡ ߊߓߎߓߊߞߊߙ ߞߋߕߊ߬ ߞߊ߬ %߇߇,߆ ߛߐ߬ߘߐ߲߬. ߛߎ߬ߡߊ߬ߦߌߟߊ ߛߌ߬ߛߋ ߕߘߍ߬ ߘߊ߫ ߂߀߁߈ ߞߊ߲ߕߌ߯ ߛߎߥߊ߲ߘߟߌ߫ ߘߐ߫ ߘߓߊ߬ߕߊ ߕߟߋ߬ ߁߂ ߡߊ߬߸ ߊ߬ ߞߊ߬ ߟߐ߬ߘߎ߰ ߝߌߟߊߣߊ߲ ߛߐ߬ߘߐ߲߬ ߏ߬ ߝߣߊ߫ ߘߐ߫߸ ߞߊ߬ %߁߇,߈ ߛߐ߬ߘߐ߲߫ ߕߊ߬ߞߏ߬ ߝߟߐ ߞߐߝߟߌ߫ ߟߊߓߊ߲ ߘߐ߫߸ ߞߊ߲ߕߌ߯ ߓߐߣߍ߲ ߌߓߎߙߊߤߌߡ ߊߓߎߓߊߞߊߙ ߞߋߕߊ߬ ߟߋ߬ ߣߊ߬ ߘߊ߫ ߞߎ߲߬ߦߊ ߟߊ߫ ߞߊ߲ %߄߁,߇ ߘߌ߫. ߊ߬ ߛߋ߲߬ߧߊ߬ ߝߟߐ ߟߋ߬ ߕߘߍ߬ ߦߴߏ߬ ߘߌ߫ ߡߊ߬ߟߌ ߞߊ߲ߕߌ߯ ߓߐߣߍ߲ ߘߏ߫ ߦߋ߫ ߝߌ߲߬ߞߌ߲߬ߝߊ߲ߞߊ߲߫ ߕߊ߬ߞߏ߬ ߝߌߟߊߣߊ߲ ߘߐ߫ ߡߊ߬ߟߌ ߘߐ߬ߝߐ ߘߐ߫.ߞߐߘߏ߲ߓߊ߮ ߟߎ߬ ߞߵߊ߬ ߝߐ߫ ߞߏ߫ ߞߊ߬ߙߏ߲ ߓߘߊ߫ ߞߍ߫ ߛߎߥߊ߲ߘߟߌ ߘߐ߫߸ ߛߎ߬ߡߊ߬ߦߌߟߊ ߛߌ߬ߛߋ ߞߊ߬ ߞߟߌߟߌ ߞߍ߫ ߌߓߎߙߊߤߌߡ ߊߓߎߓߊߞߊߙ ߞߋߕߊ߬ ߞߊ߲ߡߊ߬߸ ߊ߬ ߣߌ߫ ߞߊ߬ ߥߴߊ߬ ߡߊߞߊ߬ߛߌ߬ ߛߎߥߊ߲ߘߟߌ ߡߊߞߝߊߞߏ ߟߊ߫. ߊ߬ ߡߊ߫ ߡߊ߬ߡߌ߬ߘߊ߬ߟߌ߬ߟߊ߬ ߗߌߙߏ߲ߣߍ߲ ߕߐ߭ ߟߎ߬ ߟߊ߫ ߘߍ߬ߡߍ߲߬ߠߌ߲ ߛߐ߬ߘߐ߲߬. ߊ߬ ߘߊ߬ߘߌ߬ ߘߊ߫ ߕߊ߬ߞߏ߬ ߝߌߟߊߣߊ߲ ߘߐ߫ ߞߊ߲ %߃߂,߈ ߠߊ߫. ߊ߬ ߞߵߊ߬ ߟߊ߫ ߗߌߙߏ߲ߠߌ߲ ߡߊߞߕߌ߫ ߞߊ߲ ߞߍ߫ ߞߴߊ߬ ߡߊߞߝߊߣߍ߲ ߠߋ߬. ߦߌߟߡߊ:ߘߐ߬ߝߐ ߦߌߟߡߊ:ߞߋ߬ߥߎ߬ߣߍ߲߬ߞߋߥߎ
ߏߛߙߌߛ-ߙߍߞߛ
ߏߛߙߌߛ ߙߍߞߛ ߢߊߦߌ߬ߘߊ߬ ߘߊ߫ ߟߐ߲ߞߏߕߌ߯ ߛߘߍ ߘߏ߫ ߟߎ߫ ߟߋ߬ ߓߟߏ߫ ߊߙߌߖ߭ߏߣߊ߫ ߖߊ߯ߓߘߊ ߟߊ߫߸ ߊ߬ ߣߴߊ߬ ߓߊߕߐ߬ߡߐ߲߬ ߘߊ߫ ߂߀߁߁ ߘߓߊ߬ߕߊ ߟߋ߬ ߟߊ߫. ߊ߬ߟߋ ߟߋ߬ ߦߋ߫ ߝߏ߬ߟߏ߲߬ߝߊ߬ߟߊ߲߬ߕߍ ߝߏ߬ߣߊ߲߬ߦߋ߬ߟߊ߲ ߛߓߊߣߊ߲ ߘߌ߫ ߣߖ߭ߊ ߟߊ߫ ߣߌߥߦ ߝߑߙߐ߲ߕߌߦߍߙ (ߓߐߕߏ߲߫ ߞߎߘߊ߫) ߢߍߥߟߊ ߘߐ߫߸ ߡߍ߲ ߠߎ߬ ߦߋ߫ ߖߊ߯ߓߊߟߌߣߌߢߐ߲߯ߕߍ ߛߊ߯ߘߊ߫ ߡߊߓߍ߲߬ߣߍ߲ ߠߎ߬ ߘߟߊߘߍ߰ ߟߊ߫߸ ߡߍ߲ ߠߎ߬ ߓߎ߰ߓߎ߬ߡߊ߬ߟߌ ߢߍ ߛߐ߲߬ߞߐ ߛߊ߲ߘߐߘߊ߲ ߦߋ߫ ߊߡߋߙߌߞߌ߬ ߘߏߟߊߙ ߞߋ߲߬ߥߟߎ߫ ߈߀߀ ߘߌ߫. ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߛߏ߰ߙߋ߬ߟߊ߲ ߓߊ߲ ߞߐ ߘߐ߫ ߛߊ߲߭ ߝߌ߬ߟߊ߬ ߞߍ߫ ߟߊ߫ ߘߐ߬ߛߊ߲߬ߠߌ߲ ߠߊ߫߸ ߊ߬ ߛߋ߫ ߘߊ߫ ߛߊ߲ߜߘߊ߫ ߓߋߣߎ߫ ߟߊ߫ ߞߊߡߊ߲ ߘߐ߫ ߂߀߁߈ ߞߏߟߌ߲ߞߏߟߌ߲ ߘߊߡߌߣߊ ߟߊ߫. ߡߊ߬ߟߐ߲߬ߠߌ߲ ߣߌ߫ ߞߊ߬ߙߊ߲ ߞߎ߲߬ߕߊ߮ ߞߐ ߘߐ߫߸ ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߛߏ߰ߙߋ߬ߟߊ߲ ߞߊ߬ ߛߊ߲ߜߘߊ߫ ߓߋߣߎ߫ ߘߎ߰ߡߊ߬ߟߊ ߢߍߛߐ߲ ߘߏ߫ ߕߊ߬ ߞߏ߲߲ߓߌߕߌ߮ ߂߀ ߡߊ߬ ߂߀߂߀ ߟߊ߫. ߢߍߛߐ߲ ߏ߬ ߦߋ߫ ߝߏ߬ߙߏ߲ ߡߍ߲ ߘߐ߫߸ ߏ߬ ߖߌ߰ߟߌ ߘߎ߱ ߡߊ߬ ߦߊ߲߬߸ ߏ߬ ߟߐ߯ߟߊߣߍ߲߫ ߦߋ߫ ߞߵߊ߬ ߕߏ߫ ߂߀߂߃ ߕߎߟߊߝߌ߲ ߠߋ߬ ߟߊ߫.
ߛߓߍߢߐ߲߮ ߠߎ߬
ߛߊ߲ߜߘߊ ߟߎ߬ ߟߋ߬ ߦߋ߫ ߕߟߋ߬ ߞߊ߲ߞߋ ߛߏ߯ߙߏߟߌ ߣߴߊ߬ ߕߎ߬ߜߍ߬ߕߎ߬ߜߍ߬ߟߌ ߘߊ߰ߟߎ ߟߎ߬ ߘߌ߫ ߥߊߦߌ߲߫ ߓߘߌߞߊ (ߡߘߌߜߊ) ߓߐߛߎ߲ ߘߐ߫. ߊ߬ߟߎ߬ ߛߏ߯ߙߏߟߊ߲ ߠߎ߬ ߦߋ߫ ߦߟߍ߬ߡߊ߲߬ߓߊߟߌ ߟߋ߬ ߘߌ߫ ߞߊ߬ߦߌ߯ ߊ߬ߟߎ߬ ߛߌ߲ߘߌ߫ ߥߊ߯ߕߌ ߟߊ߫߸ ߏ߬ ߝߘߏ߬ߣߍ߲߬ ߦߋ߫ ߕߟߋ߬ ߞߊ߲ߞߋ ߝߊ߬ߘߌ ߕߐ߭ ߟߎ߬ ߡߊ߬ ߦߏ߫ ߖߊ߯ߓߊߟߌ ߟߎ߬. ߊ߬ ߣߌ߫ ߝߣߊ߫ ߞߌ߬ߓߊ߬ߙߏ߬ߦߊ߬ ߟߐ߲ߓߊߟߌ ߘߏ߫ ߟߎ߫ ߦߋ߫ ߛߊ߲ߜߘߊ ߟߎ߬ ߘߐ߫߸ ߞߊ߬ ߓߍ߲߬ ߕߟߋ߬ ߞߊ߲ߞߋ ߛߏ߯ߙߏߟߌ ߘߊߡߌ߬ߣߊ߫ ߢߊ ߡߊ߬߸ ߡߍ߲ ߠߎ߬ ߘߌ߫ ߛߋ߫ ߝߊߙߊ߲ߛߊ߫ ߟߴߊ߬ߟߎ߫ ߓߊ߲߬ߞߎ ߘߏ߫ ߖߎ߯ߓߍߣߍ߲ ߘߐ߫. ߊ߬ ߘߌ߫ ߛߋ߫ ߞߍ߫ ߟߊ߫ ߛߌ߲߬ߝߏ߲ ߛߏ߯ߙߏߟߊ߲ ߠߎ߬ ߣߌ߫ ߕߎߋ ߞߊ߰ߙߋ (ߊߛߌߘ ߊߡߌߣߋ) ߘߌ߫ ߞߍ߫ ߛߊ߲ߜߘߊ ߟߎ߬ ߞߊ߲߬߸ ߏ߬ ߟߎ߫ ߡߍ߲ ߠߎ߬ ߣߐ߬ ߦߋ߫ ߟߐ߬ߘߎ߯ ߞߟߊ߬ߟߡߊ߬ ߢߊ߫ ߟߊ߫ ߢߣߊߡߦߊ ߞߎ߲߬ߓߐ ߘߐ߫ ߘߎ߱ ߞߊ߲߬߸ ߞߊ߬ ߛߍ߲߬ ߞߎߘߊ߫ ߟߎ߫ ߡߊߞߍ߫ ߊ߬ ߘߎ߰ߞߟߏ߫ ߡߊߞߏ߬ߣߦߊ߬ߣߍ߲ ߠߎ߬ ߞߊ߲߬ ߘߐ߬ߓߍ߬ߘߍ߲߬ߛߍ߬ߟߌ ߞߘߐ߬ߡߊ߲ ߠߎ߬ ߓߟߏ߫. ߝߏ߬ߟߏ߲߬ߝߊ߬ߟߊ߲߬ߕߍ߫ ߗߋߦߊߟߌ ߘߏ߫ ߞߊ߬ ߞߊ߬ߙߊ߲ ߘߏ߫ ߞߍ߫ ߌ߲߬ߣ ߛߌߕߎ߫ ߟߊ߫߸ ߏ߬ ߘߐߜߍߕߊ ߟߋ߬, ߒ߬ߞߊ߬ ߡߎ߬ߙߊ߲ ߡߍ߲ ߠߎ߬ ߘߌ߫ ߛߋ߫ ߝߏ߬ߟߏ߲߬ߝߊ߬ߟߊ߲߬ߕߍ ߓߏ߬ߙߌ߬ߝߋ߲ ߠߎ߬ ߕߊ߬ ߟߊ߫ ߞߊ߬ ߥߴߊ߬ߟߎ߫ ߘߌ߫߸ ߏ߬ ߟߎ߬ ߛߋߞߏߦߊ ߡߊߓߍ߲߬ߣߍ߲߫ ߠߋ߬߸ ߓߊߏ߬ ߊ߬ߟߎ߬ ߖߌߘߊ߲ ߕߴߛߋ߫ ߞߌߘߊ ߓߌ ߓߐ߫ ߟߊ߫. ߝߏ߫ ߞߐߛߊߦߟߌ߫ ߗߋߦߊߟߌ ߘߏ߫ ߟߋ߬ ߦߋ߫ ߗߋ߫ ߏ߬ ߞߐߛߊߦߌ ߦߋ߫ ߣߊ߬ ߢߍߛߐ߲ ߘߏ߫ ߘߌ߫ ߘߎ߱ ߡߊ߬ ߦߊ߲߬߸ ߏ߬ ߟߋ ߘߴߊ߬ ߕߏ߫ ߊ߲ ߘߌ߫ ߛߋ߫ ߞߌ߬ߓߊ߬ߙߏ߬ߦߊ߬ ߡߊߕߍ߰ߣߍ߲ ߛߐ߬ߘߐ߲߬ ߠߊ߫߸ ߘߎ߰ߡߊ߬ߟߊ ߡߎ߬ߙߊ߲߫ ߞߟߊ߬ߥߟߎ ߟߎ߬ ߛߘߊ߫ ߘߐ߫ ߞߛߍ߬ߞߛߍ߬ߘߊ߮ ߟߎ߬ ߟߊ߫ ߘߎ߱ ߡߊ߬ ߦߊ߲߬. ߤߊ߲߯ ߓߌ߬߸ ߗ߭ߊߔߐ߲ߞߊ ߟߎ߬ ߟߊ߫ ߘߐ߬ߛߏ߰ߙߋ߬ߟߊ߲ ߤߦߊ߬ߓߎ߯ߛߊ߬ ߟߋ߬ ߞߋߟߋ߲߫ ߔߋ߫ ߓߘߊ߫ ߛߋ߫ ߛߊ߲ߜߘߊ ߘߏ߫ ߕߍߟߍ߲ ߘߏ߫ ߕߊ߬ ߟߊ߫ ߂߀߁߀ ߠߊ߫߸ ߒ߬ߞߊ߬ ߞߛߊ߬ߓߌ ߡߍ߲ ߕߊ߬ ߘߊ߫ ߏ߬ ߞߊߘߐ߯ ߞߏߖߎ߰ ߊ߬ ߣߌ߫ ߛߊ߲ߜߘߊ߫ ߞߊ߬ߙߊ߲߬ߣߍ߲ ߞߍ߫ ߘߊ߫ ߖߊ߬ߡߊ߫ ߟߎ߫ ߟߋ߬ ߘߐ߫ ߡߍ߲ ߡߊ߫ ߛߋ߫ ߓߐ߬ߓߐ߬ ߟߎ߬ ߟߊߡߙߊ߬ ߟߊ߫ ߡߍ߲ ߦߋ߫ ߕߟߋ߬ ߞߊ߲ߞߋ ߛߎ߲ ߘߌ߫. ߏ߬ ߞߍ ߗ߭ߊߔߐ߲ߞߊ ߟߎ߬ ߟߊ߫ ߘߐ߬ߛߏ߰ߙߋ߬ߟߊ߲߬ ߞߎߘߊ߫ ߗߋ߫ ߘߴߊ߬ߟߋ߬ ߣߊ߬ߕߊ߫ ߞߋߟߋ߲ ߘߌ߫߸ ߤߦߊ߬ߓߎ߯ߛߊ߬ ߂߲ ߝߣߊ߫ ߓߎ߰ߓߎ߬ߡߊ߬ ߘߊ߫ ߂߀߁߄ ߠߊ߫. ߏ߬ ߟߋ ߞߍ߬ߙߍߝߍ߬ ߛߊ߫߸ ߊߡߋߙߌߞߌ߬ ߝߏ߬ߟߏ߲߬ߝߊ߬ߟߊ߲߬ߕߍ ߖߋ߬ߕߌ߰ߘߊ ߣߛߊ ߞߊ߬ ߏߛߙߌߛ ߙߍߞߛ ߗߋߦߊߟߌ ߓߊߕߐ߬ߡߐ߲߬ ߂߀߁߁ ߠߊ߫߸ ߖߐ߲߬ߛߊ߫ ߏ߬ ߞߐߛߊߦߌ ߘߌ߫ ߣߊ߬ ߛߊ߲ߜߘߊ ߘߏ߫ ߢߍߛߐ߲ ߘߴߊ߬ ߓߟߏ߫. thumb|[[ߘߊ߲ߕ ߟߏߙߋߕߊ߫ ]]
ߖߊ߬ߕߋ߬ߘߐ߬ߛߌ߮ ߘߐ߬ߝߐ
ߘߊ߲ߕ ߟߏߙߋߕߊ߫߸ ߗߋߦߊߟߌ ߟߐ߲ߞߏ ߖߋ߬ߓߌ߬ߦߊ߬ߟߊ. ߏߛߙߌߛ ߗߋߦߊߟߌ ߢߊߦߌ߬ߘߊ߬ ߝߟߐ ߞߍ߫ ߘߊ߫ ߣߛߊ ߟߊ߫ ߊߙߌߖ߭ߏߣߊ߫ ߖߊ߯ߓߘߊ ߟߐ߲ߞߏߕߌ߯ ߛߘߍ ߘߏ߫ ߟߎ߫ ߟߋ߬ ߓߟߏ߫߸ ߘߌ߬ߛߑߞߏ߯ߝ߭ߌ߬ߙߋ߬ ߢߍߥߟߊ ߘߐ߫ ߂߀߀߄ ߠߊ߫߸ ߊ߬ ߡߊ߫ ߓߊߕߐ߬ߡߐ߲߬ ߛߊ߫ ߒ߬ߞߊ߬ ߊ߬ ߢߊߦߌ߬ߘߊ߬ ߘߊ߫ ߞߎߘߊ߫ ߘߌ߫ ߂߀߀߉ ߟߊ߫߸ ߣߌߥߦ ߝߑߙߐ߲ߕߌߦߍߙ (ߓߐߕߏ߲߫ ߞߎߘߊ߫) ߢߍߥߟߊ ߘߐ߫߸ ߏ߬ ߞߍ ߊ߬ ߞߊ߬ ߝߛߎߞߎ߫ ߞߟߊ߬ߟߊ߬ߡߊ ߛߐ߬ߘߐ߲߫ ߏ߬ ߘߐ߫. ߊ߬ ߓߊߕߐ߬ߡߐ߲߬ ߘߊ߫ ߂߀߁߁ ߠߊ߫ ߊ߬ ߣߌ߫ ߞߵߊ߬ ߟߊߘߊ߲ ߘߊߡߌ߬ߣߊ߬ ߟߏߞߑߤߌߘ (Lockheed) ߟߊ߬ߘߊ߲߬ߠߌ߲߬ߠߊ ߓߟߏ߫ ߂߀߁߄ ߠߊ߫. thumb|ߏߛߙߌߛ-ߙߍߞߛ ߘߎ߲ߣߍ߲ ߦߴߊ߬߬ ߟߊߘߊ߲߲߫ ߥߊߟߌߘߊ [[ߟߏߞߑߤߌߘ ߓߘߊ ߓߏ߲ ߘߏ߫ ߞߣߐ߫]]
ߟߊ߬ߞߏ߬ߝߐ߬ߟߌ߬ ߝߟߐߝߟߐ
ߏߛߙߌߛ ߙߍߞߛ ߦߋߟߌ ߣߌ߲߬ ߘߐ߫ ߞߣߍߘߌ߫ ߝߏ߬ߟߏ߲߬ߝߊ߬ߟߊ߲߬ߕߍ߫ ߕߊ߲ߓߊ߲ ߘߐ߫߸ ߏ߬ ߦߴߊ߬ ߕߏ߫ ߟߊ߫ ߞߵߊ߬ ߞߣߐߝߋ߲ ߠߎ߬ ߦߋ߫.
ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߛߏ߰ߙߋ߬ߟߊ߲ ߓߘߊ߫ ߘߟߊߘߍ߰ ߞߣߍߘߌ߫ ߝߏ߬ߟߏ߲߬ߝߊ߬ߟߊ߲߬ߕߍ߫ ߕߊ߲ߓߊ߲ ߘߐ߫ ߕߎ߬ߡߊ߬ߣߍ߲߫ ߠߴߊ߬ ߓߎ߰ߓߎ߬ߡߊ߬ߟߌ ߢߍ߫. ߛߊ߲ߜߘߊ ߘߏ߫ ߘߎ߰ߡߊ߬ߟߊ ߢߍߛߐ߲ ߟߊߞߐߛߊ߬ߦߌ ߘߎ߱ ߡߊ߬ ߦߊ߲߬߸ ߏ߬ ߢߊߦߌ߬ߘߊ߬ ߘߴߊ߬ ߛߋ߲߬ߧߊ߬ ߝߟߐ ߘߐ߫ ߂߀߀߄ ߠߋ߬ ߟߊ߫߸ ߊߙߌߖ߭ߏߣߊ߫ ߖߊ߯ߓߘߊ ߓߟߏ߫߸ ߟߏߞߑߤߌߘ ߡߊߙߑߕߍ߲߫ ߛߑߔߋߛ ߛߌߛߑߕߍߡߛ ߟߊ߫ ߘߝߊ߬ߢߐ߲߰ߦߊ ߞߐ߬ߣߐߡߊ߬߸ ߏߛߙߌߛ ߦߟߌߣߐ (OSIRISNotes) ߁.߂ ߕߐ߮ ߘߌ߫߸ ߘߌ߬ߛߑߞߏ߯ߝ߭ߌ߬ߙߋ߬ ߢߍߥߟߊ ߗߋߦߊߟߌ߫ ߈߲ ߡߊ߬ߡߌ߬ߘߊ߬ߟߌ߬ߟߊ߬ ߞߟߌ ߞߐ߬ߣߐߡߊ߬. ߢߊߦߌߘߊߟߌ ߟߊߛߋ߫ ߘߊߞߎ߲߫ ߘߐ ߞߎ߲߬ߕߊ߮ ߞߘߐ߫߸ ߡߊ߬ߦߟߍ߬ߡߊ߲߬ߠߌ߲ ߛߊߣߌ߲ߡߊ߲߫ ߝߌ߬ߟߊ߬ ߟߎ߫ ߞߍ߫ ߘߴߊ߬ ߘߐ߫. ߊ߬ ߟߐ߯ߟߊߣߍ߲߫ ߕߘߍ߬ ߦߋ߫ ߞߏ߫ ߞߊ߬ ߛߊ߲ߜߘߊ߫ ߝߌ߬ߟߊ߬ ߟߎ߫ ߞߊ߲߬ߠߊ ߢߍߛߐ߲ ߕߊ߬ ߝߏ߬ߙߏ߲߫ ߘߊ߲߬ߝߘߊ߬ߓߐ߬ߣߍ߲ ߝߌ߬ߟߊ߬ ߟߎ߫ ߟߊ߫ ߕߊ߬ߟߌ ߟߊ߫߸ ߒ߬ߞߊ߬ ߞߊ߬ ߓߍ߲߬ ߞߐߛߊߦߌ߲ߠߌ߲߫ ߜߙߋ ߝߙߋߞߋ ߥߊ߬ߙߊ ߡߊ߬ ߞߊ߬ ߣߊ߬ ߘߎ߱ ߡߊ߬ ߦߊ߲߬߸ ߊ߬ ߣߴߊ߬ ߖߐ߰ߣߍ߲ ߘߐߘߏ߲߭ ߞߊ߬ ߖߊ߬ߕߋ߬ߘߐ߬ߛߌ߰ ߛߘߍ ߟߎ߬ ߟߐ߬ ߛߊ߲ߜߘߊ߫ ߝߌߟߊߣߊ߲ ߓߐߒߡߊߟߌ ߓߐ߫ ߟߴߊ߬ ߡߊ߬. ߏ߬ ߞߐ ߘߐ߫߸ ߊ߬ ߕߎ߲߬ ߘߐߞߕߌ߫ ߘߊ߫ ߥߌ߬ߟߌ߫ ߕߎߡߊ ߟߊ߫ ߞߏ߫ ߞߊ߬ ߥߊ߫ ߘߐ߬ߛߏ߰ߙߋ߬ߟߊ߲ ߛߑߕߊߘߐߛߕ (stardust) ߝߏ߬ߙߏ߲ ߢߍߛߐ߲߫ ߟߊߞߐߛߊ߬ߦߌ߬ߕߊ ߟߊߞߐߛߊߦߟߌ ߘߊߡߌ߬ߣߊ߬ (ߡߍ߲ ߓߎ߰ߓߎ߬ߡߊ߬ ߘߊ߫ ߁߉߉߉ ߟߊ߫ ߣߴߊ߬ ߕߎ߲߬ ߞߊߞߊ߲߫ ߞߵߊ߬ ߞߐߛߊ߬ߦߌ߫ ߘߎ߰ ߞߊ߲߬߬ ߦߊ߲߬ ߂߀߁߁ ߠߊ߫)߸ ߓߊߏ߬ ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߛߏ߰ߙߋ߬ߟߊ߲ ߏ߬ ߕߊ߬ߟߌ߬ ߓߟߏ ߣߴߊ߬ ߕߐ߬ߡߐ߲߬ߠߌ߲߬ ߞߊ߲ߞߋ ߟߎ߬ ߓߍ߯ ߦߋ߫ ߝߏ߬ߙߏ߲ ߞߣߐ߫ ߊ߬ ߣߴߊ߬ߟߎ߬ ߞߎ߲ߓߍ߲ߣߍ߲߫߸ ߞߊ߬ ߓߊ߲߫ ߞߵߊ߬ߟߎ߬ ߟߝߊ߫ ߕߎ߲߯ ߟߊ߬ߓߊ߰ߙߊ߬ߟߌ ߞߐ߫. ߒ߬ߞߊ߬ ߞߊ߬ ߓߍ߲߬ ߊ߬ ߞߊ߬ߣߌ߲߬ߣߍ߲߫ ߕߘߍ߬ ߦߋ߫ ߞߊ߬ ߓߏߟߏߞߟߊ߫ ߘߏ߫ ߝߙߊ߬ ߡߍ߲ ߖߊ߲߰ߧߊ ߘߌ߫ ߛߋ߫ ߜߟߊ߬ߜߟߊ߫ (ߡߍߕߙߍ߫) ߂ ߘߐ߫߸ ߞߵߏ߬ ߓߌ߬ߟߊ߬ ߓߏ߬ߙߌ߬ߝߋ߲߬ ߠߊ߫ ߡߍ߲ ߦߋ߫ ߞߘߎߞߘߎߟߌ߫ ߛߐ߰ߙߐ߲߬ߢߊ߬ ߅ ߟߎ߫ ߘߌ߫ ߝߏ߬ߙߏ߲߬ ߘߋ߬ߣߍ߲ ߘߏ߫ ߞߣߐ߫߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߴߏ߬ ߘߊߓߌ߬ߟߊ߬ ߞߊ߬ ߕߊߜ߭ߑߛߊߡ (TAGSAM) ߞߊ߲ߞߋ ߛߋ߲߭ߕߘߍ߬ ߊ߬ ߘߐ߫ ߡߍ߲ ߝߊߙߊ߲ߝߊ߯ߛߌߣߍ߲߫ ߦߴߊ߬ ߞߎߡߘߊ ߘߐ߫ ߞߏߛߓߍ߫. ߏ߬ ߟߊߓߊ߲߫ ߘߊ߫ ߡߍ߲ ߡߊ߬߸ ߗߋߦߊߟߌ߫ ߛߌ߫ ߡߊ߫ ߓߊߕߐ߬ߡߐ߲߬ ߣߖ߭ߊ ߓߟߏ߫ ߂߀߀߄ ߠߊ߫߸ ߞߏ߬ߣߌ߲߬ ߞߟߌߟߌ߫ ߜߘߍ߫ ߝߌ߬ߟߊ߬ ߞߍ߫ ߘߊ߫ ߞߵߏ߬ ߟߎ߫ ߓߎ߰ߓߎ߬ߡߊ߬ ߏ߬ ߛߊ߲߫ߠߊ߬ߞߊ ߟߊ߫. ߏ߬ ߞߍ ߗߋߦߊߟߌ ߖߊ߬ߕߋ߬ߘߐ߬ߛߌ߮ ߡߊߖߌ߰ ߘߊ߫ ߦߌߟߡߊ߫ ߡߊߦߟߍ߬ߡߊ߲߬ߣߍ߲߫ ߜߘߍ߫ ߘߌ߫߸ ߡߊ߬ߜߍ߲߬ߠߌ߲ ߖߊ߬ߕߍ߰ߖߙߎߡߎ߲ ߡߊ߬ߟߐ߲߬ߠߊ߬ߞߊ ߘߏ߫ ߦߏ߫ ߂߀߀߁ ߡߊߙߛ ߏߘߌߛߋ߫ ߏ߬ ߖߏ߯ߘߏ߲߬ ߘߊ߫ ߕߟߋ߬ߡߌ߬ߘߊ߬ ߝߜߊ (ߔߊ߬ߣߏ ߛߏߟߍߙ \ ߛߏߟߊߙ ߔߊߣߋߟ) ߞߎ߲ߓߍ߲ߕߊ ߞߋߟߋ߲߫ ߔߋߛߊ߫ ߟߊ߫. ߖߊ߬ߕߋ߬ߘߐ߬ߛߌ߮ ߏ߬ ߕߘߍ߬ ߦߋ߫ ߣߖ߭ߊ ߟߊ߫ ߓߊߕߐߡߐ߲ߠߌ߲ ߘߐ߫߸ ߞߊߙߊ߲߬ߠߌ߲߬ ߘߐߘߎ߲߰ߧߊ߬ߣߍ߲߬ ߞߏߟߌߞߏߟߌ (ߛߊ߯ߘߊ߫ ߊ). ߊ߬ߟߎ߬ ߞߍߣߍ߲ ߖߊ߬ߕߋ߬ߡߌ߬ߘߊ߬ߟߌ ߝߊߙߊ߲ߝߊ߯ߛߌ߫ ߟߊ߫߸ ߖߊ߬ߕߋ߬ߘߐ߬ߛߌ߰ ߛߘߍ ߟߎ߬ ߞߵߊ߬ ߦߋ߫ ߞߏ߫ ߡߊ߬ߜߍ߲߬ߠߌ߲ ߕߟߋ߬ߡߌ߬ߘߊ߬ ߝߊ߬ߜߊ߫ ߞߋߟߋ߲ ߠߊ߫ ߞߴߏ߬ ߦߋ߫ ߝߎ߬ߕߎ߲߬ߕߌ ߟߋ߬ ߘߌ߫ ߝߏ߬ߟߏ߲߬ߝߊ߬ߟߊ߲߬ߕߍ ߘߎ߲߰ߧߊ ߘߐ߫߸ ߓߊߏ߬ ߥߎߢߊ߲ߥߎߢߊ߲ ߞߍߕߐ߫ ߦߋ߫ ߕߏ߰ߝߏ ߡߍ߲ ߞߍ߫ ߟߴߏ߬ ߞߋߟߋ߲߫ ߞߊ߲߬߸ ߏ߬ ߕߍߣߊ߬ ߛߋ߫ ߟߊ߫ ߝߏ߬ߟߏ߲߬ߝߊ߬ߟߊ߲߬ߕߍ ߓߏ߬ߙߌ߬ߝߋ߲ ߡߊ߲߬ߕߊ߰ߦߊ߬ ߟߴߊ߬ ߟߊ߫ ߓߐߒߡߊߟߌ ߕߎ߬ߡߊ ߟߊ߫ ߛߊ߲ߜߘߊ ߡߊߜߍ߲ ߘߐ߫ ߢߐ߲߯ߡߊߛߊߡߊ߲߫ ߝߊ߲ߞߊ ߞߘߐ߫߸ ߏ߬ ߟߋ ߞߍ߫ ߕߐ߫ ߦߋ߫ ߓߏ߬ߙߌ߬ߝߋ߲ ߡߊ߲߬ߕߊ߰ߦߊ߬ߟߌ ߝߛߏ߬ߝߛߊ߬ ߟߴߊ߬ ߟߊ߫ ߓߐߒߡߊߟߌ ߕߎ߬ߡߊ ߟߊ߫ ߛߊ߲ߜߘߊ ߞߊ߲߬. ߕߟߋ߬ߡߌ߬ߘߊ߬ ߝߊ߬ߜߊ߫ ߞߋߟߋ߲ ߕߏ߫ ߘߊ߫ ߦߋ߲߬ ߞߵߊ߬ ߕߏ߫ ߝߌ߬ߟߊ߬ߞߏ ߡߊ߬߸ ߞߵߏ߬ ߟߎ߫ ߓߌ߬ߟߵߊ߬ ߟߊ߫ ߓߍ߲߬ߢߐ߲߰ߦߊ߬ߓߟߏߡߊ߬ ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߛߏ߰ߙߋ߬ߟߊ߲ ߢߊ߲ߞߊ߲ ߕߊ߲ߓߊ߲ ߘߐ߫. ߢߊߦߌߘߊߟߌ ߏ߬ ߟߊߞߊ߬ߟߌ߬ ߘߴߊ߬ ߣߌ߫ ߞߵߊ߬ ߡߊߕߐ߯ ߓߊߕߐߡߐ߲ߠߌ߲ ߘߍ߬ߘߊ ߓߟߏ߫ ߕߋ߲߬ ߝߛߊߦߌ߫߸ ߞߊ߬ ߕߊ߬ߡߌ߲߬ ߟߐ߲ߞߏ ߣߌ߫ ߛߋ߲ߒߞߏߟߦߊ ߝߊ߲ߝߘߊ ߟߎ߬ ߞߊ߲߬߸ ߊ߬ ߞߍ߫ ߘߊ߫ ߞߊߙߏ߫ ߞߊ߲߫ ߗߋߦߊߟߌ ߖߊ߬ߕߋ߬ߘߐ߬ߛߌ߮ ߜ߭ߑߙߍߟ ߟߋ߬ ߓߟߏ߫ ߝߌ߬ߛߊ߬ߡߊ߲߬ߕߋ ߘߌ߫.
ߓߊߕߐߡߐ߲ߠߌ߲ ߡߍ߲ ߞߍ߫ ߘߊ߫ ߣߌߥߦ ߝߑߙߐ߲ߕߌߦߍߙ ߢߍߥߟߊ ߘߐ߫
ߣߌߥߦ ߝߑߙߐ߲ߕߌߦߍߙ ߢߍߥߟߊ ߡߍ߲ ߕߘߍ߬ ߦߴߊ߬ ߝߍ߬ ߞߊ߬ ߗߋߦߊߟߌ߫ ߘߊߜߍߟߍ߲ ߘߏ߫ ߣߊ߲߬ߝߟߏ߬ߦߊ߫ ߡߍ߲ ߛߐ߲߬ߞߐ ߛߌߦߊߡߊ߲߫ ߢߍߥߟߊ ߘߌ߬ߛߑߞߏ߯ߝ߭ߌ߬ߙߋ߬ ߘߌ߫߸ ߏ߬ ߞߊ߬ ߞߟߌߟߌ ߘߏ߫ ߞߍ߫ ߢߊߦߌߘߊߟߌ߫ ߞߊ߲ߡߊ߬ ߂߀߀߈ ߠߊ߫. ߞߏ ߢߊ߬ߒ߬ߞߐ߬ߓߊߟߌ ߡߍ߲ ߠߎ߬ ߡߊߟߐ߲߫ ߘߊ߫ ߞߟߌߟߌ ߏ߬ ߡߊ߬ߡߌ߬ߘߊ߬ߟߌ߬ߟߊ߬ߞߏ ߘߐ߫߸ ߏ߬ ߘߏ߫ ߟߋ߬ ߦߋ߫ ߛߊ߲ߜߘߊ ߢߍߛߐ߲ ߘߏ߫ ߞߐߛߊ߬ߦߌ ߘߌ߫߸ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߊߙߌߖ߭ߏߣߊ߫ ߖߊ߯ߓߘߊ ߤߊ߬ߙߌ߬ߖߍ ߞߴߊ߬ ߖߊ߬ߕߋ߬ߘߐ߬ߛߌ߮ ߘߐ߫. ߊ߬ ߕߐ߯ ߢߊߦߌ߬ߘߊ߬ߣߍ߲ ߞߊ߬ ߞߐߣߙߊ ߙߍߞߛߑߣߏߕ ߂.߂ ߟߋ߬ ߕߊ߬ ߟߊ߫ ߞߵߏ߬ ߞߍ߫ ߖߊ߲߬ߓߌߟߊ ߘߌ߫ ߢߊߦߌߘߊߟߌ ߞߘߐ߬ߡߊ߲ ߘߐ߫߸ ߡߍ߲ ߠߊߘߊ߲ߣߍ߲߫ ߦߋ߫ ߝߛߎߞߎ߫ ߡߊߓߍ߲߬ߣߍ߲ ߘߐ߫ ߛߋ߲߬ߧߊ߫ ߝߌ߬ߟߊ߫ ߘߎ߰ߟߊ߫. ߡߊߙߛ ߏߘߌߛߋ߫ ߟߋ߬ ߡߊߓߌ߬ߟߊ߬ ߘߊ߫ ߍߡ.ߍߙ.ߏ (MRO) ߟߐߜߊ߲߬ ߘߐߥߛߊ߬ߣߍ߲ ߢߍ߫. ߊ߬ ߝߢߐߞߎ߲ ߞߎ߲ߓߊ ߘߐߛߊ߲߭ ߞߍ߫ ߘߊ߫ ߜߟߊ߬ߜߟߊ߬ ߁.߃ ߞߵߊ߬ ߛߌ߰ ߂ ߟߊ߫߸ ߏ߬ ߟߋ ߞߵߊ߬ surfaceߕߏ߫ ߊ߬ ߛߋ߫ ߘߊ߫ ߓߊ߯ߙߊ߫ ߞߟߊ߬ߥߟߎ ߟߎ߬ ߟߊߛߐ߬ߘߐ߲߬ ߠߊ߫. ߂߀߀߉ ߞߏߟߌ߲ߞߏߟߌ߲ ߠߊ߫߸ ߏߛߙߌߛ-ߙߍߞߛ ߕߘߍ߬ ߦߋ߫ ߣߛߊ ߟߊ߫ ߖߊ߬ߕߋ߬ߘߐ߬ߛߌ߰ ߓߊߕߐ߬ߡߐ߲߬ߣߍ߲߫ ߖߏߣߊ ߘߌ߫. ߖߊ߬ߕߋ߬ߘߐ߬ߛߌ߮ ߝߌߟߊ߬ ߜߘߍ ߟߎ߬ ߕߘߍ߬ ߦߋ߫ ߛߊߜ߭ߌ (SAGE) ߟߋ߬ ߘߌ߫ (Surface and Atmosphere Geochemical Explorer)߸ ߊ߬ ߣߌ߫ ߞߊߙߏߞߊ߲ߦߟߍ (moonrise),ߏ߬ ߕߘߍ߬ ߦߋ߫ ߗߋߦߊߟߌ ߟߋ߬ ߘߌ߫ ߞߊ߬ ߥߊ߫ ߖߌ߰ ߛߌ߰ߟߏߟߏ ߞߊ߲߬߸ ߊ߬ ߞߐߛߊߦߌ ߦߋ߫ ߕߊ߬ߡߌ߲߬ ߞߊߙߏ ߥߙߏ߬ߘߎ߮ ߓߊߙߌ ߢߍߛߐ߲ ߘߏ߫ ߕߊ߬ ߟߊ߫ ߞߊ߬ ߣߵߊ߬ ߘߌ߫. ߂߀߁߀ ߓߌ߲ߠߊߥߎߟߋ߲ ߠߊ߫߸ ߛߊߜ߭ߌ ߣߴߏߛߙߌߛ-ߙߍߞߛ ߟߎ߫ ߞߵߊ߬ߟߎ߬ ߟߊ߫ ߓߊߕߐߡߐ߲ߠߌ߲ ߛߌ߬ߛߊ߬ ߝߌߟߊߣߊ߲ ߞߐߛߊ߬ߥߏ߬. ߂߀߁߁ ߘߓߊ߬ߕߊ ߂߅߸ ߣߛߊ ߞߊ߬ ߏߛߙߌߛ-ߙߍߞߛ ߓߊߕߐߡߐ߲ߠߌ߲ ߠߊߥߊ߲߬ߞߊ߫ ߓߎ߰ߓߎ߬ߡߊ߬ ߕߎ߬ߡߊ߬ߘߊ ߟߐ߯ߟߊߣߍ߲ ߘߌ߫ ߞߵߊ߬ ߕߏ߫ ߂߀߁߆ ߟߊ߫ ߦߌߟߡߊ:ߛߊ߲ߡߊߛߓߍ ߦߌߟߡߊ:ߏߛߙߌߛ-ߙߍߞߛ ߦߌߟߡߊ:ߛߊ߲ߜߘߊ߫ ߓߋߣߎ߫ ߦߌߟߡߊ:ߘߌ߬ߛߑߞߏ߯ߝ߭ߌ߬ߙߋ߬ ߦߌߟߡߊ:ߘߐ߬ߛߏ߰ߙߋ߬ߟߊ߲
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲ߞߏ
ߟߐ߲ߞߏ ߡߍ߲ ߦߋ߫ ߟߘߊ߬ߙߏ߬ߟߌ ߣߌ߫ ߣߊ߲߬ߝߟߏ߬ߦߊ߬ߟߌ ߞߊ߬ߙߊ߲߬ ߠߊ߫.
ߣߍ߰ߓߏ߬ߙߌ߬ߦߊ߫ ߞߟߊߓߍ߲
ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߦߋ߫ ߞߟߊߓߍ߲ ߠߋ߬ ߘߌ߫ ߡߍ߲ ߘߏ߲߬ ߘߊ߫ ߛߎߡߊߥߙߏ߫ ߞߊ߲ߕߍ߫ ߣߌ߫ ߛߏ߰ߟߏ߲߬ߡߊ߲߰ ߠߎ߫ ߕߍ߫ ߣߍ߰ߓߏ߬ߙߌ߬ߦߊ߫ ߛߏ ߘߊߝߍ߬ ߓߎ߬ߙߋ߫ ߖߡߊ߬ߣߊ ߘߐ߫. ߕߊߓߏ߲߫ ߞߟߊߓߍ߲ ߗߌߙߏ߲ ߞߐ߫߸ ߛߎߡߊߥߙߏ߫ ߞߊ߬ ߞߟߍ߬ߓߏߟߏ߲߫ ߘߍ߰ߜߍ ߘߐߓߍ߲߬ ߛߏ߲߬ߖߘߊ߬ ߛߊ߲ߕߍ߰ ߞߊ߲ߡߊ߬ ߏ߬ ߞߐߛߊ߬ߦߍ߫ ߕߎߡߊ ߟߊ߫ ߡߊ߲߬ߘߋ߲߬.
ߊ߬ ߛߊߓߎ
ߕߊߓߏ߲߫ ߞߟߊߓߍ߲ ߜߏߦߊ ߞߐ ߘߐ߫ ߛߏ߬ߛߏߓߊ߬ߟߊ߫ ߟߊ߫߸ ߏ߬ ߞߐߛߊߦߌ ߥߊ߫ ߘߴߊ߬ ߝߴߊ߬ ߝߊ߬ ߢߍ߫ ߞߏ߫ ߛߏ߲߬ߖߘߊ߬ ߞߏ ߕߍ߫ ߕߏߟߏ߲ߞߍ߫ ߞߏ߫ ߘߌ߫ ߘߋ߬߸ ߞߴߊ߬ߟߋ ߝߊ߲߭ ߞߎ߲߭ ߕߏ߫ ߕߐ ߟߋ߬ ߕߘߍ߬ ߦߋ߫ ߞߟߊߘߊ ߘߐ߫. ߛߎߡߊߥߙߏ߫ ߞߵߊ߬ ߘߋ߲ߞߍ߫ ߕߟߏߜߊ߬ߛߌ߬ ߊ߬ ߡߊ߬ߙߊ߲߬ߓߟߏ ߟߊ߫ ߞߊ߬ ߓߍ߲߬ ߊ߬ ߟߊ߫ ߖߊߝߏߦߊ ߡߊ߬. ߊ߬ ߓߊ߲߫ ߘߊ߫ ߞߊ߬ ߗߍ߬ߟߊ߬ߘߍ ߞߍ߫ ߞߵߏ߬ ߝߊ߲߬ ߞߋߟߋ߲ ߕߏ߫ ߊ߬ ߘߐ߯ߞߍ߫ ߣߎ߲߬ߞߍ߬ߓߊ߫ ߞߊ߲ߕߍ߫ ߓߟߏ߫߸ ߞߏ߫ ߣߴߊ߬ ߥߊ ߞߊ߬ ߞߎ߲߬ߢߐ߰ ߞߋߟߋ߲߫ ߘߝߊ߫ ߊ߬ ߡߴߊ߬ ߞߐߛߊ߬ߦߌ߫߸ ߞߴߊ߬ ߦߴߊ߬ ߛߊ߯ߘߊ߫.
ߞߟߊߓߍ߲
ߛߎߡߊߥߙߏ߫ ߥߟߌ߬ ߕߎߡߊ ߟߊ߫߸ ߊ߬ ߝߐ߫ ߘߴߊ߬ ߢߍ߫ ߟߋ߬ ߞߏ߫ ߛߏ߲߬ߖߘߊ߬ ߡߊߞߍߣߍ߲߫ ߦߋ߫ ߕߊߓߏ߲߫. ߞߏ߬ߣߌ߲߬ ߊ߬ ߓߐ߫ ߘߴߊ߬ ߞߊ߬ߟߊߡߊ߬ ߛߌߟߊ ߟߊ߫ ߞߏ߫ ߊ߬ߟߎ߫ ߓߘߊ߫ ߥߟߌ߬ ߞߊ߬ ߕߊ߯. ߊ߬ ߞߵߊ߬ ߟߊ߫ ߞߟߍ߬ߓߏߟߏ߲ ߠߎ߬ ߕߊ߬ ߞߴߊ߬ ߥߊߕߐ߫ ߦߴߊ߬ߟߎ߫ ߛߊ߲ߕߍ߰ ߟߊ߫߸ ߊ߬ߟߎ߬ ߥߊ߫ ߘߴߊ߬ ߟߊ߫ ߢߐ߲߯ ߕߍ߫ ߞߙߎ߬ ߕߍ߯ߟߊ ߘߏ߫ ߘߐ߫߸ ߛߎߡߊߥߙߏ߫ ߕߘߍ߬ ߦߴߊ߬ ߝߍ߬ ߞߊ߬ ߦߙߐ߫ ߟߊߞߢߊߣߍ߲ ߘߏ߫ ߡߊߞߐ߬ߣߐ߲߫ ߞߟߍ߬ߞߏ ߘߐ߫߸ ߞߏ߬ߣߌ߲߬ ߛߏ߲߬ߖߘߊ߫ ߓߙߊ߬ ߘߊ߫ ߖߊ߬ߡߊߙߌ ߘߌ߫ ߟߴߊ߬ ߟߊ߫ ߞߟߍ߬ߘߋ߲ ߠߎ߬ ߡߊ߬߸ ߏ߬ ߞߍ ߞߍ߬ߟߍ ߛߏ߲ߛߙߏߡߊ߫ ߘߴߊ߬ ߘߐ߫ ߥߏߎ߫.
ߘߊ߬ߡߊ߲߬ߛߊ߫ ߜߊ߲߬ߜߊ߲ ߓߘߊ߫ ߘߙߎ߬ ߞߙߎߕߎߕߎ߫߸ ߞߊ߬ ߞߍ߬ߟߍ ߜߊ߬ ߞߵߊ߬ ߡߐ߬ ߞߵߊ߬ ߥߎ߬ߟߋ߲߬ ߛߏ߯ߓߙߋ߫߸ ߞߏ߬ߣߵߏ߬ ߓߍ߯ ߣߴߊ߬ ߕߊ߫ ߞߍ߬ߟߍ ߡߊ߫ ߟߊߟߐ߬߸ ߊ߬ ߡߊ߫ ߘߐߢߐ߯ߢߐ߲߫. ߜߊ߲߬ߜߊ߲ ߏ߬ ߡߊߛߍ߬ߟߍ߲߬ߓߍ߬ߣߍ߲߸ ߛߎߡߊߥߙߏ߫ ߞߵߊ߬ ߦߋ߫ ߞߏ߫ ߘߌ߯ ߓߘߊ߫ ߞߴߊ߬ ߟߊ߫ ߞߟߍ߬ߘߋ߲ ߠߎ߬ ߟߊ߫߸ ߊ߬ ߕߏ߫ ߘߴߏ߬ ߘߐ߫ ߘߡߊ߬ߛߊ߬ ߡߊ߲߰ߖߘߊ߫ ߓߘߊ߫ ߓߌ߬ߢߍ ߘߏ߫ ߝߟߌ߬ ߊ߬ ߡߊ߬߸ ߛߎߡߊߥߙߏ߫ ߞߵߏ߬ ߖߊ߬ߛߏ߲߬ ߔߌߎ߫, ߊ߬ߟߎ߫ ߝߌ߬ߟߊ ߜߍ߬ߙߍ߲߬ߘߍ߫ ߘߊ߫ ߦߙߐ߫ ߘߐߜߙߐ߬ߣߍ߲ ߘߏ߫ ߘߐ߫߸ ߛߏ߰ߟߏ߲߬ߡߊ߲߫ ߞߊ߬ ߝߊ߲߭ ߓߏ߰ߛߌ߫ ߞߊ߬ ߞߊ߲ߕߍ ߡߊߜߍ߲߫߸ ߞߴߊ߬ ߘߴߊ߬ ߓߊ߬ߘߌ߬ ߊ߬ ߟߊ߫߸ ߘߊ߬ߡߊ߲߬ߛߊ߫ ߛߎߡߊߥߙߏ߫ ߕߎߣߎ߲߫ ߘߊ߫ ߖߋߎ߲߫. ߘߊ߬ߡߊ߲߬ߛߊ߫ ߛߏ߰ߟߏ߲߬ߘߋ߲ ߞߵߊ߬ ߟߊߕߌ߲ ߦߋ߫ ߞߎ߬ߙߎ ߟߊ߫ ߝߊ߲߬ ߜߘߍ߫߸ ߞߊ߬ ߓߊ߲߫ ߞߊ߬ ߕߎߣߎ߲߫ ߊ߬ ߡߊ߬ ߦߋ߲߬ ߖߋߎ߲߫߸ ߏ߬ ߞߵߊ߬ ߕߘߍ߬ ߊ߬ ߟߊ߫ ߛߏ߬ߝߊ ߟߎ߬ ߓߘߊ߫ ߞߟߊ ߞߘߐߞߊ߬. ߣߊ߬ߓߊ߰ߕߐ ߟߎ߫ ߞߵߊ߬ ߝߐ߫ ߛߏ߰ߟߏ߲߬ߖߘߊ߫ ߢߍ߫ ߛߐ߱ߡߊ߬ ߞߴߊ߬ߟߎ߫ ߣߌ߫ ߛߏ߬ߛߏ߬ߞߊ ߟߎ߬ ߓߍ߲߬ ߘߊ߫߸ ߞߏ߫ ߘߟߊߡߊ ߞߊߛߌߦߊ߫ ߊ߬ߟߎ߬ ߘߐ߫ ߞߏߛߓߍ߫.
ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߞߍ߬ߟߍ ߦߌߟߡߊ:ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߦߌߟߡߊ:ߛߎߡߊߥߙߏ߫ ߞߊ߲ߕߍ߫ ߦߌߟߡߊ:ߛߏ߲߬ߖߘߊ߬ ߞߋߕߊ߬ ߦߌߟߡߊ:ߡߊ߲߬ߘߋ߲߬ߓߏ߬ߙߌ߫ ߞߋߕߊ߬ ߦߌߟߡߊ:ߥߣߊ߬ߝߊߙߊ߲߫ ߞߡߊ߬ߙߊ߫
ߛߌ߲ߕߊ߬߬
ߛߌ߲ߕߊ߬/ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߛߏ ߘߏ߫ ߟߋ߬ ߘߌ߫߸ߕߟߋߡߟߋ߬ ߡߙߊ߬ߓߊ߰ߘߊ ߞߣߐ߸ ߓߏ߬ߞߋ߫ ߕߌ߲߬ߞߎߘߎ߲ߘߐ߫߸ߊ߬߬ ߦߋ߫ ߖߌ߬ߣߍ߬ ߕߟߋ߬ߓߋ ߟߋ߬ ߝߊ߲߭ ߝߍ߬߬ ߦߌߟߡߊ:ߘߐ߬ߝߐ ߦߌߟߡߊ:ߛߌ߲ߕߊ߬߬ ߦߌߟߡߊ:ߕߟߋߡߟߋ߬ ߦߌߟߡߊ:ߓߏ߬ߞߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߓߋߣߌߕߏ߫ ߡߎߛߏߟߣߌ߫
ߓߋߣߌߕߏ߫ ߊߡߌߟߑߞߊߙ ߊ߲ߘߑߙߌߥ ߡߎߛߏߟߣߌ߫ ߦߋ߫ ߓߐ߫ ߟߊ߫ ߞߊ߬ߝߏ߫ ߘߍ߬ߣߍ߲ ߠߋ߬ ߘߐ߫: ߓߋߣߌߕߏ߫ ߡߎߛߏߟߣߌ߫ ߛߊ߫߸ ߏ߬ ߟߋ ߦߋ߫ ߌߕߊߟߌߞߊ ߘߌ߫߸ ߡߍ߲ ߛߐ߬ߘߐ߲߬ ߘߊ߫ ߞߊ߬ߙߌ߬ߝߐ ߂߉ ߁߈߈߃ ߟߊ߫߸ ߣߴߊ߬ ߛߊ߬ ߘߊ߫ ߞߏ߲ߞߏߘߌ߬ߓߌ ߟߊ߫ ߁߉߄߅ ߟߊ߫, ߊ߬ ߕߘߍ߬ ߦߋ߫ ߌߕߊߟߌ߫ ߡߊ߲߬ߛߊ߬ߟߊ ߞߏߕߌ߯ ߝߟߐ ߟߋ߬ ߘߌ߫ ߞߊ߬ߦߌ߯ ߝߊߛߌߛߌߞߊ߲ߞߋ ߟߎ߬ ߦߟߍ߬ ߕߎߡߊ ߝߊ߲߬ߞߊ ߟߊ߫ ߁߉߂߂ ߟߊ߫ ߞߵߊ߬ ߛߌ߰ ߁߉߄߃ ߟߊ߫߸ ߊ߬ ߕߘߍ߬ ߦߋ߫ ߟߊ߬ߛߌ߲߬ߠߌ߲߬ߠߊ ߟߋ߬ ߝߣߊ߫ ߘߌ߫ ߞߵߊ߬ ߕߊ߬ ߁߉߁߉ ߡߊ߬ ߞߊ߬ ߥߴߊ߬ ߛߌ߰ ߊ߬ ߝߊ߱ ߟߊ߫ ߁߉߄߅ ߟߊ߫߸ ߌߕߊߟߌ߫ ߣߊ߲߬ߕߊ߲߬ ߞߟߍ ߝߍ߬.
ߘߋߣߍ߲ߦߊ
thumb|ߓߋߣߌߕߏ߫ ߡߎߛߟߏߣߌ߲ ߛߐ߬ߘߐ߲߬ ߦߙߐ: ߞߏ߬ߣߌ߲߬ ߓߏ߲ ߣߌ߲߬ ߦߋ߫ ߗߍߓߏ߲ ߠߋ߬ ߘߌ߫ ߡߎ߬ߕߎ߲߫.
thumb|ߡߎߛߏߟߣߌ߫ ߝߊ߬ [[ߊߟߋߞߑߛߊ߲ߘߑߙߏ߫|ߊߟߋߞߑߛߊ߲ߘߑߙߏ߫ ߡߎߛߏߟߣߌ߫.]]
thumb|
ߡߎߛߏߟߣߌ߫ ߛߐ߬ߘߐ߲߬ ߘߊ߫ ߞߊ߬ߙߌ߬ߝߐ ߂߉ ߁߈߈߃ ߟߊ߫߸ ߘߏߝ߭ߌߦߊ߫ ߘߌ߬ ߔߑߙߋߘߊߔߌߦߏ߫߸ ߛߏߣߍ߲ ߘߏ߫ ߟߋ߬ ߦߴߊ߬ ߘߌ߫ ߝߏߙߑߟߌ߫ ߕߌ߲߬ߞߎߘߎ߲ ߘߏ߫ ߟߋ߬ ߦߴߊ߬ ߘߌ߫ ߙߏߡߊߢ. ߞߏ߬ߣߌ߲߬ ߝߊߛߌߛߌߦߊ ߕߎ߬ߡߊ ߟߊ߫߸ ߊ߬ ߣߊ߬ ߘߊ߫ ߕߐ߯ߟߊ߫ ߞߐ ߟߊ߫ ߞߏ߫ ߝ߭ߌߟߋ ߘߎ߬ ߘߎߛߌ ߝߏߙߑߟߌ߫߸ ߡߍ߲ ߞߘߐ ߦߋ߫ ߞߎ߲߬ߕߌ߮ ߟߊ߫ ߛߏ߫. ߤߖߌߟߊ (ߔߟߋߙߍ߲) ߟߎ߬ ߕߘߍ߬ ߦߋ߫ ߥߊ߫ ߟߊ߫ ߓߐ߫ ߟߊ߫ ߔߑߙߋߘߊߔߌߦߏ߫ ߣߌ߫ ߝߐߙߑߟߌ߫ ߞߊ߬ ߥߊ߫ ߡߎߛߏߟߣߌ߫ ߛߐ߬ߘߐ߲߬ ߦߙߐ ߘߐߜߍ߫. ߓߋߣߌߕߏ߫ ߡߎߛߏߟߣߌ߫ ߝߊ߬ ߕߘߍ߬ ߦߋ߫ ߣߎ߲߭ (ߣߎ߬ߡߎ߲) ߠߋ߬ ߘߌ߫ ߊ߬ ߣߌ߫ ߘߍ߬ߟߐ߲߬ߘߐ߬ߦߊ߬ߟߊ߫߸ ߞߵߊ߬ ߕߘߍ߬ ߊ߬ ߣߊ߫ ߙߏߛߊ߫ (ߡߍ߲ ߛߐ߬ߘߐ߲߬ ߘߊ߫ ߡߊߟߑߕߏߣߌ߫) ߕߘߍ߬ ߦߋ߫ ߝߓߊ߬ߟߊ߬ߞߊ ߟߊ߬ߞߊ߬ߙߊ߲߬ߠߌ߲߬ߠߊ ߟߋ߬ ߘߌ߫. ߊ߬ ߝߊ߬ ߟߊ߫ ߓߘߍ߬ߓߘߍ߬ߟߌ ߕߊ߬ߣߍ߲߬ ߦߋ߫ ߡߍ߲ ߡߊ߬߸ ߡߎߛߏߟߣߌ߫ ߕߐ߯ߟߊ ߞߏ߫ߡ ߓߋߣߌߕߏ߫߸ ߏ߬ ߞߍߣߍ߲߫ ߦߋ߫ ߡߍߞߛߌߞ ߞߊ߲ߕߌ߯ ߞߊ߲ߠߊߓߌߟߊߟߊ ߓߋߣߌߕߏ߫ ߗ߭ߎߊߙߍߛ ߓߎ߬ߢߊ ߟߋ߬ ߡߊ߬߸ ߞߵߊ߬ ߕߘߍ߬ ߊ߬ ߊ߲ߘߙߋ߫ ߕߐ߮ ߊߡߌߟߑߞߊߙ ߕߊ߬ߣߍ߲߬ ߦߋ߫ ߕߋߙߌߦߊ߫ ߛߌߟߊ ߟߋ߬ ߝߍ߬߸ ߞߵߊ߬ ߞߍ߫ ߌߕߊߟߌ߫ ߘߍ߬ߟߐ߲߬ߘߐ߬ߦߊ߬ߟߊ ߊ߲ߘߙߋ߫ ߞߏߛߑߕߊ߬ ߕߐ߯ߟߊ ߘߌ߫߸ ߊ߬ ߣߌ߫ ߊߡߌߟߑߞߊߙ ߞߊߔߙߌߦߊߣߌ߫. ߓߋߣߌߕߏ߫ ߕߘߍ߬ ߦߴߊ߬ ߓߊ߲ߞߌ߲ߓߊ߮ ߟߎ߬ ߘߋ߲ߞߍߝߟߐ ߟߋ߬ ߘߌ߫߸  ߊ߬ ߡߊ߬ߞߍ߫ ߊߡߊߟߑߘߏ߫ ߣߌ߫ ߋߘߑߝ߭ߌߗ߭ ߟߎ߫ ߟߋ߬ ߕߎ߲߰ ߘߴߊ߬ ߟߊ߫. ߊ߬ ߗߍ߬ߓߊ߬ߟߋ߲߬ߕߐ ߕߘߍ߬ ߦߋ߫ ߦߋ߫ ߥߊ߫ ߟߴߊ߬ ߝߊ߬ ߘߍ߬ߡߍ߲߬ ߣߴߊ߬ ߟߊ߫ ߣߎ߲߰ߦߊ߬ ߓߊ߯ߙߊ ߟߎ߬ ߟߊ߫ ߛߐ߲߬. ߡߎߛߏߟߣߌ߫ ߝߊ߬ ߟߋ߬ ߕߘߍ߬ ߦߴߊ߬ ߟߐ߬ ߟߴߊ߬ ߟߊ߫ ߓߘߍ߬ߓߘߍ߬ߟߌ ߡߙߌߦߊ߫ ߞߎ߲߬ߝߟߐ ߟߎ߬ ߕߊ߬ ߟߊ߫߸ ߏ߬ ߡߍ߲ ߡߙߌߣߊ߲ ߓߌ߲ߓߌ߲ߣߍ߲߫ ߕߘߍ߬ ߦߋ߫ ߌߕߊߟߌ߫ ߝߊ߯ߘߐߞߍ߫ ߁߉߲ ߝߊ߬ߛߏ߬ߟߊ߲߬ߘߌ ߡߐ߰ߓߊ ߡߐ߰ߟߊ߲߬ߘߌ (ߡߐ߰ߘߐ߬ߕߎ߲ߓߎ) ߘߏ߫ ߟߎ߫ ߡߊ߬߸ ߦߏ߫ ߞߊߙߑߟߏ߫ ߔߌߛߊߞߊߣߌ߫߸ ߜ߭ߎߌߛߔߋ߫ ߡߊߖ߭ߣߌ߫߸ ߊ߬ ߣߌ߫ ߜ߭ߎߌߛߔߋ߫ ߜ߭ߊߙߌߓߊߟߑߘߌ߫. ߊ߬ ߝߊ߬ ߟߊ߫ ߓߘߍ߬ߓߘߍ߬ߟߌ ߟߊߕߌ߲߫ ߡߎ߲߬ߣߍ߲߫ ߕߘߍ߬ ߦߋ߫ ߌߕߊߟߌ߫ ߥߊ߬ߟߊ߲߬ߞߌ߬ߕߐ (ߡߍ߲ ߠߎ߬ ߕߍ߫ ߞߎ߬ߙߎ߲߬ߘߎ ߞߘߐ߫) ߡߐ߰ߘߐ߬ߜߍ ߘߏ߫ ߟߎ߫ ߟߊ߫߸ ߦߏ߫ ߞߊߙߑߟߏ߫ ߞߊߝߌߦߋߙߏ߫ ߣߌ߫ ߡߌߞߊߌߟ ߓߊߞߎߣߌߣ߸ ߣߊ߲߬ߕߌ߮ ߣߐ߬ߕߌ߮ ߜ߭ߊߙߌߓߊߟߑߘߌ߫߸ ߊ߬ ߣߌ߫ ߝߊ߬ߛߏ߬ߟߊ߲߬ߘߌ ߡߊߖ߭ߣߌ߫. ߁߉߀߂ ߟߊ߫߸ ߜ߭ߊߙߌߓߊߟߑߘߌ߫ ߟߊ߫ ߛߊ߬ߦߊ ߛߊ߲߬ߓߍ߲ ߡߊ߬߸ ߡߎߛߏߟߣߌ߫ ߞߊ߬ ߘߐ߬ߛߊ߬ߙߌ߬ ߞߊߟߊ߲ߞߋ ߘߏ߫ ߘߐߛߊߙߌ߫ ߖߊ߬ߡߊ ߢߊߞߘߐ߫߸ ߞߵߏ߬ ߞߍ߫ ߞߊ߲ߓߍ߲ߠߞߊ ߝߊ߬ߛߏ߬ߟߊ߲߬ߘߌ ߓߏ߲ߧߊ ߘߌ߫. ߝߐߢߐ߲߯ߞߐ ߡߍ߲ ߦߴߊ߬ ߡߏߦߌߓߊ߮ ߟߎ߬ ߕߍ߫ ߊ߬ ߟߊ߫ ߘߌ߯ߣߊ߫ ߞߏ ߘߐ߫߸ ߏ߬ ߡߊ߫ ߓߍ߲߬ ߌߕߊߟߌߞߊ ߝߊ߲߬ߓߊ ߕߊ ߡߊ߬߸ ߞߏ߫ ߡߎߛߏߟߣߌ߫ ߡߊ߫ ߡߊߛߎ߫ (ߟߊߕߎ߬ߓߌ߬) ߊ߬ ߡߏߦߌ߫ ߕߎߡߊ ߟߊ߫߸ ߊ߬ ߘߏ߲߬ ߡߊ߫ ߟߊߕߎ߬ߓߌ߬ ߝߴߊ߬ ߟߊ߫ ߢߣߊߡߦߊ ߞߐߟߊߝߊ߲ ߝߍ߬. ߦߏ߫ ߊ߬ ߡߏߦߌߓߊ߮ ߟߎ߬ ߞߵߊ߬ ߦߌ߬ߘߊ߬ ߢߊ ߡߍ߲߸ ߡߎߛߏߟߣߌ߫ ߟߊ߫ ߥߊ߫ ߘߴߊ߬ ߡߏߦߌߓߊ߮ ߟߎ߬ ߓߊߟߏ߫ ߘߐߥߛߊ߬ߣߍ߲ ߞߊ߬ߙߊ߲߬ߕߊ ߟߊ߫߸ ߡߍ߲ ߕߘߍ߬ ߦߋ߫ ߛߊߟߋߛߌߞߊ ߟߎ߬ ߕߊ ߘߌ߫. ߊ߬ ߟߊ߫ ߥߊ߫ ߣߍ߲ ߞߊ߬ߙߊ߲߬ߕߊ߬ ߜߘߍ߫ ߟߊ߫ ߁߉߀߁ ߠߊ߫߸ ߡߎߛߏߟߣߌ߫ ߞߊ߬ ߦߟߌߣߐ߫ ߢߣߊߡߊ ߛߐ߬ߘߐ߲߫ ߦߋ߲߬߸ ߊ߬ ߣߌ߫ ߟߐ߲ߘߊ ߖߐ߲ߓߐ߲ ߝߣߊ߫.
ߕߎ߲ߞߊߙߊ߲ߞߋߦߊ ߣߌ߫ ߣߊ߲߬ߕߌ߰ ߗߋߘߊ ߦߌߟߡߊ:ߘߐ߬ߝߐ ߦߌߟߡߊ:ߓߋߣߌߕߏ߫ ߡߎߛߟߏߣߌ߲ ߦߌߟߡߊ:ߖߊ߯ߓߊ߫ ߞߟߍ߫ ߝߌߟߊߣߊ߲ ߦߌߟߡߊ:ߖߊ߯ߓߊ߫ ߞߟߍ ߝߟߐߡߊ ߦߌߟߡߊ:ߋߙߐߔߎ߬ ߦߌߟߡߊ:ߌߕߊߟߌ߫ ߦߌߟߡߊ:ߝߊߛߌߛߌߞߊ߲ߞߋ ߦߌߟߡߊ:ߊߘߐߟߝ ߤߌߕߑߟߍߙ ߦߌߟߡߊ:ߌߕߊߟߌ߫ ߞߏߕߌ߯ ߝߟߐ
ߟߐ߲ߞߏ߫ ߕߋߙߎ
ߏ߬ ߦߋ߫ ߘߡߊ߬ߦߊ ߣߴߊ߬ ߓߏߟߏ߲ ߠߎ߫ ߟߋ߬ ߘߌ߫.
ߖߋߡߛ ߓߌߝ߭ߍ
ߖߋ߭ߡߛ ߟߎߕߊ ߓߌߝ߭ߏ߬ (ߞߏ߲ߓߌߕߌ߮ ߁߉ ߁߉߃߉ - ߞߏߟߌ߲ߞߏߟߌ߲ ߁߉ ߂߀߀߈) ߕߘߍ߬ ߦߋ߫ ߞߏߕߌ߮ ߟߋ߬ ߘߌ߫߸ ߊ߬ ߣߌ߫ ߞߊ߬ߝߏ ߘߍ߬ߣߍ߲ ߘߎ߰ߘߋ߲ ߤߊߞߍ ߡߊߞߊߘߊ߲ ߕߏ߰ߝߏ ߞߎ߲߬ߕߌ߮ ߘߏ߫ ߟߋ߬ ߘߌ߫.
ߞߊ߬ ߓߍ߲߬ ߥߙߏ߬ߘߎ߮ ߌߛߟߊߞߊ ߡߐ߰ߓߊ߬ߦߊ ߜߊ߬ߙߊ ߖߊ߯ߟߌߞߊߓߊߟߌ ߟߞߊ߬ߙߊ߲߬ߠߌ߲ ߗߋߕߌ߯ ߟߊߒߞߣߍߡߊߣߍ߲ߦߊ ߡߊ߬߸ ߊ߬ ߞߊ߬ ߞߏ ߢߌ߲߬ ߠߎ߬ ߘߟߊߘߍ߰߸ ߞߊ߬ ߞߟߍ߬ߕߏ߯ߝߏ ߟߎ߬ ߡߊߗߍ߲߬߸ ߊ߬ ߞߊ߬ ߥ.ߌ.ߡ.ߜ ߟߊ߫ ߛߎߘߊ߲ߠߌ߲߫ ߞߏߟߌߞߏߟߌ߫ ߛߓߊ߬ ߟߎ߬ ߢߍߡߌ߬ߘߊ߬ ߊ߬ ߣߌ߫ ߞߵߊ߬ߟߎ߬ ߟߊߛߓߊ߬ߕߌ߬ ߥߊ߯ߕߌ ߏ߬ ߟߊ߫: ߁߉߆߅ ߓߌߙߑߡߌ߲ߜ߭ߊ߲ߡ ߘߋߣߍ߲ ߠߎ߬ ߟߊ߫ ߓߊߙߊ߲ߕߏ߲߫ ߞߟߍ ߸ ߁߉߆߅ ߛߎߥߊ߲ߘߟߌ ߤߊߞߍ߫ ߡߊߞߊߘߊ߲ ߛߋߟߑߡߊ߫߸ ߊ߬ ߣߌ߫ ߡߊ߬ߞߍ߬ߦߙߐ߬ ߘߟߊߞߊ߬ߣߍ߲ ߗߌߞߊߜ߭ߏ߫ ߁߉߆߆ ߟߊ߫. ߊ߬ ߞߵߊ߬ ߦߌ߬ߘߊ߬ ߞߏ߫ ߥ.ߌ.ߡ.ߜ ߦߋ߫ ߢߌ߬ߣߌ߲߬ߞߊ߬ߟߌ ߞߍ߫ ߊ߬ ߣߌ߫ ߞߊ߬ ߕߘߍ߬ ߥߊߛ߭ߌ߲ߕߐ߲߬ ߕߊ߯ߡߊ ߘߐ߫ ߁߉߆߃ ߟߊ߫. ߓߌߝ߭ߏ߬ ߞߊ߬ ߛߋߟߑߡߊ߫ ߕߊ߯ߡߊ ߝߊ߲߬ߝߘߊ ߡߊߞߍ߲߰ ߊ߬ ߣߌ߫ ߡߏ߲ߜ߭ߏߡߋ߬ߙߌ߬ ߁߉߆߅ ߟߊ߫߸ ߏ߬ ߟߎ߫ ߟߋ߬ ߕߘߍ߬ ߘߊ߫ ߛߎߥߊ߲ߘߟߌ ߤߊߞߍ ߟߊߘߏ߲߭ ߓߟߏߓߌߟߊߢߐ߲߯ߞߊ߲ ߘߐ߫ ߞߎ߲߬ߜߙߊ ߓߟߏ߫ ߁߉߆߅ ߟߊ߫.
ߘߋߣߍ߲ߦߊ ߣߌ߫ ߞߊ߬ߙߊ߲
ߖߋߡߛ ߓߌߝ߭ߏ߬ ߛߐ߬ߘߐ߲߬ ߘߊ߫ ߁߉߃߆ ߟߋ߬ ߟߊ߫ ߌߕߊ ߓߋߣߊ߬߸ ߡߛߌߛߔߌ߫߸ ߌߟߌߦߋ߫ ߣߌ߫ ߘߋߣߌߛ ߓߌߝ߭ߏ߬ ߟߎ߫ ߘߋ߲. ߊ߬ ߦߴߏ߬ ߟߎ߬ ߘߋ߲߫ ߁߇ ߟߎ߬ ߘߏ߫ ߘߐ߫ ߞߋߟߋ߲߫ ߠߋ߬ ߘߌ߫. ߊ߬ ߓߏ߲߬ߧߊ߬ ߘߊ߫ ߟߋߝߑߟߏߙ ߞߏ߲ߞߏ ߘߍ߬ߘߊ ߟߋ߬ ߟߊ߫ ߡߛߌߛߔߌ߫ ߓߊ߬ߙߏ߲߬ߓߌߟߊ ߘߐ߫߸ ߊ߬ ߣߌ߫ ߞߑߟߋߝ߭ߑߟߊ߲ߘ߸ ߏߤߊߦߏ߫ ߞߊ߬ߝߏ ߞߣߐ߫. ߊ߬ ߞߊ߬ ߥߊ߯ߕߌ ߘߏ߫ ߞߍ߫ ߓߊ߯ߙߊ ߟߊ߫ ߞߐߙߐ߲ߘߌߝߍ ߘߏ߫ ߘߐ߫߸ ߏ߬ ߞߐ߫ ߜߊߞߌߘߊ (ߜߊߞߌ߫ ߟߊߘߊ߲߫ ߦߌߟߊ) ߘߏ߫. ߊ߬ ߞߵߊ߬ ߟߊ߫ ߞߊ߬ߙߊ߲ ߞߍ߫ ߞߊ߬ߙߊ߲߬ߕߊ߬ ߟߊߞߋ߲߬ߛߎ߲߬ߣߍ߲ ߠߋ߬ ߟߊ߫ ߡߛߌߛߔߌ߫ ߣߌ߫ ߞߑߟߋߝ߭ߑߟߊ߲ߘ߸ ߏߤߊߦߏ߫. ߊ߬ ߓߊ߲ߣߍ߲ ߞߊ߬ߙߊ߲߬ߘߊ ߞߊ߬ߙߊ߲ ߠߊ߫߸ ߊ߬ ߓߊ߯ߙߊ߫ ߘߊ߫ ߊߡߋߙߌߞߌ߬ ߖߌߞߟߍߛߘߍ ߘߐ߫ ߥߊ߯ߕߌ ߘߏ߫ ߟߊ߫߸ ߊ߬ ߞߵߊ߬ ߞߊ߬ߣߌ߲߬ ߞߴߊ߬ ߦߴߊ߬ ߢߍߛߌ߲߫ ߠߊ߫ ߘߐ߲߬ߞߟߌ߬ߟߊ ߡߊ߬ߘߎ߮ ߟߊ߫. ߏ߬ ߞߟߌ߫ ߘߊ߫ ߞߎ߲߬ߕߋ߬ߟߋ߲߬ ߜߘߍ߫ ߟߋ߬ ߟߊ߫߸ ߊ߬ ߞߊ߬ ߣߊߛ߭ߑߝ߭ߌߟ ߊߡߋߙߌߞߌ߬ ߘߋ߲ߡߊߛߎ߫ ߘߌ߯ߣߊߟߐ߲ ߟߊ߬ߞߐ߰ߟߌ ߞߎ߲߬ߠߊߛߌ߰ ߁߉߅߇ ߣߌ߫ ߁߉߅߇ ߕߍ߫߸ ߊ߬ ߣߌ߫ ߕߣߍߛߋ߫߸ ߊ߬ ߣߊ߬ ߘߊ߫ ߞߍ߫ ߘߋ߲ߡߊߛߎ ߞߊ߬ߥߊ߲߬ߘߌ߬ߟߊ ߘߌ߫ ߦߋ߲߬ ߠߋ. ߊ߬ ߣߊ߬ ߘߊ߫ ߘߏ߲߬ ߥߙߏ߬ߘߎ߮ ߌߛߟߊߞߊ ߡߐ߰ߓߊ߬ߦߊ ߜߊ߬ߙߊ ߘߐ߫ ߞߐߟߊ߬. ߊ߬ ߞߊ߬ ߟߋߏ߲߫ ߕߏߟߛߑߕߏߌ ߟߊ߫ ߊߟߊ߫ ߟߊ߫ ߡߊ߲߬ߛߊ߬ߦߊ ߣߴߌߟߋ ߘߐ߫ ߞߊ߬ߝߊ ߘߐߞߊ߬ߙߊ߲߬߸ ߏ߬ ߟߋ ߞߵߊ߬ ߟߐ߬ ߓߐߟߌ ߞߏ ߡߙߌߘߐ ߕߊ߬ ߟߊ߫ ߣߊ߲߬ߕߌ߰ߦߊ ߘߐ߫. ߓߌߝ߭ߏ߬ ߞߊ߬ ߡߊ߬ߤߊ߲ߘߊߛ ߜ߭ߊ߲ߘߌ߫ ߟߊ߫ ߞߊ߬ߝߊ ߣߌ߫ ߝߐ߰ߓߍ ߟߎ߬ ߛߌߦߊߡߊ߲߫ ߘߐߞߊ߬ߙߊ߲߬߸ ߊ߬ ߣߌ߫ ߞߊ߬ ߕߘߍ߬ ߕߏ߲߬ߜߏ ߟߎ߬ ߘߐ߫ ߞߊ߬ߙߊ߲߬ߕߊ ߞߐߞߊ߲߬ ߜ߭ߊߘߌ߫ ߟߊ߫ ߥߘߋ߬ߥߘߋ߬ߟߌ ߣߌ߫ ߛߋߒߞߏߟߦߊ߫ ߖߊ߯ߟߌߞߊߓߊߟߌ ߟߎ߬ ߞߊ߲߬߸ ߡߍ߲ ߟߞߊ߬ߙߊ߲߬ߠߌ߲ ߕߘߍ߬ ߦߋ߫ ߞߍ߫ ߟߊ߫ ߖߋߡߛ ߟߐߥߑߛߐ߲߬ ߓߟߏ߫ ߞߊ߬ ߓߐ߫ ߥߙߏ߬ߘߎ߮ ߌߛߟߊߞߊ ߡߐ߰ߓߊ߬ߦߊ ߜߊ߬ߙߊ ߘߐ߫. ߓߌߝ߭ߏ߬ ߞߊ߬ ߤߊߌߟߊ߲߭ߘߊ߫ ߝߐߟߞ ߛߑߞߎߟ ߕߏ߲߬ߜߏ ߞߎ߲߬ߠߊߛߌ߰ ߡߍ߲ ߣߌ߬ ߘߴߊ߬ ߛߌ߲ߘߌߓߊ߮ ߡߊߌߟߋߛ ߤߐߙߑߕߐ߲߬ ߓߟߏ߫߸ ߡߍ߲ ߞߊ߬ ߕߐ߰ߕߐ߰ߟߌ߬ߦߊ ߓߊߖߎߡߊ ߞߐߡߌ߲߲ ߦߌߟߡߊ:ߘߐ߬ߝߐ ߦߌߟߡߊ:ߖߋߡߛ ߓߌߝ߭ߏ߬
ߣߛߌ߬ߡߛߏ ߝߐߘߊ
ߣߛߌ߬ߡߛߏ ߝߐߘߊ ߟߋ߬ ߞߊ߫ ߖߊ߲߬ ߞߎ߬ߙߊ߬ߣߊ ߝߐߘߊ ߓߍ߯ ߘߌ߫، ߊ߬ ߟߝߊߙߌ߫ ߦߋ߫ ߂߈߆ ߟߋ߬ ߘߌ߫، ߊ߬ ߘߊߕߐߡߊ ߦߋ߫ ߝߌߟߊߣߊ߲ ߠߋ߬ ߘߌ߫ ߘߟߊߞߊߟߊ߲ ߝߐߘߊ ߞߐߝߍ߬، ߊ߬ ߝߐ߫ ߘߊ߫ ߞߏ߫ ߊ߬ߟߋ ߟߋ߬ ߝߐߘߊ߫ ߝߟߐߝߟߐ ߘߌ߫ ߡߍ߲ ߖߌ߰ ߛߊ߫ ߡߊ߬ߘߌ߬ߣߊ߫ ، ߝߏ߫ ߟߝߊߙߌ ߣߌ߲߬ ((وَٱتَّقُواْ يَوۡمٗا تُرۡجَعُونَ فِيهِ إِلَى ٱللَّهِۖ ثُمَّ تُوَفَّىٰ كُلُّ نَفۡسٖ مَّا كَسَبَتۡ وَهُمۡ لَا يُظۡلَمُونَ)) ، ﴿ߊߟߎ߫ ߦߴߊߟߎ߫ ߝߊ߲ߕߊ߲߬ߞߊ߬ ߟߏ߲߫ ߡߊ߬ ߸ ߊߟߎ߫ ߟߊߛߊ߬ߦߌ߲߬ߕߐ߬ ߊߟߊ߫ ߡߊ߬ ߟߏ߲ ߡߍ߲ ، ߏ߬ ߟߋ ߞߐ߫ ߸ ߣߌߡߊ ߓߍ߯ ߗߋߥߊߟߌ ( ߛߊ߬ߙߊ ) ߘߌ߫ ߘߝߴߊ߬ ߦߋ߫ ߸ ߊ߬ߟߎ߫ ߘߏ߲߬ ߕߍߣߊ߬ ߕߐ߬ߢߍ߰ ߟߊ߫﴾ ߸ ߓߊߏ߬ ߟߋ ߟߝߊߙߌ߫ ߟߊߓߊ߲ ߘߌ߫ ߡߍ߲ ߖߌ߰ ߘߊ߫ ߞߊ߬ ߓߐ߫ ߛߊ߲ߡߊ߬، ߊ߬ ߖߌ߰ ߘߊ߫ ߘߐ߲߬ߞߌ߲߬ߛߊ߬ߟߌ߬ ߟߏ߲ ߠߋ߬ ߸ ߛߊ߲߬ߓߍ߬ߛߊ߲߬ߓߍ ߡߊ߬ߓߊߕߏ ߟߏ߲  ߡߌߣߊ߫ ߦߙߐ߫ ߘߐ߫، ߊ߬ ߣߌ߫ ߜߙߐ߬ߞߐ ߟߝߊߙߌ، ߊ߬ ߣߌ߫ ߝߣߊ߫ ߸ ߊ߬ ߦߋ߫ ߝߟߐ ߟߎ߬ ߘߏ߫ ߟߋ߬ ߘߌ߫ ߡߍ߲ ߠߎ߬ ߖߌ߰ ߘߊ߫ ߞߎ߬ߙߊ߬ߣߊ ߞߣߐ߫. ߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ ߘߐ߬ߛߊߙߌ ߝߌߛߑߕ߭ߺߊ߯ߺߕ߭، ߞ߭ߺߊ߯ߟߌߘ ߓߣߎ߬ ߡߺߊ߳ߺߊߘߊ߯ߣߌ߲߫ ߠߋ߬ ߞߵߏ߬ ߝߐ߫. ߞߊ߬ ߓߍ߲߬ ߊ߬ ߟߊ߫ ߓߏ߬ߢߊ ߣߴߊ߬ ߡߐ߬ߟߐ߲ ߜߙߌߦߊ ߞߏߛߐ߲߬ ߸ ߊ߬ ߣߴߊ߬ ߞߎ߬ߙߎ߲߬ߘߎ ߟߊߛߌߦߊߦߊ ߞߏߛߐ߲߬، ߊ߬ ߣߴߊ߬ ߞߥߊ߬ߘߌ߬ߟߌ ߟߎ߬ ߟߊߛߌߦߊߦߊ. ߎߡߊߙ ߓߣߎ߬ ߞ߭ߊߕ߭ߊ߯ߓߌ߫ ߞߵߊ߬ ߝߊ߰ߡߎ߲߬ߠߌ߲ ߞߊ߬ߙߊ߲߬ ߛߊ߲߬ ߕߊ߲߫-ߣߌ߫-ߝߌ߬ߟߊ߬ ߞߘߐ߫ ، ߊ߬ ߘߋ߲ߞߍ߫ ߊߓߘߎߟߊߦߌ߫ ߓߣߎ߬ ߎߡߊߙ ߞߵߊ߬ ߞߊ߬ߙߊ߲߬ ߛߊ߲߬ ߛߋߦߌ߲߫ ߞߘߐ߫. ߣߛߌ߬ߡߛߏ ߝߐߘߊ ߞߣߐߞߍߣߍ߲߫ ߜߍ߬ߡߍ ߟߝߊߙߌ ߟߊ߫ ߸ ߊ߬ ߝߙߍߕߍ ߦߋ߫ ߂߅߅ ߟߋ߬ ߘߌ߫، ߏ߬ ߟߋ ߟߝߊߙߌ ߓߍ߯ ߘߐ߫ ߓߟߋ߬ߓߟߋ߬ߓߊ ߘߌ߫ ߘߐ߬ߛߊߙߌ ߞߘߐ߫. ߊ߬ ߡߌ߬ߘߊ߬ ߘߊ߫ ߊ߬ߓߎ߰ ߤߐߙߊߦߌߙߕߊ߫ ߡߊ߬، ߊ߬ ߞߊ߲߫ ߞߏ߫ - ߊߟߊߡߊ߬ ߘߌ߬ߢߍ߬ ߞߍ߫ ߘߴߊ߬ ߦߋ߫ - ((ߊߟߊ߫ ߟߊ߫ ߞߋߟߓߊ߫ - ߞߛߌ ߣߌ߫ ߕߌ߲ߞߌ߲ ߧߴߊ߬ ߦߋ߫ - ߞߊ߬ ߒ ߠߊߛߌ߰ ߞߟߊߟߊߕߎ߲ ߖߊ߮ ߘߏ߫ ߞߣߐ߬ߜߍ߲ ߠߊ߫، ߣߊ߬ߟߌ߬ߟߊ ߘߏ߫ ߣߊ߬ ߘߊ߫، ߊ߬ ߦߴߏ߬ ߕߊ߬ ߟߊ߫، ߒ ߞߵߊ߬ ߡߌ߬ߘߊ߬، ߒ ߞߵߊ߬ ߝߐ߫ ߊ߬ ߦߋ߫ ߞߏ߫ ߒ ߘߌ߫ ߥߴߌ ߘߌ߫ ߊߟߊ߫ ߟߊ߫ ߞߋߟߓߊ߫ - ߞߛߌ ߣߌ߫ ߣߋߡߊ ߦߴߊ߬ ߦߋ߫ - ߓߘߊ ߛߋ߲ߛߋߘߋ߲߫، ߊ߬ ߞߊ߬ ߓߊ߬ߘߏ߲ ߕߏ߫ ߞߍ߫ ߒ ߧߋ߫، ߊ߬ ߞߊ߲߫ ߞߏ߫ ߣߴߌ ߛߋ߫ ߘߴߌ ߟߊ߫ ߟߊߝߋ߲ ߘߐ߫ ߸ ߌ ߦߋ߫ ߜߍ߬ߡߍ ߟߝߊߙߌ ߞߊ߬ߙߊ߲߬  ߸ ߊߟߊ߫ ߕߍ߫ ߓߐ߫ ߝߍ߬ ߝߋߎ߫ ߞߣߐ߬ߜߍ߲߬ߓߊ߮ ߘߌ߫ ߸ ߜߍ߬ߘߍ ߝߣߊ߫ ߕߴߊ߬ ߡߊߘߏ߲߬ ߌ ߟߊ߫ ߝߋߎ߫ ߝߏ߫ ߞߣߍ ߦߋ߫ ߓߐ߫ ߸ ߊߟߊ߫ ߟߊ߫ ߞߋߟߊ ߞߊ߲߫ - ߞߛߌ ߣߌ߫ ߣߋߡߊ ߦߴߊ߬ ߦߋ߫ - ߥߎߦߊߝߐߟߓߊ ߓߘߊ߫ ߕߎ߬ߢߊ ߝߐ߫ ߌ ߦߋ߫ ߸ ߜߍ߬ߘߍ ߟߋ߬ ߕߘߍ߬)). ߌ ߦߏ߫ ߟߝߊߙߌ ߘߐ߫ ߖߊ߲߰ߡߊ߲ ߧߴߊ߬ߟߋ ߟߋ߬ ߞߣߐ߫ ߸ ߏ߬ ߟߋ ߖߎ߬ߟߎ ߟߝߊߙߌ ߘߌ߫.
ߊ߬ ߟߝߊߙߌ߫ ߝߟߐ ߟߎ߫ ߖߌ߰ߞߎ߲߬ߧߊ
ߞߵߊ߬ ߡߌ߬ߘߊ߬ ߡߎ߬ߖߊ߯ߤߑߘߌ߫ ߡߊ߬ ߸ ߊ߬ ߞߊ߲߫ ߞߏ߫: ߟߝߊߙߌ߫ ߣߊ߯ߣߌ߲߫ ߞߊ߬ ߓߐ߫ ߣߛߌ߬ߡߛߏ ߘߊߡߌߣߊ ߘߐ߫ ߸ ߏ߬ ߦߋ߫ ߘߍ߲߬ߞߣߍ߬ߦߊ߬ߓߊ߮ ߟߎ߫ ߡߊ߲߬ߞߕߎ ߟߋ߬ ߘߌ߫، ߟߝߊߙߌ߫ ߝߌ߬ߟߊ߬ ߸ ߏ߬ ߦߋ߫ ߓߊ߲߬ߓߊ߮ ߟߎ߫ ߡߊ߲߬ߞߕߎ ߟߋ߬ ߘߌ߫، ߟߝߊߙߌ߫ ߕߊ߲߫-ߣߌ߫-ߛߓߊ߬ ߸ ߏ߬ ߦߋ߫ ߡߎ߬ߣߊ߲߬ߝߏߦߌ ߟߎ߫ ߡߊ߲߬ߞߕߎ ߘߌ߫.
ߟߝߊߙߌ߫ (߂߆) ߖߌ߰ߞߎ߲߬ߧߊ
ߌߓߣߎ߬ ߊ߳ߺߊߓߊ߯ߛߌ߫ ߣߌ߫ ߌߓߣߎ߬ ߡߊߛߑߺߊ߳ߺߎ߯ߘߌ߫ ߞߊ߲߫ ߞߏ߫: ߊߟߊ߫ ߞߊ߬ ߟߊߒߡߊ߫ ߝߌ߬ߟߊ ߣߌ߲߬ ߝߐ߫ ߡߍ߲ ߞߍ߫ ߡߎ߬ߣߊ߲߬ߝߏߦߌ ߟߎ߫ ߡߊ߬، ߏ߬ ߟߋ ߊߟߊ߫ ߞߘߐߕߊ߬ߣߍ߲ ߞߊ߲ ߞߏ߫: ﴿﴿مَثَلُهُمۡ كَمَثَلِ ٱلَّذِي ٱسۡتَوۡقَدَ نَارٗا فَلَمَّآ أَضَآءَتۡ مَا حَوۡلَهُۥ ذَهَبَ ٱللَّهُ بِنُورِهِمۡ وَتَرَكَهُمۡ فِي ظُلُمَٰتٖ لَّا يُبۡصِرُونَ﴾﴾ ﴿﴿ߊ߬ߟߎ߬ ߟߊߒߡߊ ߟߋ߬ ߦߏ߫ ߡߐ߱ ߡߍ߲ ߢߌߣߌ߲ߣߍ߲߫ ߦߋߟߋ߲ ߡߊ߬ ߞߊ߬ ߕߊ ߟߊߡߍߣߍ߲߫ ߸ ߏ߬ ߣߵߊ߬ ߟߊߡߌߣߌ߲ ߞߣߍߦߊ߫ ߟߊ ߥߙߊߕߊߕߊ߫ ߸ ߊߟߊ߫ ߞߵߊ߬ߟߎ߬ ߟߊ߫ ߦߋߟߋ߲ ߏ߬ ߟߊߛߊ߬ ߡߐ߫ ߞߵߊ߬ߟߎ߬ ߕߏ߫ ߘߌ߬ߓߌ ߘߐ߫ ߞߌߘߌ߲ߜߊ߲߫ ߸ ߊ߬ߟߎ߬ ߢߊ߫ ߕߍ߫ ߝߏߦߌ߬ ߟߊ߫﴾﴾ ߣߛߌ߬ߡߛߏ ߝߐߘߊ - ߟߝߊߙߌ߫ ߁߇. ߊ߬ ߣߌ߫ ߊߟߊ߫ ߞߊ߲ ߡߍ߲ ߠߊ߫ ߛߋ ߞߘߐߕߊ߬ߣߍ߲: ﴿﴿أَوۡ كَصَيِّبٖ مِّنَ ٱلسَّمَآءِ فِيهِ ظُلُمَٰتٞ وَرَعۡدٞ وَبَرۡقٞ يَجۡعَلُونَ أَصَٰبِعَهُمۡ فِيٓ ءَاذَانِهِم مِّنَ ٱلصَّوَٰعِقِ حَذَرَ ٱلۡمَوۡتِۚ وَٱللَّهُ مُحِيطُۢ بِٱلۡكَٰفِرِينَ﴾﴾ ﴿﴿ߥߟߴߊ߬ߟߎ߬ ߟߊߒߡߊ ߟߋ߬ ߦߏ߫ ߛߊ߲ߖߌ߫ ( ߞߘߐ߫ ߡߐ߮ ߟߎ߬) ߸ ߏ ߕߎ߬ߡߊ ߘߌ߬ߓߌ ߘߏ߲߬ߣߍ߲߬ ߘߍ߲߫ ߸ ߞߵߊ߬ ߕߘߍ߬ ߛߊ߲ ߔߍߙߍ߲߫ ߠߊ߫ ߸ ߊ߰ ߡߍ߯ߡߍ߯ ߟߊ߫ ، ߊ߬ߟߎ߬ ߦߴߊ߬ߟߎ߬ ߓߟߏߞߏ߬ߋ߬ߣߍ߲ ߠߎ߬ ߛߐߙߐ߲߫ ߠߴߊ߬ߟߎ߬ ߕߟߏߥߏ ߟߎ߬ ߟߊ߫ ߛߊ߲ߜߊߟߌߡߊ ߟߎ߬ ߞߊ߲ ߢߍ߫ ߛߊ߬ߦߊ ߢߍߛߌߟߊ߲ߒߢߍ ߡߊ߬ ، ߞߵߊ߬ ߕߘߍ߬ ߓߊ߲߬ߓߊ߮ ߟߎ߬ ߟߊߝߏ߬ߣߍ߲߫ ߠߋ߬ ߊߟߊ߫ ߓߟߏ߫ ߔߘߋߞߎ߬﴾﴾ ߣߛߌ߬ߡߛߏ ߝߐߘߊ - ߟߝߊߙߌ߫ ߁߉، ߡߎ߬ߣߊ߲߬ߝߏߦߌ ߟߎ߫ ߞߵߊ߬ ߝߐ߫ ߞߏ߫: ߊߟߊ߫ ߓߏ߬ߢߊ߬ߣߍ߫ ߞߊ߬ ߞߘߐߕߊ߬ ߞߊ߬ ߓߐ߫ ߟߊߒߡߊ߫ ߛߎ߮ ߣߌ߲߬ ߟߊ߲߫ ߡߊ߬، ߏ߬ ߞߍ߫ ߟߝߊߙߌ߫ ߝߌ߬ߟߊ߫ ߣߌ߲߬ ߖߌ߰ ߘߊ߫ ﴿﴿إِنَّ ٱللَّهَ لَا يَسۡتَحۡيِۦٓ أَن يَضۡرِبَ مَثَلٗا مَّا بَعُوضَةٗ فَمَا فَوۡقَهَاۚ فَأَمَّا ٱلَّذِينَ ءَامَنُواْ فَيَعۡلَمُونَ أَنَّهُ ٱلۡحَقُّ مِن رَّبِّهِمۡۖ وَأَمَّا ٱلَّذِينَ كَفَرُواْ فَيَقُولُونَ مَاذَآ أَرَادَ ٱللَّهُ بِهَٰذَا مَثَلٗاۘ يُضِلُّ بِهِۦ كَثِيرٗا وَيَهۡدِي بِهِۦ كَثِيرٗاۚ وَمَا يُضِلُّ بِهِۦٓ إِلَّا ٱلۡفَٰسِقِينَ﴾﴾ ﴿﴿ߝߋߎ߫ ߊߟߊ߫ ߕߍ߫ ߕߎ߲߬ߞߎ߬ߙߎ߲߬ ߠߊ߫ ߛߊ߲߬ߘߊ ߟߊ ߘߐ߫ ߝߋ߲ ߛߎ߯-ߎ-ߛߎ߯ ߡߊ߬ ߸ ߞߵߊ߬ ߕߊ߬ ߛߏ߬ߛߏ߬ߣߍ߲ ߢߐ߲߰ ߡߊ߬ ߸ ߞߵߊ߬ ߛߌ߰ ߝߋ߲߫ ߠߊ߫ ߡߍ߲ ߦߴߏ߬ ߛߊ߲ߘߐ߫ ، ߡߍ߲ ߠߎ߫ ߞߏ߬ߣߌ߲ ߘߍ߲߬ߞߣߍ߬ߦߊ߬ߣߍ߲߫ ߸ ߏ߬ ߟߎ߫ ߞߵߊ߬ ߟߐ߲߫ ߞߏ߫ ߊ߬ߟߎ߫ ߡߊ߰ߙߌ ߟߊ߫ ߛߊ߲߬ߘߊ ߦߋ߫ ߕߎ߬ߢߊ߫ ߟߋ߬ ߘߌ߫ ، ߒ߬ߓߊ߬ ߡߍ߲ ߠߎ߫ ߓߊ߲߬ߣߍ߲߬ ߛߊ߫ ߸ ߏ߬ ߟߎ߫ ߟߴߊ߬ ߝߐ߫ ߟߊ߫ ߞߏ߫ ߊߟߊ߫ ߣߊ߬ ߛߊ߲߬ߘߊ ߣߌ߲߬ ߟߊ߫ ߟߊ߫ ߡߋ߬ߘߋ ߘߐ߫ ߓߏ߲߰؟ ߊߟߊ߫ ߘߏ߲߬ ߦߋ߫ ߡߐ߰ ߛߌߦߊߡߊ߲߫ ߠߊߝߟߌ߬ ߟߊ߫ ߏ߬ ߟߋ ߟߊ߫ ߸ ߞߊ߬ ߡߐ߰ ߛߌߦߊߡߊ߲߫ ߞߊ߲ߘߴߊ߬ ߟߊ߫ ، ߞߏ߬ߣߵߊ߬ ߕߍ߫ ߡߐ߰ ߛߌ߫ ߟߊߝߟߌ߬ ߟߴߊ߬ ߟߊ߫ ߝߏ߫ ߔߊߟߊ߲ߞߊߓߊ߯ߕߐ ߟߎ߬﴾﴾.
ߟߝߊߙߌ߫ (߆߂) ߖߌ߰ߞߎ߲߬ߧߊ
ߡߎ߬ߖߊ߯ߤߑߘߎ߫ ߞߵߊ߬ ߟߊߞߊ߬ߟߌ߬ ߸ ߊ߬ ߞߊ߲߫ ߞߏ߫: ߛߊߟߑߡߊ߯ߣ ߝߊ߯ߙߛߌߞߊ ߞߵߊ߬ ߝߐ߫ ߞߏ߫ - ߊߟߊߡߊ߬ ߘߌ߬ߢߍ߬ ߞߍ߫ ߘߴߊ߬ ߦߋ߫ - ߒ ߞߊ߬ ߟߊ߬ߝߐ߬ߓߊ߮ ߡߊߢߌ߬ߣߌ߲߬ߞߊ߬ ߣߊߡߎ߲߫ ߘߏ߲߬ߞߏ ߟߎ߫ ߡߊ߬ ߸ ߒ ߕߍ߬ߘߵߊ߬ߟߎ߫ ߝߍ߬، ߊ߬ ߞߵߊ߬ ߝߐ߫ ߞߏ߫: ߊߟߊ߫ ߟߊ߫ ߞߋߟߓߊ߫، ߊ߬ߟߎ߫ ߕߍ߬ߘߴߊ߬ߟߎ߫ ߕߌ߲ߞߌ߫ ߠߊ߫ ߸ ߊ߬ ߣߴߊ߬ߟߎ߫ ߦߵߊ߬ߟߎ߫ ߛߎ߲߫ ߠߊ߫، ߊ߬ ߣߴߊ߬ߟߎ߫ ߘߍ߲߬ߞߣߍ߬ߦߊ߬ߣߴߌ ߡߊ߬، ߊ߬ ߣߴߊ߬ߟߎ߫ ߦߋ߫ ߛߙߋߕߋߕߋߦߊ߫ ߟߊ߫ ߞߏ߫ ߌ ߟߊ߬ߝߐ߬ߓߊ߰ߦߊ߬ߕߐ߫. ߊߟߊ߫ ߞߊ߬ ߟߝߊߙߌ ߟߊ߬ߖߌ߰.
ߊ߬ ߕߐ߯ߟߊ߫ ߢߊ
ߣߛߌ߬ߡߛߏ ߝߐߘߊ ߕߐ߯ߟߊߣߍ߲߫ ߕߐ߮ ߣߌ߲߬ ߠߊ߫ ߟߋ߬، ߓߊߏ߬ ߸ ߣߛߌ߬ߡߛߏ ߟߊ߫ ߖߊ߲߬ߖߏ߲ ߣߌ߫ ߌߛߌ߬ߙߊ߬ߌߟߊ߬ߞߊ ߟߎ߬ ߟߊ߫ ߖߊ߲߬ߖߏ߲ ߧߴߊ߬ ߞߣߐ߫ ، ߊߟߊ߫ ߟߊ߫ ߟߊ߬ߝߐ߬ߓߊ߮ ߡߎߛߊ߫ ߕߋ߬ߟߋ ߘߐ߫، ߟߝߊߙߌ߫ ߆߇ ߞߊ߬ ߛߌ߰ ߟߝߊߙߌ߫ ߇߃ ߟߊ߫.
ߣߛߌ߬ߡߛߏ ߖߊ߲߬ߖߏ߲
ߊ߬ ߣߊ߬ ߘߊ߫ ߣߛߌ߬ߡߛߏ ߝߐߘߊ ߟߝߊߙߌ߫ ߆߇ - ߇߃ ߟߊ߫.
ߊ߬ ߞߊ߲߫ ߞߏ߫: ((وَإِذۡ قَالَ مُوسَىٰ لِقَوۡمِهِۦٓ إِنَّ ٱللَّهَ يَأۡمُرُكُمۡ أَن تَذۡبَحُواْ بَقَرَةٗۖ قَالُوٓاْ أَتَتَّخِذُنَا هُزُوٗاۖ قَالَ أَعُوذُ بِٱللَّهِ أَنۡ أَكُونَ مِنَ ٱلۡجَٰهِلِينَ (67) قَالُواْ ٱدۡعُ لَنَا رَبَّكَ يُبَيِّن لَّنَا مَا هِيَۚ قَالَ إِنَّهُۥ يَقُولُ إِنَّهَا بَقَرَةٞ لَّا فَارِضٞ وَلَا بِكۡرٌ عَوَانُۢ بَيۡنَ ذَٰلِكَۖ فَٱفۡعَلُواْ مَا تُؤۡمَرُونَ (68) قَالُواْ ٱدۡعُ لَنَا رَبَّكَ يُبَيِّن لَّنَا مَا لَوۡنُهَاۚ قَالَ إِنَّهُۥ يَقُولُ إِنَّهَا بَقَرَةٞ صَفۡرَآءُ فَاقِعٞ لَّوۡنُهَا تَسُرُّ ٱلنَّٰظِرِينَ (70) قَالَ إِنَّهُۥ يَقُولُ إِنَّهَا بَقَرَةٞ لَّا ذَلُولٞ تُثِيرُ ٱلۡأَرۡضَ وَلَا تَسۡقِي ٱلۡحَرۡثَ مُسَلَّمَةٞ لَّا شِيَةَ فِيهَاۚ قَالُواْ ٱلۡـَٰٔنَ جِئۡتَ بِٱلۡحَقِّۚ فَذَبَحُوهَا وَمَا كَادُواْ يَفۡعَلُونَ (71) وَإِذۡ قَتَلۡتُمۡ نَفۡسٗا فَٱدَّٰرَٰءۡتُمۡ فِيهَاۖ وَٱللَّهُ مُخۡرِجٞ مَّا كُنتُمۡ تَكۡتُمُونَ (72) فَقُلۡنَا ٱضۡرِبُوهُ بِبَعۡضِهَاۚ كَذَٰلِكَ يُحۡيِ ٱللَّهُ ٱلۡمَوۡتَىٰ وَيُرِيكُمۡ ءَايَٰتِهِۦ لَعَلَّكُمۡ تَعۡقِلُونَ (73)))
((ߕߎ߬ߡߊ ߡߍ߲ ߡߎߛߊ߫ ߞߵߊ߬ ߝߐ߫ ߊ߬ ߡߌ߬ߙߌ߲߬ߘߌ ߦߋ߫ ߞߏ߫ ߊߟߊ߫ ߦߴߊߟߎ߫ ߖߡߊ߬ߙߌ߬ ߟߊ߫ ߸ ߞߏ߫ ߊߟߎ߫ ߦߋ߫ ߣߛߌ߬ߡߛߏ ߘߏ߫ ߞߊ߲ߠߊߕߍ߰ ߸ ߊ߬ߟߎ߬ ߞߊ߲߫ ߞߏ߫ ߌ ߦߋ߫ ߒ߬ ߘߐߓߊ߬ߙߊ߲߬ߕߌ߬ ߟߊ߫ ߟߋ߫ ߓߊ߬؟ ߡߎߛߊ߫ ߞߊ߲߫ ߞߏ߫ ߊߟߊ߫ ߒ ߕߊ߲߬ߞߊ߬ ߒ ߞߍ ߡߊ߬ ߡߐ߰ ߞߎ߲ߒߕߊ߲ ߠߎ߬ ߘߏ߫ ߘߌ߫ (߆߇) ߊ߬ߟߎ߬ ߞߊ߲߫ ߞߏ߫ ߒ߬ ߓߊ߬ ߌ ߡߊ߰ߙߌ ߕߙߊ߫ ߒ߬ ߧߋ߫ ߸ ߊ߬ ߦߴߊ߬ ߛߌ߬ ߞߛߊߓߌ ߝߐ߫ ߒ߬ ߧߋ߫ ، ߡߎߛߊ߫ ߞߊ߲߫ ߞߏ߫ ߡߊ߰ߙߌ ߞߊ߲߫ ߞߏ߫ ߞߙߏߜߊ߫ ߕߍ߫ ߸ ߖߊ߰ ߝߣߊ߫ ߕߍ߫ ߸ ߊ߬ ߦߋ߫ ߕߟߊߒߕߍ ߟߋ߬ ߘߌ߫ ߸ ߊߟߎ߫ ߘߏ߲߬ ߦߋ߫ ߊߟߎ߫ ߖߡߊ߬ߙߌ߬ߒ߬ߞߊ߲߬ߠߊ ߞߍ߫ ߟߋ߫ ߘߋ߬ (߆߈) ߊ߬ߟߎ߬ ߞߊ߲߫ ߞߏ߫ ߌ ߡߊ߰ߙߌ ߕߙߊ߫ ߒ߬ ߧߋ߫ ߕߎ߲߯ ߸ ߞߏ߫ ߊ߬ ߦߴߊ߬ ߞߐ߬ߟߐ ߝߐ߫ ߒ߬ ߧߋ߫ ، ߡߎߛߊ߫ ߞߊ߲߫ ߞߏ߫ ߡߊ߰ߙߌ ߞߊ߲߫ ߞߏ߫ ߣߛߌ߬ߡߛߏ߬ ߛߊߦߌߡߊ ߟߋ߬ ߡߍ߲ ߞߐ߬ߟߐ ߞߐ߯ߣߍ߲߫ ߸ ( ߝߏ߫ ) ߊ߬ ߦߋ߫ ߝߟߍߟߌߟߊ ߟߎ߬ ߟߊߛߍߥߊ߫ ߟߊ߫ (߆߉) ߊ߬ߟߎ߬ ߞߊ߲߫ ߞߏ߫ ߌ ߡߊ߰ߙߌ ߕߙߊ߫ ߒ߬ ߧߋ߫ ߕߎ߲߯ ߸ ߞߏ߫ ߡߋ߬ߘߋ ߊ߬ ߓߊ߯ߙߘߊ ߘߌ߫ ߸ ߓߊ ߣߌ߬ߛߌ ߟߎ߬ ߓߘߊ߫ ߡߎߣߎ߲ߧߊ߫ ߒ߬ߠߎ߬ ߢߣߊ߫ ߘߋ߬ ، ߞߏ߬ߣߌ߲߬ ߣߴߊߟߊ߫ ߛߐ߲߬ ߘߊ߫ ߸ ߊ߬ ߘߌߣߊ߬ ߘߐߞߣߍ߫ ߒ߬ ߡߊ߬ ߖߐ߫ (߇߀) ߡߎߛߊ߫ ߞߊ߲߫ ߞߏ߫ ߡߊ߰ߙߌ ߞߊ߲߫ ߸ ߞߏ߫ ߊ߬ߟߋ߬ ( ߣߌ߬ߛߌ ) ߟߊߞߟߏߣߍ߲߫ ߕߍ߫ ߘߎ߰ ߛߣߍ߫ ߟߊ߫ ߣߛߌ߬ߘߓߊ߫ ߟߊ߫ ߸ ߊ߬ ߘߏ߲߬ ߕߍ߫ ߝߙߊ߬ ߛߐ߬ ߖߌ߫ ߟߊߦߟߍ߬ ߟߊ߫ ߸ ߝߍ߬ ߕߴߊ߬ ߟߊ߫ ߸ ߢߍ߲߰ ߛߎ߰ ߜߘߍ߫ ߕߍ߫ ߊ߬ ߘߐ߫ ، ߊ߬ߟߎ߬ ߞߊ߲߫ ߞߏ߫ ߐ߲߬ߤߐ߲ ߌ ߓߘߊ߫ ߣߊ߬ ߕߎ߬ߢߊ ߘߌ߫ ߛߍߣߍ߲߬ ߛߊ߫ ، ߏ߬ ߞߍ ߊ߬ߟߎ߫ ߞߵߊ߬ ߞߊ߲ߠߊߕߍ߰ ، ߊ߬ߟߎ߫ ߝߊ߲߭ ߕߌ߲߬ ߕߴߊ߬ ߝߍ߬ ߞߵߊ߬ ߞߍ߫ (߇߁) ߏ ߞߵߊ߬ ߕߘߍ߬ ߊߟߎ߫ ߓߘߊ߫ ߣߌߡߊ ߝߊ߰ ߸ ߞߊ߬ ߢߐ߲߮ ߘߐߕߏ߰ߝߏ߬ߕߊ߯ߝߊ߫ ߏ߬ ߞߏߢߊ ߘߐ߫ ߞߏߛߓߍ߫ ߸ ߞߏ߬ߣߌ߲߬ ߊߟߊ߫ ߟߋ߬ ߊߟߎ߫ ߟߊ߫ ߞߏ߫ ߘߏ߲߰ߣߍ߲ ߠߎ߬ ߟߊߓߐߓߊ߮ ߘߌ߫ (߇߂) ߊ߲ ߞߵߊ߬ ߝߐ߫ ߞߏ߫ ߊߟߎ߫ ߦߴߊ߬ߟߋ߬ ߛߎ߭ ߜߊ߬ߛߌ߫ ߣߌ߬ߛߌ ߝߊ߲߭ ߘߏ߫ ߟߊ߫ ، ߊߟߊ߫ ߦߋ߫ ߛߎ߭ ߟߎ߬ ߟߊߞߎߣߎ߲߫ ߠߊ߫ ߕߋ߲߬ ߠߋ߬ ߸ ߊ߬ ߣߌ߫ ߞߵߊ߬ ߟߊ߫ ߡߊ߲߬ߕߊߣߌ߲ ߠߎ߫ ߦߌ߬ߘߵߊߟߎ߫ ߟߊ߫ ߛߴߊߟߎ߫ ߘߌ߫ ߤߊ߲ߞߟߌ߫ ߛߐ߬ߘߐ߲߬ (߇߃)﴾﴾.
ߣߛߌ߬ߡߛߏ ߝߐߘߊ ߘߎ߲߬ߘߎ߬ߡߊ߬ߞߏ ߟߎ߬
ߝߐߘߊ ߣߌ߲߬ ߕߐ߯ߟߊߣߍ߲߫ ߣߛߌ߬ߡߛߏ ߟߊ߫ ߟߋ߬ ߓߊߏ߬ ߸ ߌߛߌ߬ߙߊ߬ߌߟߊ߬ߞߊ ߟߎ߬ ߟߊ߫ ߣߛߌ߬ߡߛߏ ߖߊ߲߬ߖߏ߲ ߝߐߣߍ߲߫ ߊ߬ ߞߣߐ߫، ߊߟߊ߫ ߟߊ߫ ߞߎ߬ߙߎ߲߬ߘߎ ߓߟߏߦߊߞߏ ߝߐߣߍ߲߫ ߊ߬ ߞߣߐ߫، ߊ߬ ߣߌ߫ ߟߊ߬ߛߎ߬ߡߦߊ߬ߟߌ߬ߓߊߟߌߦߊ߫ ߦߏ߫ ߡߍ߲ ߞߊ߬ ߦߊ߬ߤߎ߬ߘߌߦߊ ߟߎ߬ ߡߊߛߐ߬ߘߐ߲߬. ߣߛߌ߬ߡߛߏ ߝߐߘߊ ߢߌߣߌ߲ߞߏ ߦߋ߫ ߊߘߡߊߘߋ߲ ߘߐߓߍ߲߬ ߠߋ߬ ߘߌ߫ ߘߎ߰ߞߟߏ ߞߣߐ߬ߜߍ߲߬ ߞߊ߲ߡߊ߬ ، ߊ߬ ߣߌ߫ ߞߵߊߟߊ߫ ߟߊ߫ ߣߊߡߎ߲ ߓߟߏߦߊ߫، ߞߊ߬ ߡߐ߱ ߡߐ߱ ߟߎ߬ ߛߘߊߛߌ߬ ، ߊ߬ ߣߌ߫ ߘߍ߲߬ߞߣߍ߬ߦߊ ߓߊߖߎ، ߊ߬ ߣߌ߫ ߞߎ߬ߙߎ߲߬ߘߎ ߟߐ߲ߘߊ ߟߎ߬.
ߣߛߌ߬ߡߛߏ ߝߐߘߊ ߘߎ߲߬ߘߎ߬ߡߊ߬ߞߏ ߓߟߋ߬ߓߟߋ߬ߓߊ ߘߏ߫ ߟߎ߫ ߟߋ߬:
߁- ߊ߬ߟߋ ߟߋ߬ ߘߐ߬ߛߊߙߌ ߝߐߘߊ ߓߍ߯ ߘߐ߫ ߖߊ߬ߡߊ ߘߌ߫.
߂ - ߘߐ߬ߛߊߙߌ ߟߝߊߙߌ߫ ߟߊߓߊ߲ ߡߍ߲ ߖߌ߰ ߘߊ߫ ߸ ߏ߬ ߦߴߊ߬ߟߋ ߟߋ߬ ߞߣߐ߫.
߃ - ߞߎ߬ߙߊ߬ߣߊ ߟߝߊߙߌ ߓߍ߯ ߘߐ߫ ߖߊ߲߬ߡߊ ߦߴߊ߬ߟߋ ߟߋ߬ ߞߣߐ߫. (ߖߎ߬ߟߎ ߟߝߊߙߌ).
߄- ߟߝߊߙߌ ߓߍ߯ ߘߐ߫ ߓߟߋ߬ߓߟߋ߬ߓߊ ߦߴߊ߬ߟߋ ߟߋ߬ ߞߣߐ߫ (ߜߍ߬ߡߍ ߟߝߊߙߌ).
߅- ߟߊ߬ߝߐ߬ߓߊ߰ߦߊ ߖߊ߲߬ߖߏ߲ ߦߴߊ߬ ߞߣߐ߫، ߊ߬ ߦߴߊ߬ ߕߌ߱ ߦߙߌߓߌ߬ߟߊ߬ ߟߊ߫ ߛߎ߬ߟߊ߫ ߘߐ߫. ߊߟߊ߫ ߕߐ߯ ߓߟߋߓߟߋ ߦߴߊ߬ ߞߣߐ߫ ߸ ߣߌ߫ ߡߍ߲ ߞߵߊߟߊ߫ ߡߊߕߟߊ߫ ߏ߬ ߟߊ߫ ߸ ߊ߬ ߘߴߌ ߟߊߡߌ߬ߘߊ߫ ߟߋ߬ ߘߍ߯، ߊ߬ ߕߊ߭ ߦߋ߫ ߓߊ߲ߓߊ߲ ߟߋ߬ ߘߌ߫، ߊ߬ ߕߏ ߦߋ߫ ߕߐ߬ߣߐ ߟߋ߬ ߘߌ߫
ߣߛߌ߬ߡߛߏ ߝߐߘߊ ߟߋ߬ ߞߊ߫ ߖߊ߲߬ ߞߎ߬ߙߊ߬ߣߊ ߝߐߘߊ ߓߍ߯ ߘߌ߫، ߊ߬ ߟߝߊߙߌ߫ ߦߋ߫ ߂߈߆ ߟߋ߬ ߘߌ߫، ߊ߬ ߘߊߕߐߡߊ ߦߋ߫ ߝߌߟߊߣߊ߲ ߠߋ߬ ߘߌ߫ ߘߟߊߞߊߟߊ߲ ߝߐߘߊ ߞߐߝߍ߬، ߊ߬ ߝߐ߫ ߘߊ߫ ߞߏ߫ ߊ߬ߟߋ ߟߋ߬ ߝߐߘߊ߫ ߝߟߐߝߟߐ ߘߌ߫ ߡߍ߲ ߖߌ߰ ߛߊ߫ ߡߊ߬ߘߌ߬ߣߊ߫ ، ߝߏ߫ ߟߝߊߙߌ ߣߌ߲߬ ﴿ߊߟߎ߫ ߦߴߊߟߎ߫ ߝߊ߲ߕߊ߲߬ߞߊ߬ ߟߏ߲߫ ߡߊ߬ ߸ ߊߟߎ߫ ߟߊߛߊ߬ߦߌ߲߬ߕߐ߬ ߊߟߊ߫ ߡߊ߬ ߟߏ߲ ߡߍ߲ ، ߏ߬ ߟߋ ߞߐ߫ ߸ ߣߌߡߊ ߓߍ߯ ߗߋߥߊߟߌ ( ߛߊ߬ߙߊ ) ߘߌ߫ ߘߝߴߊ߬ ߦߋ߫ ߸ ߊ߬ߟߎ߫ ߘߏ߲߬ ߕߍߣߊ߬ ߕߐ߬ߢߍ߰ ߟߊ߫﴾ - ߟߝߊߙߌ߫ ߂߈߆، ߓߊ ߸ ߏ߬ ߟߋ ߟߝߊߙߌ߫ ߟߊߓߊ߲ ߘߌ߫ ߡߍ߲ ߖߌ߰ ߘߊ߫ ߞߊ߬ ߓߐ߫ ߛߊ߲ߡߊ߬، ߊ߬ ߖߌ߰ ߘߊ߫ ߘߐ߲߬ߞߌ߲߬ߛߊ߬ߟߌ߬ ߟߏ߲ ߠߋ߬ ߸ ߛߊ߲߬ߓߍ߬ߛߊ߲߬ߓߍ ߡߊ߬ߓߊߕߏ ߟߏ߲  ߡߌߣߊ߫ ߦߙߐ߫ ߘߐ߫، ߊ߬ ߣߌ߫ ߜߙߐ߬ߞߐ ߟߝߊߙߌ، ߊ߬ ߣߌ߫ ߝߣߊ߫ ߸ ߊ߬ ߦߋ߫ ߝߟߐ ߟߎ߬ ߘߏ߫ ߟߋ߬ ߘߌ߫ ߡߍ߲ ߠߎ߬ ߖߌ߰ ߘߊ߫ ߞߎ߬ߙߊ߬ߣߊ ߞߣߐ߫. ߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ ߘߐ߬ߛߊߙߌ ߝߌߛߑߕ߭ߺߊ߯ߺߕ߭، ߞ߭ߺߊ߯ߟߌߘ ߓߣߎ߬ ߡߺߊ߳ߺߊߘߊ߯ߣߌ߲߫ ߠߋ߬ ߞߵߏ߬ ߝߐ߫. ߞߊ߬ ߓߍ߲߬ ߊ߬ ߟߊ߫ ߓߏ߬ߢߊ ߣߴߊ߬ ߡߐ߬ߟߐ߲ ߜߙߌߦߊ ߞߏߛߐ߲߬ ߸ ߣߴߊ߬ ߞߎ߬ߙߎ߲߬ߘߎ ߟߊߛߌߦߊߦߊ ߞߏߛߐ߲߬، ߊ߬ ߣߴߊ߬ ߞߥߊ߬ߘߌ߬ߟߌ ߟߎ߬ ߟߊߛߌߦߊߦߊ. ߎߡߊߙ ߓߣߎ߬ ߞ߭ߊߕ߭ߊ߯ߓߌ߫ ߞߵߊ߬ ߝߊ߰ߡߎ߲߬ߠߌ߲ ߞߊ߬ߙߊ߲߬ ߛߊ߲߬ ߕߊ߲߫-ߣߌ߫-ߝߌ߬ߟߊ߬ ߞߘߐ߫ ، ߊ߬ ߘߋ߲ߞߍ߫ ߊߓߘߎߟߊߦߌ߫ ߓߣߎ߬ ߎߡߊߙ ߞߵߊ߬ ߞߊ߬ߙߊ߲߬ ߛߋߦߌ߲߫ ߞߘߐ߫. ߣߛߌ߬ߡߛߏ ߝߐߘߊ ߞߣߐߞߍߣߍ߲߫ ߜߍ߬ߡߍ ߟߝߊߙߌ ߟߊ߫ ߸ ߊ߬ ߝߙߍߕߍ ߦߋ߫ ߂߅߅ ߟߋ߬ ߘߌ߫، ߏ߬ ߟߋ ߟߝߊߙߌ ߓߍ߯ ߘߐ߫ ߓߟߋ߬ߓߟߋ߬ߓߊ ߘߌ߫ ߘߐ߬ߛߊߙߌ ߞߘߐ߫. ߊ߬ ߡߌ߬ߘߊ߬ ߘߊ߫ ߊ߬ߓߎ߰ ߤߐߙߊߦߌߙߕߊ߫ ߡߊ߬، ߊ߬ ߞߊ߲߫ ߞߏ߫ - ߊߟߊߡߊ߬ ߘߌ߬ߢߍ߬ ߞߍ߫ ߘߴߊ߬ ߦߋ߫ - ((ߊߟߊ߫ ߟߊ߫ ߞߋߟߓߊ߫ - ߞߛߌ ߣߌ߫ ߕߌ߲ߞߌ߲ ߧߴߊ߬ ߦߋ߫ - ߞߊ߬ ߒ ߠߊߛߌ߰ ߞߟߊߟߊߕߎ߲ߡߊ ߖߊ߮ ߘߏ߫ ߞߣߐ߬ߜߍ߲ ߠߊ߫، ߣߊ߬ߟߌ߬ߟߊ ߘߏ߫ ߣߊ߬ ߘߊ߫، ߊ߬ ߦߴߏ߬ ߕߊ߬ ߟߊ߫، ߒ ߞߵߊ߬ ߡߌ߬ߘߊ߬، ߒ ߞߵߊ߬ ߝߐ߫ ߊ߬ ߦߋ߫ ߞߏ߫ ߒ ߘߌ߫ ߥߴߌ ߘߌ߫ ߊߟߊ߫ ߟߊ߫ ߞߋߟߓߊ߫ - ߞߛߌ ߣߌ߫ ߣߋߡߊ ߦߴߊ߬ ߦߋ߫ - ߓߘߊ ߛߋ߲ߛߋߘߋ߲߫، ߊ߬ ߞߊ߬ ߓߊ߬ߘߏ߲ ߕߏ߫ ߞߍ߫ ߒ ߧߋ߫، ߊ߬ ߞߊ߲߫ ߞߏ߫ ߣߴߌ ߛߋ߫ ߘߴߌ ߟߊ߫ ߟߊߝߋ߲ ߘߐ߫ ߸ ߌ ߦߋ߫ ߜߍ߬ߡߍ ߟߝߊߙߌ ߞߊ߬ߙߊ߲߬  ߸ ߊߟߊ߫ ߕߍ߫ ߓߐ߫ ߝߍ߬ ߝߋߎ߫ ߞߣߐ߬ߜߍ߲߬ߓߊ߮ ߘߌ߫ ߸ ߜߍ߬ߘߍ ߝߣߊ߫ ߕߴߊ߬ ߡߊߘߏ߲߬ ߌ ߟߊ߫ ߝߋߎ߫ ߝߏ߫ ߞߣߍ ߦߋ߫ ߓߐ߫ ߸ ߊߟߊ߫ ߟߊ߫ ߞߋߟߊ ߞߊ߲߫ - ߞߛߌ ߣߌ߫ ߣߋߡߊ ߦߴߊ߬ ߦߋ߫ - ߥߎߦߊߝߐߟߓߊ ߓߘߊ߫ ߕߎ߬ߢߊ ߝߐ߫ ߌ ߦߋ߫ ߸ ߜߍ߬ߘߍ ߟߋ߬ ߕߘߍ߬)). ߌ ߦߏ߫ ߟߝߊߙߌ ߘߏ߫ ߖߊ߲߰ߡߊ߲ ߧߴߊ߬ߟߋ ߟߋ߬ ߞߣߐ߫ ߸ ߏ߬ ߟߋ ߖߎ߬ߟߎ ߟߝߊߙߌ ߘߌ߫
ߦߙߌߡߊߛߙߋ ߟߎ߬
ߦߌߟߡߊ:ߣߊߡߎ߲ ߦߌߟߡߊ:ߘߌ߯ߣߊ
ߡߐ߰ߦߊ ߟߐ߲ߞߏ
ߟߐ߲ߞߏ ߡߍ߲ ߠߎ߬ ߦߋ߫ ߡߐ߰ߦߊ ߞߊ߬ߙߊ߲߬ ߠߊ߫.
ߞߎ߲ߖߊ߲߫ (ߛߊ߬ߞߐ߬ߘߎ߰)
ߞߎ߲ߖߊ߲߫ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߡߊ߲߬ߖߊ߲߬ߠߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߞߎ߲ߖߊ߲߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߱ ߃߄ ߆߀߁ ߠߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߃߂ ߃߅߃ ߘߌ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߬ ߛߏ
ߘߊ߲߬ߠߊ߬ߕߍ߰ ߞߊ߲ߞߋ߫ ߖߊ߯ߓߡߊ " ߘ.ߞ.ߖ."
ߓߊߏ߬ (ߘߊ߲߬ߠߊ߬ߕߍ߰ ߞߊ߲ߞߋ߫ ߖߊ߯ߓߡߊ "ߘ.ߞ.ߖ") ߞߐߓߌߟߊ߫ ߘߍ߲߰ߦߊ߬ߣߍ߲ ߡߍ߲ ߦߋ߫ ߡߣߎߡߎߣߎ߲߫ ߠߊ߫ ߘߎ߱ ߕߍߛߊߡߊ߲ߠߌ߲ ߕߊ߲ߓߊ߲ ߡߊ߬ ߸ ߏ߬ ߕߴߛߋ߫ ߟߊ߫ ߞߐߓߋ ߟߎ߬ ߛߎߡߊ߲߫ ߠߊ߫ ߝߏ߫ ߣߴߊ߬ ߓߙߍ߬ߦߊ ߖߊ߬ߕߋߡߌ߬ߘߊ߬ ߘߊ߫ ߘߎ߰ߞߟߏ ߕߊ߲ߓߊ߲ߦߊ ߞߐߡߊߛߙߋ ߡߎߟߎ߲ߞߘߎ߫ (ߋߟߌߔߑߛߏߦߌߘ) ߝߊߘߌ ߡߊ߬.
ߣߌ߲߬ ߠߋ߬ ߞߏߛߐ߲߬ ߘߊ߲߬ߠߊ߬ߕߍ߰ ߞߊ߲ߞߋ߫ ߖߊ߯ߓߡߊ (ߘ.ߞ.ߖ.) ߓߍ߲߬ߟߊ߲߫ ߓߟߏߟߕߊ ߟߊߞߊ߬ߝߏ߬ߣߍ߲߫ ߢߌߣߌ߲ߥߠߌ߲߫ ߦߌߘߊߥߟߊ߫ ߜߏ߲ߘߏߣߍ߲ ߠߎ߫ ߟߋ߫ ߡߊ߬ ߗߋ߭ ߘߐ߫ ߸ ߞߘߐߕߊߟߌ ߘߊ߲߬ߠߊߕߍ߰ ߞߊߡߊ߬ ߓߊ-ߞߊ߲ߠߊ ߞߊߓߋ ߛߊ߲ߘߐ߫. thumb|ConstellationGPS
ߗߍ߬ߓߊ߬ߦߊ
ߞߣߍߞߍ߸ ߥߟߊ߫ ߝߎߥߟߊ߫ ߕߊ߮߸ ߤߊߡߊ߲ߕߍ߫ ߗߍ߬ߓߊ߬ߦߊ ߦߋ߫߸ ߏ߬ ߦߋ߫ ߘߎߢߊ߫ ߝߘߏ߬ߓߊ߬ ߞߏ ߟߋ߬ ߘߌ߫ ߡߐ߱ ߟߎ߬ ߟߊ߫ ߟߊ߲߬ߘߊ ߘߐ߫߸ ߊ߬ߟߋ߬ ߦߋ߫ ߞߍ߫ ߟߊ߫ ߗߍ߬ߡߊ߲ ߠߎ߬ ߟߋ߬ ߟߊ߫ ߘߎߢߊ߫ ߝߊ߲߭ ߓߍ߯ ߘߐ߫߸ ߒ߬ߞߊ߬ ߡߏ߬ߛߏ ߟߎ߬ ߝߣߊ߫ ߦߋ߫ ߓߌ߬ߟߊ߬ ߟߊ߫ ߞߐ߬ ߘߐ߫ ߘߎߢߊ߫ ߝߊ߲߭ ߘߏ߫ ߟߎ߫ ߘߐ߫.
ߊ߬ ߞߍߢߊ ߣߴߊ߬ ߥߎ߬ߛߎ ߟߎ߬ ߦߋ߫ ߝߘߏ߬ ߟߊ߫ ߢߐ߲߮ ߡߊ߬ ߦߙߐ ߟߎ߬ ߣߌ߫ ߢߐ߲߯ ߕߍ߫߸ ߒ߬ߞߊ߬ ߞߎߡߘߊ ߣߌ߲߬ ߞߎߡߊ߫ ߕߐ߫ ߦߴߊ߬ ߞߍ߫ ߢߊ ߟߋ߬ ߞߊ߲߬ ߒ߬ ߓߘߊ߫ ߡߊ߲߬ߘߋ߲߬ ߖߡߊߣߊ ߟߎ߬ ߘߐ߫. ߏ߬ ߡߍ߲ ߦߋ߫ ߘߊߡߌ߬ߣߊ߫ ߟߊ߫ ߕߊ߲߬ߓߊ߬ߡߊ߬ߞߏ ߡߊ߬߸ ߞߊ߬ ߥߊ߫ ߛߋ߫ ߛߏ߬ߟߌ߬ߛߌ ߡߊ߬߸ ߞߊ߬ ߥߊ߫ ߓߌ߬ߟߊ߬ ߗߍ߬ߓߊ߬ߦߊ ߟߊ߫߸ ߞߊ߬ ߝߊߘߌߝߊߘߌ ߣߌ߫ ߛߍ߯ߡߦߊ ߣߌ߫ ߖߐ߲ߓߌߢߣߊ ߕߎ߲߰ ߏ߬ ߟߎ߫ ߟߊ߫߸ ߞߊ߬ ߣߊ߬ ߛߋ߫ ߞߐ߬ߟߊ߬ߞߊߘߌ ߣߌ߫ ߞߐ߬ߥߟߎ߬ ߞߏ ߟߎ߬ ߡߊ߬߸ ߞߊ߬ ߣߵߊ߬ ߞߎ߲߭ߘߏ߲߬ ߕߐ߲߫ ߓߌߟߊ ߣߌ߫ ߓߎ߬ߙߋ߬ߟߊ߬ߞߊߘߌ ߟߎ߫ ߡߊ߬ ߛߊ߫.
ߕߊ߲߬ߓߊ߬ߡߊ߬ߞߏ
ߝߟߐ߫ ߕߘߍ߬߸ ߒ߬ ߠߊ߫ ߡߌ߬ߙߌ߲߬ߘߌ ߕߘߍ߬ ߕߴߊ߬ ߘߋ߲ ߠߊߖߌ߰ ߟߊ߫ ߝߴߊ߬ ߓߊ߯ ߞߊߡߋߙߋ߲ߧߊ߫ ߕߎ߬ߡߊ ߡߍ߲ ߠߊ߫߸ ߏ߬ ߟߋ ߕߘߍ߬ ߦߴߊ߬ ߞߍ߫ ߟߴߊ߬ ߞߏ ߓߍ߯ ߓߎ߲ߓߎ߲߫ ߘߊ߫ ߒ߬ ߠߊ߫ ߣߊߡߎ߲ ߠߎ߬ ߓߟߏߦߊ ߡߴߊ߬ ߝߍ߬.
ߡߍ߲ ߟߐ߬ ߕߐ߫ ߦߋ߫ ߕߊ߲߬ߓߊ߬ߡߊ߬ߞߏ ߟߋ߬ ߡߊ߬ ߛߊ߫߸ ߊ߬ߟߋ ߕߘߍ߬ ߦߋ߫ ߞߍ߫ ߟߊ߫ ߞߍߣߍ߲ߘߋ߲ ߠߎ߬ ߢߡߊߣߍ߬ߣߍ ߣߴߊ߬ߟߎ߫ ߟߛߊߣߌ߲ߧߊ ߟߎ߬ ߟߋ߬ ߡߊ߬߸ ߓߊߏ߬ ߓߌ߬ߟߊ߬ߞߙߏ ߛߊ߲߬ ߁߈ ߣߌ߫ ߂߅ ߕߍߟߊ ߦߴߊ߬ ߕߘߍ߬ ߟߊ߫ ߟߋ߬ ߥߊ߬ߖߊ (ߝߙߐ ߞߎ߲߬ߠߊ߫ ߝߎ߯ߟߊ) ߞߘߐߟߊ ߓߘߊ߫ ߣߐ߯ ߗߘߍ߬ߓߏ (ߣߐ߮ ߡߍ߲ ߦߋ߫ ߞߍ߫ ߟߊ߫ ߓߌ߬ߟߊ߬ߞߙߏ ߥߊ߬ߖߊ ߞߘߐߟߊ ߘߐ߫ ߗߘߍ߬ ߝߏߟߏ߲ ߘߐ߫) ߟߎ߬ ߟߊ߫߸ ߏ߬ ߟߋ ߕߘߍ߬ ߦߋ߫ ߟߛߊߣߌ߲ߧߊ߫ ߟߊ߫ ߕߊ߲߬ߓߊ߬ߡߊ߬ߞߏ ߘߐ߫߸ ߡߍ߲ ߞߘߐ ߖߍ߬ߘߍߖߍ߬ߘߍ ߦߋ߫ ߥߊ߬ߖߊ ߞߘߐߟߊ ߛߊߣߌ߲ߧߊ ߘߌ߫ ߛߊ߫ ߢߐߛߌ߫ ߞߘߐ ߏ߬ ߟߎ߬ ߞߊߣߊ߬ ߓߌ߬ߟߊ߬ ߖߋߟߌ߫ ߞߎߘߊ߫ ߟߕߊ ߘߐ߫ ߞߵߊ߬ ߘߊ߲ߘߊ ߜߟߍ߬ߦߊ߫.
ߊ߬ߟߋ ߦߋ߫ ߞߘߐߘߌߦߊ߫ ߟߊ߫ ߛߎ߬ߡߊ߲߬ ߘߌߡߊ߲ ߠߎ߬ ߘߐߓߍ߲߭ ߠߋ߬ ߟߴߊ߬ߟߎ߫ ߢߍ߫߸ ߞߵߏ߬ ߟߊߓߊ߲߫ ߛߎ ߓߊ߲߫ ߕߏߟߏ߲ ߡߊ߬ ߥߟߊ߫ ߛߏ߬ߟߌ߬ߛߌ ߸ ߏ߬ ߟߋ ߝߣߊ߫ ߦߋ߫ ߟߊߓߊ߲߫ ߠߊ߫ ߗߍ߬ߓߊ߬ߦߊ ߡߊ߬ ߛߐ߱ߡߊ߬ ߛߊ߫.
ߜߙߍ߫ ߝߊ߯ߣߌ߲ ߥߟߊ߫ ߞߍߣߍ߲ߘߋ߲߫ ߝߊ߯ߣߌ߲
ߝߊ߰ߣߌ߲߫ ߝߌ߬ߟߊ߫ ߟߋ߬ ߦߋ߫ ߞߙߊ߫ ߟߊ߫ ߞߍߣߍ߲ߘߋ߲ ߠߎ߬ ߢߍ߫߸ ߞߵߏ߬ ߞߴߊ߬ߟߎ߫ ߥߣߊ߬ߙߌ߬ߟߊ߲ ߘߌ߫ ߓߎ߬ߙߋ ߟߊ߫. ߝߊ߰ߣߌ߲߫ ߝߌ߬ߟߊ ߏ߬ ߟߎ߫ ߟߋ߬ ߦߋ߫ ߦߙߌ߬ߞߌ߬ߓߊ ߣߌ߫ ߞߍߣߍ߲ߘߋ߲߫ ߝߎ߯ߟߊ ߟߎ߬ ߘߌ߫. ߘߙߌ߬ߞߌ߬ߓߊ ߏ߬ ߦߋ߫ ߘߐߝߎߟߋ߲߫ ߠߊ߫ ߟߋ߬ ߞߍߣߍ߲ߘߋ߲ ߠߎ߬ ߡߊ߬ ߛߴߊ߬ߟߎ߬ ߘߴߊ߬ߟߎ߫ ߟߊ߫ ߓߎ߬ߙߋ ߟߊߕߊ߬ߡߌ߲߫ ߣߐ߰ߦߊ߬ ߘߐ߫.
ߝߎ߯ߟߊ ߛߊ߫߸ ߏ߬ ߦߋ߫ ߞߙߊ߫ ߟߊ߫ ߞߵߊ߬ ߞߍ߫ ߝߎ߯ߟߊ߫ ߖߊ߲ ߘߏ߫ ߟߋ߬ ߘߌ߫ ߗߏ߲߫߸ ߓߊ߲߬ߝߊߟߌߝߊߟߌ ߦߋ߫ ߞߐߞߙߎ߬ ߟߊ߫ ߛߐ߲߬ ߘߵߊ߬ ߘߏ߲߬ ߊ߬ߟߎ߬ ߞߣߐ߫ ߛߴߊ߬ ߘߴߊ߬ ߟߐ߬ ߗߊ߫߹ ߜߟߋ߬ߞߋ߬ (ߜߘߋ߫) ߡߊߣߎ߲߬ߞߎ߬ߣߍ߲ ߘߏ߫ ߟߋ߬ ߦߋ߫ ߘߐߓߍ߲߬ ߠߊ߫ ߞߊ߬ ߣߍ߰ ߘߐߜߊ߬ߛߌ߬ߣߍ߲߫ ߣߎ߲ߠߊߓߐߣߍ߲ ߕߏ߲ߓߐߣߍ߲ ߘߏ߫ ߘߏ߲߬ ߊ߬ ߣߎ߲ ߠߊ߫߸ ߞߵߏ߬ ߘߏ߲߬ ߞߍߣߍ߲ߘߋ߲ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߓߟߏ߫߸ ߏ߬ ߟߋ ߕߘߎߕߐߟߊ ߦߋ߫ ߕߏ߫ ߟߊ߫ ߜߙߊ߬ ߟߊ߫ ߛߐ߲߬.
ߗߍ߬ߓߊ߬ߦߊ
ߗߍ߬ߓߦߊ߬ ߟߏ߲ ߞߣߍ ߓߊ߯ ߓߐ߫߸ ߞߍߣߍ߲ߘߋ߲ ߠߎ߬ ߣߌ߫ ߛߍ߯ߡߊ ߟߎ߬ ߣߌ߫ ߞߣߍߞߍߣߎ߲ ߣߌ߫ ߞߣߍߖߋߟߌ ߟߎ߬ ߘߴߊ߬ ߕߍ߲߬ߕߍ߲ ߞߊ߬ ߞߣߍߞߍ߫ ߝߎߥߊ ߡߊߜߍ߲߫. ߘߋߣߍ߲ ߠߎ߬ ߘߌ߫ ߟߊߟߐ߬ ߛߝߊ ߘߐ߫ ߞߵߊ߬ߟߎ߫ ߗߍ߬ߓߊ߬ߦߊ߫ ߛߊ߫. (ߒߠߋ ߡߊ߫ ߛߋ߫ ߝߎߥߊ ߟߊ߫ ߡߎߣߎ߲߬߸ ߏ߬ ߘߐ߫ ߒߠߋ ߡߴߊ߬ ߘߐߞߏ ߓߍ߯ ߟߐ߲߫. ߊߟߎ߫ ߘߌ߫ ߛߴߊ߬ ߓߟߏߟߊߕߎ߲߰ ߠߊ߫).
ߗߍ߬ߓߊ߬ߦߊ ߓߊ߯ ߓߊ߲߫߸ ߞߊߡߋߙߋ߲ ߠߎ߬ ߘߌ߫ ߞߍߣߍ߲ߘߋ߲ ߠߎ߬ ߟߊ߫ ߓߌߟߊ ߟߎ߬ ߕߊ߬ ߞߵߊ߬ ߡߊߟߐ߬ ߘߋ߲ߕߌ߮ ߟߎ߬ ߟߊ߫ ߞߊ߬ ߥߴߊ߬ߟߎ߫ ߘߟߊߝߎ߬ ߞߏ߫ ߘߋ߲ ߠߎ߬ ߝߊߘߌ߲ߧߊ߫ ߘߊ߫. ߏ߬ ߟߎ߬ ߘߴߊ߬ߟߎ߫ ߛߐ߫ ߖߊ߲߬ߛߊ߬ߟߌ ߟߎ߬ ߟߊ߫.
ߏ߬ ߟߎ߬ ߝߣߊ߫ ߣߊ߬ ߕߎߡߊ ߏ߬ ߦߴߊ߬ ߕߘߍ߬ ߟߊ߫ ߟߋ߬ ߡߊ߬ߙߌ߬ߝߊ߬ߕߌ߮ ߟߎ߬ ߟߐ߬ߣߍ߲߫ ߦߋ߫ ߝߎߥߊ ߟߊߡߌߣߌ߲ ߘߐ߫߸ ߏ߬ ߟߎ߬ ߘߌ߫ ߝߊߘߌߝߊߘߌ߫ ߡߎ߮ ߜߊ߬ߛߌ߬ ߞߵߊ߬ ߕߎ߲߰ ߢߐ߲߮ ߠߊ߫ (ߞߏ߲߬߹ ߜߌ߹ …).
ߏ߬ ߦߋ߫ ߞߍ߫ ߟߊ߫ ߕߎ߬ߡߊ ߡߍ߲ ߠߊ߫߸ ߡߏ߬ߛߏ ߟߎ߬ ߣߌ߫ ߝߐߟߌߟߊ ߟߎ߬ ߦߋ߫ ߓߙߊ ߘߐ߫ ߝߊߘߌߝߊߘߌ ߡߊߞߐ߬ߣߐ߲ ߛߌ߱ ߘߐ߫. ߝߊߘߌߝߊߘߌ ߞߊ߲ ߓߐ߫ ߘߴߌߞߘߐ߫߸ ߏ߬ ߟߎ߬ ߝߣߊ߫ ߘߌ߫ ߘߐ߲߭ ߞߊߘߴߊ߬ ߡߊ߬ ߞߊ߬ ߘߐ߲߬ߞߟߌ߬ ߘߌߡߊ ߛߎ߮ ߓߍ߯ ߘߏ߫ ߟߊ߫߸ ߦߏ߫: (ߝߊߘߌߝߊߘߌ ߏ߰߸ ߗߍ߭ ߝߎߥߊ߬߸ ߞߘߎ߬ ߓߐ ߘߊ߫ ߒ ߞߊ߲ ߠߊ߫, ߝߊߘߌߝߊߘߌ ߓߐ ߘߊ߫ ߗߍ߭ ߝߎߥߊ߬ ߟߊ߫߸ ߞߘߎ߬ ߓߐ ߘߊ߫ ߒ ߞߊ߲ ߠߊ߫).
ߞߍߣߍ߲ߘߋ߲ ߠߎ߬ ߘߴߊ߬ ߕߍ߲߬ߕߍ߲߫ ߞߊ߬ ߝߊߝߊ ߡߊߜߍ߲߫߸ ߊ߬ߟߎ߬ ߦߴߊ߬ߟߎ߫ ߛߋ߲߭ ߕߊ߬ ߟߊ߫ ߞߋߟߋ߲߫ ߘߌ߫߸ ߞߵߊ߬ ߓߌ߬ߟߊ߬ ߞߋߟߋ߲߫ ߘߌ߫߸ ߊ߬ߟߎ߬ ߦߋ߫ ߕߊ߬ߡߌ߲߬ ߠߴߊ߬ߟߎ߫ ߟߊ߫ ߕߊ߲߬ߓߊ ߟߎ߬ ߕߘߎ߫ ߞߊ߲ ߝߣߊ߫ ߓߍ߲߬ ߠߊ߫ (ߜߙߊ߫߹ ߜߙߊ߫߹ …߹) ߤߊ߲߯ ߊ߬ߟߎ߬ ߦߋ߫ ߛߋ߫ ߝߊߝߊ ߟߊ߫ ߕߎ߬ߡߊ ߡߍ߲ ߠߊ߫.
ߛߍߡߦߊ ߣߴߊ߬ ߘߐߞߏ ߟߎ߬
ߞߍߣߍ߲ߘߋ߲ ߠߎ߬ ߓߊ߯ ߛߋ߫ ߝߊߝߊ ߟߊ߫߸ ߊ߬ߟߎ߬ ߟߊ߫ ߞߏ ߟߎ߬ ߘߌ߫ ߞߊ߬ߙߌ߬ߝߊ߬ ߛߍߡߊ ߟߎ߬ ߟߊ߫. ߏ߬ ߟߎ߫ ߟߋ߬ ߦߴߊ߬ߟߎ߫ ߞߣߐ߬ߜߍ߲߬ ߠߊ߫ ߞߵߊ߬ߟߎ߫ ߖߊ߲߬ߕߏ߫ ߊ߬ߟߎ߫ ߘߐ߫ ߛߴߊ߬ߟߎ߫ ߞߊߣߊ߬ ߞߏ߫ ߟߎ߫ ߞߍ߫߸ ߡߍ߲ ߠߎ߬ ߘߴߊ߬ߟߎ߫ ߞߍ߲ߘߍߦߊ߫ ߜߏߦߊ߫ ߦߏ߫: ߞߵߊ߬ߟߎ߫ ߟߴߊ߬ߟߎ߫ ߞߣߐ ߣߴߊ߬ߟߎ߫ ߓߟߏ ߟߎ߫ ߞߊ߲߬߸ ߞߵߊ߬ߟߎ߬ ߟߊ߫ ߘߊ ߛߊ߯߸ ߊ߬ ߣߴߏ߬ ߕߣߊ߬…
ߖߐ߲߬ߛߊ߫ ߏ߬ ߝߣߊ߫ ߞߊߣߊ߬ ߡߊߝߘߏ߬߸ ߊ߬ߟߎ߬ ߘߴߊ߬ߟߎ߬ ߕߟߊ߫ ߛߌ߰ߛߐ߲ ߠߎ߬ ߘߌ߫߸ ߘߏ߫ ߟߎ߬ ߦߋ߫ ߛߎ ߞߍ߫ ߘߏ ߟߎ߬ ߝߣߊ߫ ߦߋ߫ ߕߋ߬ߟߋ ߞߍ߫. ߛߊ߫ ߛߎ ߘߐߕߍ߱ ߘߌ߫ ߣߐ߰ߦߊ߫߸ ߊ߬ߟߎ߬ ߞߊ߬ ߕߐ߲ ߘߏ߫ ߓߋ߬ ߊ߬ߟߎ߫ ߢߐ߲߮ ߞߊ߲߬, ߏ߬ ߟߋ ߞߍ߫ ߖߐ߲ߓߌߢߣߊ ߘߌ߫߸ ߡߍ߲ ߞߘߐ ߦߋ߫ ߖߐ߲߫ ߓߴߌ ߢߣߊ ߘߌ߫.
ߖߐ߲߫ ߓߴߌ ߢߣߊ߫؟ ߏ߬ ߟߋ ߘߐ߫ ߛߊ߫߸ ߜߏ߲߬ߛߊ߲ (ߓߌ߬ߛߊ߲) ߠߋ߬ ߦߋ߫ ߞߍ߫ ߟߴߊ߬ߟߎ߫ ߓߟߏ߫ ߦߋ߲߬߸ ߡߍ߲ ߓߊ߫ ߛߎ߬ߣߐ߬߸ ߏ߬ ߦߋ߫ ߜߊ߬ߛߌ߬ ߟߴߏ߬ ߟߋ ߟߊ߫. ߏ߬ ߝߣߊ߫ ߦߋ߫ ߞߍ߫ ߟߊ߫ ߘߌ߬؟߸ ߡߍ߲ ߓߊ߫ ߥߴߊ߬ ߟߊ߫ ߞߊ߬ ߛߌ߬ߣߐ߰߸ ߊ߬ߟߎ߫ ߘߴߏ߬ ߢߌ߬ߣߌ߲߬ߞߊ߫ ߛߋ߲߬ߧߊ߫ ߛߊ߬ߓߊ߫ ߞߏ߫ «ߖߐ߲߫ ߓߴߌ ߢߣߊ߫؟»߸ ߣߴߌ ߡߴߊ߬ ߟߊߡߌ߬ߣߊ߫ ߏ߬ ߛߊ߬ߓߊ ߛߌ߫ ߘߐ߫߸ ߊ߬ߟߎ߬ ߘߴߌ ߜߊ߬ߛߌ߬ ߞߵߌ ߟߊߞߎߣߎ߲߫.
ߊ߬ߟߎ߬ ߦߋ߫ ߘߋߣߍ߲ ߠߎ߬ ߖߏ߮ ߘߏ߲߬ ߠߊ߫ ߝߣߊ߫߸ ߊ߬ߟߎ߬ ߦߴߏ߬ ߝߣߊ߫ ߞߍ߫ ߟߊ߫ ߘߌ߬؟: ߣߌ߫ ߞߍߣߍ߲ߘߋ߲ ߘߏ߫ ߞߊ߬ ߞߎߡߊ ߘߏ߫ ߞߵߊ߬ ߜߊ߲߫ ߞߵߊ߬ ߓߌ߬ߟߊ߬ ߞߎߡߊ ߘߏ߫ ߘߐ߫ ߛߍ߲߸ ߊ߬ߟߎ߬ ߘߴߏ߬ ߟߐ߬ ߏ߬ ߞߐߛߊ߬ߦߌ߫ ߟߊ߫ ߝߎߚߎ߫ ߝߴߏ߬ ߘߌ߫ ߛߍ߰ ߝߴߊ߬ ߘߏ߫ ߟߎ߫ ߘߌ߫ ߞߊ߬ߛߌ߬. ߏ߬ ߕߍ߫ ߟߊߥߟߌ߬ ߟߊ߫ ߘߏ߫ ߜߘߍ߫ ߡߵߊ߬ߟߎ߫ ߖߏ߮ ߘߏ߲߭ ߡߊ߬ ߞߵߊ߬ ߟߊߥߟߌ߬ ߊ߬ߟߎ ߟߐ߭ ߡߵߊ߬ߟߎ߫ ߝߊ߲ߕߊ߲߬ߞߊ߫ ߟߊ߫ ߘߊߡߊ߲ߘߌߦߊ ߣߌ߫ ߘߊߓߍ߲ߞߟߊߘߌߦߊ ߛߟߊߝߍ߯ߦߊ (ߞߎߡߊ߫ ߟߊߘߌߦߊߢߍ߸ ߞߊ߬ ߕߏ߫ ߌ ߜߊ߲߫ ߠߊ߫ ߞߵߌ ߓߌ߬ߟߊ߬ ߞߎߡߊ߫ ߟߎ߫ ߘߐ߫ ߡߍ߲ ߡߊ߫ ߛߙߊ߬ ߌ ߟߊ߫) ߟߎ߫ ߡߊ߬.
ߞߐ߬ߟߊ߬ߞߊߘߌ
ߞߣߍߞߍ ߞߎ߲߬ߢߐ߰ ߞߋߟߋ߲ ߡߊ߬߸ ߏ߬ ߦߴߊ߬ ߕߘߍ߬ ߟߊ߫ ߟߋ߬ ߞߍߣߍ߲ߘߋ߲ ߠߎ߬ ߓߘߊ߫ ߝߌ߬ߛߊ߬ߦߊ߫߸ ߊ߬ ߣߴߊ߬ߟߎ߫ ߓߘߊ߫ ߡߍ߲߫ ߞߏ߬ߟߌ߬ߓߊߟߌߦߊ ߝߣߊ߫ ߘߐ߫߸ ߏ߬ ߘߐ߫ ߝߏ߫ ߞߵߊ߬ߟߎ߫ ߞߏ߬ ߡߎ߬ߕߎ߲߫. ߏ߬ ߟߋ ߦߴߊ߬ ߞߍ߫ ߟߊ߫ ߥߊ߫ ߦߋ߫ ߞߍ߫ ߟߴߊ߬ߟߎ߫ ߘߌ߫ ߞߐ߭ ߟߊ߫ ߞߵߊ߬ߟߎ߫ ߛߊߣߌ߲ߧߊ߫ ߞߵߊ߬ߟߎ߫ ߟߊ߫ ߜߙߍ߫ ߝߊ߯ߣߌ߲ ߡߊߝߊ߬ߟߋ߲߫ ߝߊ߰ߣߌ߲߫ ߓߘߍ ߟߎ߬ ߟߊ߫.
ߞߊ߬ߙߑߞߐߝ߭ ߞߟߊߓߍ߲߫ ߝߟߐߡߊ
ߞߊ߬ߙߑߞߐߝ߭ ߞߟߊߓߍ߲߫ ߝߟߐߡߊ߸ ߊ߬ ߦߋ߫ ߝߐ߫ ߟߴߊ߬ ߡߊ߬ ߝߣߊ߫ ߞߏ߫ ߥߌߟߑߤߍߟߡ ߞߋߌߕߍߟ߸ ߊ߬ ߦߋ߫ ߞߟߊߓߍ߲߫ ߠߋ߬ ߘߌ߫ ߡߍ߲ ߛߌ߰ ߘߊ߫ ߛߋ߲߬ߠߊ߫ ߞߏ߲ߓߌߕߌ߮ ߂߀ ߣߴߊ߬ ߂߄ ߕߍ߫ ߁߉߄߁ ߠߊ߫߸ ߥߍߤߑߡߊߗ ߟߎ߫ ߞߊ߬ ߝߙߍ߬ ߟߊ߫ ߞߟߍ ߘߏ߫ ߓߌ߬ߟߊ߫ ߛߋ߲߬ߠߊ߫ ߛߴߊ߬ߟߎ߫ ߘߌ߫ ߥߊ߫ ߘߏ߲߬ ߞߊ߬ߙߑߞߐߝ߭ ߛߏ ߞߣߐ߫ (ߎߞߙߍߣߌ߲߫ ߞߊ߬ߙߑߞߌߝ߭).